Source document: https://docs-lawep.s3.us-east-2.amazonaws.com/1698926460050.pdf (Malaysia)
MESYUARAT KEDUA, PENGGAL KEEMPATPARLIMEN KEEMPAT BELAS20218 DISEMBER HINGGA 23 DISEMBER 2021SOALAN NO.
0 HINGGA 111 NO SOALAN: 1 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’AJIS BIN SITIN Dato' Ajis bin Sitin minta MENTERI PEMBANGUNAN LUAR BANDAR menyatakan sehingga sekarang berapakah jumlah peruntukan yang disediakan kepada JAKOA untuk menjalankan kerja-kerja ukur tanah bagi tujuan pewartaan tanah rizab Orang Asli di seluruh negara.
Daripada jumlah dana tersebut berapakah yang telah dibelanjakan dan berapakah baki yang belum dibelanjakan yang masih berada di bawah tanggungan Lembaga Juruukur Malaysia.

NO SOALAN: 1 JAWAPAN Tuan Yang di-Pertua, Untuk makluman Ahli Yang Berhormat, Jumlah peruntukan yang diluluskan kepada JAKOA bagi melaksanakan kerja-kerja ukur tanah di kawasan penempatan Orang Asli bagi tujuan pewartaan tanah adalah seperti berikut : i. RMKe-10 : RM15,805,000.00 ii.

RMKe-11 : RM7,878,500.00 iii.


RMke-12 : RM 42,000,000.00 iv.

Jumlah Peruntukan : RM 65,683,500.00 Jumlah perbelanjaan adalah seperti berikut : i. RMKe-10 : RM14,927,783.60 (94.5%) ii.

RMKe-11 : RM6,868,912.37 (87.2%) iii.

RMKe-12 : RM 4,937,423.06 (sehingga tahun 2021) [ 11.76%] iv.
Jumlah Perbelanjaan : RM 26,734,119.03 Baki yang berada di dalam tanggungan Lembaga Juruukur Tanah Malaysia adalah RM 2,173,337.65 melibatkan 29 kampung yang belum selesai ukur kerana terdapat kekangan kelulusan Pihak Berkuasa Negeri (PBN).

Sekian, terima kasih.
NO SOALAN: 2 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ AJIS BIN SITIN Dato' Ajis bin Sitin minta MENTERI PEMBANGUNAN LUAR BANDAR menyatakan sehingga sekarang berapakah jumlah kampung dan jumlah keluasan Kampung Orang Asli yang telah dibuat pengukuran oleh juruukur berlesen seperti pecahan berikut iaitu telah siap diukur dan telah diwartakan oleh Pihak Berkuasa Negeri, telah siap diukur dan pada peringkat pewartaan, telah lantik juruukur berlesen tapi belum selesai, peringkat perancangan melantik juruukur berlesen dan juruukur berlesen bermasalah.
NO SOALAN: 2 JAWAPAN Tuan Yang di-Pertua, Untuk makluman Ahli Yang Berhormat, JAKOA komited dalam melaksanakan kerja ukur penandaan sempadan bagi tujuan pewartaan tanah kepada Orang Asli menerusi jumlah peruntukan yang diluluskan oleh Kerajaan.

Pewartaan tanah di bawah Akta 134 akan memudahkan penyeliaan hal ehwal Orang Asli oleh JAKOA, ia adalah selaras dengan peranan penubuhan JAKOA dan peranan Kerajaan Persekutuan seperti Jadual Kesembilan perkara 16 berkaitan kebajikan Orang Asli.
Namun begitu, peratus pewartaan tanah yang diluluskan kepada Orang Asli masih rendah yang ditunjukkan melalui jumlah kampung yang telah siap diukur sempadan dan telah diwartakan adalah sebanyak 215 kampung Orang Asli dengan keluasan 40,628.45 hektar.

Rekod JAKOA menunjukkan bahawa jumlah kampung yang telah siap diukur di peringkat permohonan pewartaan kepada Pihak Berkuasa Negeri (PBN) adalah sebanyak 522 kampung dengan anggaran keluasan tanah 70,781.14 hektar.
Jumlah yang telah dilantik jurukur berlesen yang belum selesai kerja ukur adalah sebanyak 29 kampung dengan anggaran keluasan tanah 5,265.13 Hektar.

Bagi projek yang belum selesai, tiada isu Juruukur yang bermasalah tetapi kekangan bantahan penduduk berkaitan keluasan kerana tertakluk kelulusan PBN yang mengambil masa.

Sekian, terima kasih.


NO SOALAN: 3 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SERUANDI BIN SAAD Tuan Seruandi bin Saad minta PERDANA MENTERI menyatakan berapakah peruntukan yang diberikan bagi membantu mangsa banjir pada musim tengkujuh pada masa kini.
NO SOALAN: 3 JAWAPAN DIJAWAB OLEH YB DATUK DR ABD LATIFF BIN AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua Untuk makluman Ahli Yang Berhormatm 1.

Kerajaan Persekutuan sentiasa prihatin dengan nasib mangsa-mangsa yang terjejas dengan bencana.

Pelbagai peruntukan melalui Kementerian/Jabatan/Agensi Persekutuan telah diperuntukkan bagi membantu meringankan beban mangsa yang terjejas.
Antara bantuan yang diberikan oleh Kerajaan Persekutuan adalah operasi memindahkan mangsa, keperluan asas di pusat pemindahan sementara, perkhidmatan kesihatan, sajian makanan dan kit makanan yang diberikan sebaik sahaja bencana berlaku terutamanya banjir.

2.

Selain daripada itu, bagi menzahirkan keprihatinan Kerajaan terhadap mangsa-mangsa bencana termasuk banjir, kadar Bantuan Wang Ihsan (BWI) telah dinaikkan dari RM500 ke RM1,000 kepada setiap Ketua Isi Rumah (KIR) yang terjejas.
Kadar ini dikaji semula berdasarkan statistik Jabatan Perangkaan Malaysia bahawa harga barang keperluan dan perkhidmatan (Consumer Price Index) yang bernilai RM500 pada tahun 2006 telah melonjak kepada RM676.18 pada tahun 2021.

NO SOALAN: 3 3.

BWI bukan pampasan atau ganti rugi terhadap kerosakan rumah / harta benca yang dialami oleh mangsa bencana.
Ianya adalah untuk membantu meringankan beban mangsa buat sementara waktu ketika bencana dan merupakan sumbangan ikhlas yang tertakluk kepada kadar semasa yang ditentukan oleh Kerajaan.

4.

Kelayakan BWI hanya diberikan sekali dalam tempoh musim bencana yang telah diisytiharkan.

Sekiranya bencana berlaku melebihi daripada sekali dalam tempoh bencana maka tiada bantuan kedua, ketiga atau seterusnya yang akan diberikan.

5.
5.

Sejak tahun 2016 hingga 2020, Kerajaan telah mengagihkan BWI sebanyak RM60.67 juta kepada mangsa-mangsa bencana.

Sekian, terima kasih.


NO SOALAN: 4 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SERUANDI BIN SAAD Tuan Seruandi bin Saad minta MENTERI PEMBANGUNAN WANITA, KELUARGA DAN MASYARAKAT menyatakan berapa bantuan yang telah disalurkan kepada golongan Orang Kurang Upaya (OKU) dan ibu tunggal di Perlis bagi meneruskan kehidupan setelah hilang pekerjaan sepanjang tempoh Perintah Kawalan Pergerakan pada 2021.
NO SOALAN: 4 JAWAPAN Tuan Yang di-Pertua, Untuk makluman Ahli Yang Berhormat, Kementerian Pembangunan Wanita, Keluarga dan Masyarakat (KPWKM) melalui Jabatan Kebajikan Masyarakat (JKM) memandang serius isu berkaitan Orang Kurang Upaya (OKU) bekerja yang terjejas bagi meneruskan kehidupan setelah hilang pekerjaan sepanjang tempoh Perintah Kawalan Pergerakan pada 2021.
Antara usaha yang dilaksanakan oleh pihak Kerajaan adalah dengan menyediakan Bantuan Kewangan Khas OKU di bawah Pakej Perlindungan Rakyat dan Pemulihan Ekonomi (PEMULIH).

Berdasarkan statistik negeri Perlis sehingga Oktober 2021, seramai 31 OKU bekerja yang didapati terjejas pendapatan akibat pandemik COVID-19 telah menerima bantuan kewangan sebanyak RM500.00 sebulan untuk tempoh tiga bulan bermula September hingga November 2021.
Selain itu, bantuan Elaun Pekerja OKU (EPOKU) secara bulanan turut dilanjutkan kepada seramai 2,115 penerima dengan peruntukan RM9.2 juta bagi negeri Perlis tanpa mengira status pekerjaan mereka sama ada masih bekerja ataupun telah kehilangan pekerjaan.

Bagi membantu golongan ibu tunggal Kementerian telah menyediakan program pembangunan kapasiti serta penyediaan ruang dan peluang supaya wanita-wanita ini dapat menjana pendapatan bagi memperbaiki NO SOALAN: 4 taraf hidup mereka.
Antara program penjanaan pendapatan untuk membantu ekonomi wanita seperti berikut: 1.

Program Wanita Bangkit (Program yang menyediakan peluang pekerjaan dan penjanaan pendapatan) Sasaran : 2,000 orang Pencapaian : 1,744 peserta wanita telah mendapat pekerjaan (sehingga 8 November 2021) 2.

Program Bantuan MyKasih Kapital: Pencapaian : 2,000 peserta (sehingga 8 November 2021) (menerima insentif RM500 seorang dan melibatkan peruntukan sebanyak RM1,000,000.00).

3.
3.

Kolaborasi Strategik JPW dengan pelbagai pihak seperti TalentCorp dan PERKESO (menyediakan peluang pekerjaan kepada wanita) a.
Program Karnival Kerjaya dan Usahawan Wanita: • Jumlah program telah dilaksanakan : 13 program • Jumlah majikan yang terlibat : 189 majikan • Jumlah pekerjaan yang ditawarkan : 16,751 tawaran • Jumlah peserta berjaya mendapatkan di negeri Perlis: 77 wanita (sehingga 8 November 2021) b. Jumlah wanita yang berjaya kembali bekerja di bawah Program bersama PERKESO : 183,463 orang wanita (sehingga 8 November 2021) NO SOALAN: 4 4.

Industri Penjagaan Postnatal (Ibu Selepas Bersalin) a.
Program Penjagaan Ibu Selepas Bersalin Mamacare ialah Program Penjagaan Ibu Selepas Bersalin Tradisional Melayu yang dipermodenkan.

b. Jumlah Pengamal Mamacare di negeri Perlis yang telah dilatih : 100 orang (sehingga 8 November 2021) 5.

Kursus Asuhan dan Didikan Awal Kanak-kanak PERMATA Pada tahun 2020, seramai 180 orang peserta telah mengikuti kursus secara PERCUMA tersebut dan program ini turut diadakan pada tahun 2021.

6.
Kolaborasi Strategik bersama Kementerian Pembangunan Usahawan dan Koperasi (MEDAC) JPW telah melaksanakan program penjanaan pendapatan wanita melalui keusahawanan menerusi program kolaborasi strategik KPWKM dan MEDAC seperti ketetapan berikut: a. TEKUN : Program Bantuan Pembiayaan Berkelompok TemanNita - 793 peserta telah menerima pembiayaan b. Perbadanan Nasional (PNS): Sebuah program keusahawanan berkonsepkan Francais - 214 peserta mengikuti Program SWEET c. INSKEN: Program INSKEN Bumiputera Business Coaching (IBBC) - 3,418 permohonan telah diterima 7.
2 Years Exit Programme (YEP) a. Jabatan Kebajikan Masyarakat (JKM) melalui Pelan Transformasi JKM telah memberi fokus dan penekanan kepada usaha ke arah pendayaupayaan klien khususnya penerima NO SOALAN: 4 bantuan melalui pelaksanaan productive welfare dan program “2 Years Exit Programme” dibangunkan.

b. Jumlah peserta program 2 YEP : 214 orang yang meliputi 5 orang wanita dan 2 orang wanita OKU di negeri Perlis (sehingga 8 November 2021) 8.
Bantuan Khas Ibu Tunggal (BKIT) Jumlah penerima : 150,000 orang ibu tunggal (3175 ibu tunggal di negeri Perlis) Jumlah bantuan : RM300.00 (seorang-bantuan secara one-off) 9.

Flexible Working Arrangement Kementerian ini juga turut menyokong penuh pelaksanaan Flexible Working Arrangement dan penyediaan taska di tempat kerja untuk menggalakkan wanita bekerja dan pada masa yang sama mewujudkan persekitaran kerja yang lebih kondusif.

Sekian, terima kasih.


NO SOALAN: 5 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SERUANDI BIN SAAD Tuan Seruandi Bin Saad minta MENTERI KEWANGAN menyatakan perincian jumlah pengeluaran Kumpulan Wang Simpanan Pekerja (KWSP) melalui inisiatif seperti i-Lestari, i-Sinar dan i-Citra.
NO SOALAN: 5 JAWAPAN Tuan Yang di-Pertua, Untuk makluman Ahli Yang Berhormat, 1. i-Lestari, i-Sinar, dan i-Citra adalah tiga (3) program pengeluaran khas yang diperkenalkan oleh KWSP dan terbuka kepada ahli di bawah umur 55 tahun tertakluk kepada syarat-syarat kelayakan yang ditetapkan bagi membantu kelangsungan hidup ahli dalam menempuhi cabaran dan impak Perintah Kawalan Pergerakan (PKP) akibat pandemik COVID-19.

2.
2.

Secara keseluruhannya, seramai 7.35 juta ahli atau 58% daripada 12.66 juta ahli yang berumur di bawah 55 tahun telah memanfaatkan sekurang-kurangnya salah satu daripada pengeluaran khas ini dengan jumlah amaun pengeluaran melebihi RM101 bilion dalam tempoh kurang daripada dua tahun.

Pecahan bilangan ahli yang telah membuat pengeluaran i-Lestari, i-Sinar dan i-Citra dan amaun pengeluaran yang diluluskan adalah seperti Jadual 1 di bawah.
Jadual 1: Bilangan Ahli dan Amaun Pengeluaran i-Lestari, i-Sinar dan i-Citra Jenis Pengeluaran Bilangan Ahli Amaun Diluluskan i-Lestari 5.27 juta RM 20.78 bilion i-Sinar 6.57 juta RM 58.78 bilion i-Citra 5.20 juta RM 21.45 bilion Jumlah Ahli Yang Terlibat 7.35 juta RM 101.01 bilion NO SOALAN: 5 3.

Tempoh permohonan bagi ketiga-tiga pengeluaran ini telah berakhir.
Namun, pembayaran bagi pengeluaran i-Sinar dan i-Citra masih berjalan mengikut jadual pembayaran bulanan masing-masing, iaitu sehingga Disember 2021 bagi i-Sinar dan sehingga Februari 2022 bagi i-Citra.

Sekian, terima kasih.


NO SOALAN: 6 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SERUANDI BIN SAAD Tuan Seruandi bin Saad minta MENTERI SUMBER MANUSIA menyatakan jumlah pengangguran mengikut kategori terkini mengikut negeri, jantina dan lingkungan umur.
NO SOALAN: 6 JAWAPAN Tuan Yang di-Pertua, Untuk makluman Ahli Yang Berhormat, Berdasarkan Kaji Selidik Tenaga Buruh oleh Jabatan Perangkaan Malaysia (DOSM) pada suku ketiga 2021, kadar pengangguran di Sabah dan Wilayah Persekutuan Labuan kekal tinggi melebihi 8 peratus iaitu masing-masing dengan 9.0 peratus dan 8.2 peratus.

Manakala tujuh negeri lain dengan kadar pengangguran 4.0 peratus atau lebih adalah Kelantan, Perlis, W.P.

Kuala Lumpur, Perak, Sarawak, Terengganu dan Johor.
Sementara itu, Wilayah Persekutuan Putrajaya mencatatkan kadar pengangguran terendah iaitu 1.0 peratus.

Empat negeri menunjukkan bilangan penganggur lebih rendah pada suku ketiga 2021 berbanding suku sama tahun 2020 iaitu Selangor, Kedah, Pulau Pinang, Perak dan Wilayah Persekutuan Putrajaya.

Manakala sebelas negeri lain mengalami peningkatan bilangan penganggur.
Antara pertambahan tertinggi ialah Sarawak merekodkan 64.7 ribu orang penganggur iaitu peningkatan 12 ribu orang diikuti Wilayah Persekutuan Kuala Lumpur merekodkan 43.2 ribu orang penganggur dengan peningkatan sebanyak 10.0 ribu orang.a Kadar pengangguran bagi lelaki merekodkan 4.5 peratus pada suku ketiga 2021 berbanding 4.7 peratus pada suku ketiga 2020.

Manakala kadar pengangguran bagi wanita merekodkan 5.0 peratus pada suku ketiga 2021 berbanding 4.6 pada suku ketiga 2020.
NO SOALAN: 6 Kadar pengangguran bagi kumpulan umur 15-24 tahun adalah 11.7 peratus pada suku ketiga 2021 berbanding suku ketiga 2020 iaitu 12.6 peratus.

Manakala kumpulan umur 25-34 mencatatkan kadar pengangguran 4.6 peratus pada suku ketiga 2021 berbanding 4.4 peratus pada suku ketiga 2020.

Bagi kumpulan umur 35-44 tahun pula mencatatkan kadar pengangguran 1.8 peratus pada suku ketiga 2021 berbanding 2.1 peratus pada suku ketiga 2020.
Kumpulan umur 45-54 tahun mencatatkan kadar pengangguran 2.6 peratus pada suku ketiga 2021 berbanding 1.7 peratus pada suku ketiga 2020 dan kumpulan umur 55-64 tahun mencatatkan kadar pengangguran 4.1 peratus pada suku ketiga 2021 berbanding 4.2 peratus pada suku ketiga 2020.

Sekian, terima kasih.


NO SOALAN: 7 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SERUANDI BIN SAAD Tuan Seruandi bin Saad minta MENTERI BELIA DAN SUKAN menyatakan perincian jumlah peruntukan fasiliti sukan kepada Negeri Perlis sepanjang tahun 2021.
NO SOALAN: 7 JAWAPAN Tuan Yang di-Pertua, Untuk makluman Ahli Yang Berhormat, jumlah keseluruhan peruntukan fasiliti sukan kepada negeri Perlis bagi Rolling Plan Kedua (RP2) Rancangan Malaysia Kedua Belas (RMKe-12) adalah sebanyak RM3,620,000.00 Sekian, terima kasih.
NO SOALAN: 8 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK TEO ENG TEE @ TEO KOK CHEE Datuk Teo Eng Tee @ Teo Kok Chee Minta MENTERI PENGAJIAN TINGGI menyatakan (a) berapa ramai pelajar mengikut pecahan kepada jantina, keturunan, negeri yang telah mendaftar di Institut Pengajian Tinggi Awam (IPTA) untuk Ijazah Sarjana Muda bagi sesi September/Oktober untuk tahun semasa; dan (b) mohon penjelasan jumlah biasiswa Kerajaan/Kementerian yang telah diberikan kepada pelajar baru tersebut, mengikut jantina, keturunan, negeri dan kelayakan pendidikan.
NO SOALAN: 8 JAWAPAN Tuan Yang di-Pertua, Untuk Makluman Ahli Yang Berhormat, JAWAPAN (a) Berdasarkan sistem MyMoheS Kementerian Pengajian Tinggi (KPT) sehingga 30 April 2021, enrolmen pelajar di Universiti Awam (UA) adalah seramai 555,340 orang.

Daripada jumlah ini, seramai 350,353 orang pelajar atau 63.1 peratus mengikuti pengajian di peringkat Ijazah Sarjana Muda dengan peratusan pelajar lelaki adalah sebanyak 36.9 peratus manakala 63.1 peratus adalah pelajar perempuan.
Berdasarkan negeri lahir, terdapat tiga (3) negeri yang menyumbang peratusan tertinggi pelajar melanjutkan pengajian Ijazah Sarjana Muda di UA iaitu Negeri Selangor dengan 12.9 peratus, diikuti Negeri Johor (11.5%) dan Negeri Kelantan (10.2%).

Dari segi keturunan, pelajar Bumiputera yang melanjutkan pengajian di UA di peringkat Ijazah Sarjana Muda adalah merangkumi 85.8 peratus manakala bukan bumiputera adalah sebanyak 14.2 peratus.

Butiran terperinci adalah seperti di Jadual 1.


NO SOALAN: 8 Jadual 1: Bilangan pelajar Ijazah Sarjana Muda UA (warganegara) mengikut Negeri Lahir, Taraf Bumiputera dan Jantina, 2021 NEGERI LAHIR BUMIPUTERA Lelaki Perempuan Jumlah Keseluruhan Bil.

Bil.

Kelantan Bukan Bumiputera 296 448 743 Bumiputera 12,287 22,697 34,984 Jumlah 12,583 23,145 35,728 Johor Bukan Bumiputera 2,815 4,338 7,143 Bumiputera 11,788 21,185 32,973 Jumlah 14,603 25,523 40,126 W.P.
(Kuala Lumpur) Bukan Bumiputera 1,588 2,380 3,958 Bumiputera 9,528 15,273 24,801 Jumlah 11,116 17,653 28,769 Perak Bukan Bumiputera 3,278 4,823 8,100 Bumiputera 9,292 15,653 24,945 Jumlah 12,570 20,476 33,046 Selangor Bukan Bumiputera 2,359 3,698 6,048 Bumiputera 14,893 24,263 39,156 Jumlah 17,252 27,961 45,213 Kedah Bukan Bumiputera 1,516 2,246 3,761 Bumiputera 8,786 16,909 25,695 Jumlah 10,302 19,155 29,457 Terengganu Bukan Bumiputera 96 127 223 Bumiputera 6,650 12,800 19,450 Jumlah 6,746 12,927 19,673 Pahang Bukan Bumiputera 836 1,390 2,217 Bumiputera 6,947 12,660 19,607 Jumlah 7,783 14,050 21,833 Sarawak Bukan Bumiputera 1,754 2,501 4,255 Bumiputera 6,853 11,869 18,722 Jumlah 8,607 14,370 22,977 Sabah Bukan Bumiputera 437 750 1,187 Bumiputera 8,470 15,593 24,063 Jumlah 8,907 16,343 25,250 Pulau Pinang Bukan Bumiputera 2,964 4,004 6,968 Bumiputera 4,064 7,098 11,162 Jumlah 7,028 11,102 18,130 Negeri Sembilan Bukan Bumiputera 1,072 1,678 2,748 Bumiputera 4,156 6,815 10,971 Jumlah 5,228 8,493 13,721 Melaka Bukan Bumiputera 935 1,284 2,219 Bumiputera 3,434 5,366 8,800 Jumlah 4,369 6,650 11,019 Perlis Bukan Bumiputera 81 93 174 Bumiputera 1,315 2,219 3,534 Jumlah 1,396 2,312 3,708 W.P.
(Labuan) Bukan Bumiputera 17 35 52 Bumiputera 322 548 870 NO SOALAN: 8 NEGERI LAHIR BUMIPUTERA Lelaki Perempuan Jumlah Keseluruhan Bil.

Bil.

Jumlah 339 583 922 W.P.
(Putrajaya) Bukan Bumiputera 3 8 11 Bumiputera 154 169 323 Jumlah 157 177 334 LUAR NEGARA Bukan Bumiputera 26 28 54 Bumiputera 195 198 393 Jumlah 221 226 447 Jumlah Keseluruhan 129,207 221,146 350,353 Sumber: Sistem MyMoheS, KPT Data adalah sehingga 30 April 2021 JAWAPAN (b) Kementerian Pengajian Tinggi (KPT) menawarkan dua bentuk kemudahan pembiayaan pendidikan iaitu biasiswa dan bantuan kewangan yang diberikan kepada pelajar yang layak berdasarkan merit tanpa mengira kaum, agama, jantina, bangsa, negeri, taraf hidup dan lokaliti.
Tumpuan utama pembiayaan ini adalah kepada pengajian di peringkat pasca siswazah dengan kumpulan sasaran yang terlibat adalah tenaga pengajar di Universiti Awam (UA), Politeknik dan Kolej Komuniti serta pegawai bukan akademik di UA.
Walau bagaimanapun, KPT turut menawarkan pembiayaan pendidikan kepada para pelajar di peringkat pengajian Ijazah Sarjana Muda menerusi program-program Biasiswa MyBrainScience, Biasiswa Atlet Cemerlang IPT, Biasiswa Pelajar Cemerlang Politeknik serta Biasiswa Anugerah Tokoh Siswa.

Di samping itu, turut ditawarkan adalah Bantuan Kewangan Orang Kurang Upaya (BKOKU) yang merupakan bantuan khusus kepada pelajar daripada golongan Orang Kurang Upaya (OKU).
Kesemua pelajar ini mempunyai kelayakan Sijil Tinggi Pelajaran Malaysia (STPM)/setaraf NO SOALAN: 8 sebagai syarat kemasukan dan penawaran biasiswa kewangan di peringkat Ijazah Sarjana Muda.

Bagi sesi akademik 2021/2022, KPT telah memberikan pembiayaan kepada seramai 369 pelajar baharu di peringkat Ijazah Sarjana Muda menerusi program pembiayaan pendidikan yang disebutkan.
Pecahan pelajar yang menerima pembiayaan daripada KPT adalah seperti jadual-jadual berikut: Jadual 1: Pecahan pelajar yang menerima pembiayaan bagi sesi akademik 2021/2022 mengikut program biasiswa Program Biasiswa dan Bantuan Kewangan Jantina Jumlah Lelaki Perempuan Biasiswa Atlet Cemerlang IPT 38 37 75 Biasiswa MyBrainScience 29 62 91 Biasiswa Pelajar Cemerlang Politeknik 23 33 56 Bantuan Kewangan Orang Kurang Upaya 69 78 147 Jumlah Keseluruhan 159 210 369 Jadual 2: Pecahan pelajar yang menerima pembiayaan KPT bagi sesi akademik 2021/2022 mengikut jantina Jantina Bilangan Pelajar Lelaki 159 Perempuan 210 Jumlah keseluruhan 369 NO SOALAN: 8 Jadual 3: Pecahan pelajar yang menerima pembiayaan bagi sesi akademik 2021/2022 mengikut keturunan Keturunan Jumlah Melayu 252 Cina 56 India 34 Iban 3 Bajau 2 Kadazan 3 Bumiputera Sabah 10 Bumiputera Sarawak 1 lain-lain 8 Jumlah Keseluruhan 369 NO SOALAN: 8 Jadual 4: Pecahan pelajar yang menerima pembiayaan bagi sesi akademik 2021/2022 mengikut negeri Negeri Jantina Jumlah Lelaki Perempuan Perlis 2 4 6 Kedah 9 14 23 Pulau Pinang 9 18 27 Perak 14 14 28 Selangor 50 46 96 Negeri Sembilan 4 4 8 Melaka 4 9 13 Johor 12 28 40 Pahang 6 11 17 Terengganu 6 11 17 Kelantan 16 18 34 Sabah 10 12 22 Sawarak 2 6 8 Wilayah Persekutuan 15 14 29 Putrajaya 0 1 1 Jumlah 159 210 369 Sekian, terima kasih.
NO SOALAN: 9 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK TEO ENG TEE @ TEO KOK CHEE Datuk Teo Eng Tee @ Teo Kok Chee minta MENTERI TENAGA DAN SUMBER ASLI menyatakan status dan statistik bilangan haiwan liar terancam di Malaysia, berapakah jumlah dan bagaimanakah jumlah tersebut dibelanjakan dalam usaha pemuliharaan haiwan liar terancam sejak Mac 2020.
NO SOALAN: 9 JAWAPAN Tuan Yang di-Pertua, Untuk makluman Ahli Yang Berhormat, 1.

Semua hidupan liar terancam di Semenanjung Malaysia dilindungi di bawah Akta Pemuliharaan Hidupan Liar 2010 [Akta 716].

Akta 716 menggariskan dua kategori perlindungan iaitu ‘hidupan liar yang Dilindungi’ dan ‘hidupan liar yang Dilindungi Sepenuhnya’.

Hidupan liar terancam terletak di bawah kategori ‘hidupan liar yang Dilindungi Sepenuhnya’.
Sebanyak lebih kurang 1,300 spesies hidupan liar telah disenaraikan di bawah kategori ini.

2.

Daripada jumlah tersebut, sebanyak 223 spesies hidupan liar telah dinilai statusnya dan disenaraikan di bawah Red List of Mammals for Peninsular Malaysia yang diterbitkan pada tahun 2017.
Mengikut data yang direkodkan di dalam Red List of Mammals for Peninsular Malaysia, terdapat satu spesies yang telah disenaraikan sebagai pupus atau extinct iaitu Badak Jawa, manakala empat (4) spesies lagi dinilai sebagai amat terancam atau critically endangered iaitu Badak Sumatera, Harimau Malaya, Tenggiling dan Banteng.
Selain itu, sebanyak 12 spesies dinilai sebagai terancam (endangered) sementara 14 spesies dinilai sebagai terdedah kepada ancaman (vulnerable), 33 spesies hampir merbahaya (near threatened), 83 spesies kurang membimbangkan (least concern) dan 76 spesies berstatus kurang data (data deficient).

3.
3.

Kementerian Tenaga dan Sumber Asli (KeTSA) melalui Jabatan Perlindungan Hidupan Liar dan Taman Negara (PERHILITAN) telah NO SOALAN: 9 membelanjakan peruntukan mengurus sebanyak RM88,909,000.00 pada tahun 2020 dan sebanyak RM90,158,500.00 pada tahun 2021 bagi menjalankan pengurusan hidupan liar.

Peruntukan ini digunakan bagi menampung kos operasi Jabatan PERHILITAN yang melibatkan konservasi in-situ dan ex-situ, penguatkuasaan dan pengurusan kawasan perlindungan.

Sekian, terima kasih.


NO SOALAN: 10 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : DATUK TEO ENG TEE @ TEO KOK CHEE Datuk Teo Eng Tee @ Teo Kok Chee minta PERDANA MENTERI menyatakan mendedahkan butiran terperinci mengenai unjuran kos RM46 juta untuk Pilihan Raya Negeri Melaka.
NO SOALAN: 10 JAWAPAN YB DATO’ SRI DR. HAJI WAN JUNAIDI BIN TUANKU JAAFAR, MENTERI DI JABATAN PERDANA MENTERI (PARLIMEN DAN UNDANG-UNDANG) Tuan Yang di-Pertua, Untuk makluman Ahli Yang Berhormat, unjuran kos RM45.9 juta bagi tujuan Pilihan Raya Umum (PRU) Dewan Undangan Negeri (DUN) Melaka Ke-15 merangkumi perbelanjaan di bawah Objek Sebagai 10000 Emolumen sebanyak RM1.1 juta dan Objek Sebagai 20000 Perkhidmatan dan Bekalan sebanyak RM44.8 juta.
Unjuran di bawah Objek Sebagai 10000 sebanyak RM1.1 juta ini adalah bagi bayaran Elaun Lebih Masa kakitangan dan petugas yang terlibat dalam kerja-kerja berkaitan pilihan raya ini.

Manakala unjuran di bawah Objek Sebagai 20000 sebanyak RM44.8 juta adalah bagi perbelanjaan tuntutan perjalanan petugas, pengangkutan barang-barang, perhubungan dan utiliti, sewaan dan kenderaan dan peralatan serta bekalan bahan dan perkhidmatan termasuk penyelenggaraan dan pembaikan kecil.

Sekian, terima kasih.
NO SOALAN: 11 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK TEO ENG TEE @ TEO KOK CHEE Datuk Teo Eng Tee @ Teo Kok Chee minta MENTERI PERTANIAN DAN INDUSTRI MAKANAN menyatakan perkembangan terkini bagi skim perlindungan insurans pertanian atau agro makanan NO SOALAN: 11 JAWAPAN Tuan Yang di-Pertua, Untuk makluman Ahli Yang Berhormat, Kerajaan amat prihatin dan memandang serius terhadap masalah para petani, peladang, penternak dan nelayan, terutamanya dari golongan B40 yang memiliki tahap pengeluaran berskala kecil dan sering terdedah kepada risiko pengeluaran.
Antara risiko berkenaan termasuk bencana alam seperti banjir, perubahan cuaca dan iklim, serangan wabak penyakit dan haiwan perosak serta risiko ketidakstabilan harga pasaran yang menjejaskan punca pendapatan mereka.
Ketika ini, Kementerian Pertanian dan Industri Makanan (MAFI) dengan kerjasama Agrobank sedang mewujudkan satu skim perlindungan khusus berlandaskan prinsip shariah yang dinamakan sebagai Skim Perlindungan Takaful Agromakanan bagi memenuhi keperluan komuniti agromakanan yang mengalami ketidaktentuan punca pendapatan akibat bencana alam.
Skim perlindungan takaful ini akan menawarkan pakej perlindungan dengan caruman premium tahunan pada kadar yang rendah dan berpatutan serta penyediaan pampasan yang sewajarnya kepada semua petani, peladang, penternak dan nelayan di seluruh negara termasuk daripada golongan B40 yang berskala kecil.
Pada peringkat permulaan ini, Skim Perlindungan Takaful Agromakanan ini akan dilaksanakan menerusi inisiatif swasta yang akan NO SOALAN: 11 dipelopori oleh Agrobank sebagai perintis dalam menawarkan skim perlindungan yang pertama dalam sektor pertanian di negara.

Untuk makluman Ahli Yang Berhormat jua, Kementerian Kewangan telah bersetuju dengan pembangunan model perniagaan baharu Agrobank yang meliputi penawaran Skim Perlindungan AgroTakaful.
Bagi memastikan kelancaran penawaran skim ini, Agrobank kini sedang menunggu keputusan lanjut daripada Bank Negara Malaysia dan Lembaga Perkhidmatan Kewangan Labuan (Labuan Financial Services Authority).

Skim ini dijangka akan dilancarkan pada suku pertama tahun 2022 dan dimulakan dengan Fasa Pertama melibatkan skim perlindungan untuk para pesawah padi seluruh negara.
Seterusnya, skim ini akan diperluaskan pada tahun 2023 dengan melibatkan subsektor perikanan, tanaman, perladangan dan industri makanan yang lain.

Sekian, terima kasih.


NO SOALAN: 12 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ WIRA OTHMAN BIN AZIZ Dato’ Wira Othman bin Aziz minta MENTERI PELANCONGAN, SENI DAN BUDAYA menyatakan:- (a) Bilangan kemasukan pelancong asing mengikut negara; dan (b) Jumlah anggaran pendapatan negara melalui sektor ini antara tahun 2017 hingga 2020.

NO SOALAN: 12 JAWAPAN Tuan Yang di-Pertua, 1.


Untuk makluman Ahli Yang Berhormat, ketibaan pelancong asing ke Malaysia yang telah direkodkan adalah seperti berikut: Tahun Jumlah 2017 25.9 juta 2018 25.8 juta 2019 26.1 juta 2020 4.3 juta 2.

Kemorosotan ketara kehadiran pelancong asing ke Malaysia pada 2020 adalah dijangka susulan daripada penutupan sempadan antarabanga Malaysia ekoran pelaksanaan Perintah Kawalan Pergerakan (PKP) akibat penularan COVID-19.

3.
3.

Pada tahun 2019, lima (5) buah negara penyumbang terbesar pelancong asing ke Malaysia ialah Singapura, Indonesia, China, Thailand dan Brunei.

4.

Kehadiran pelancong asing ini telah menyumbang kepada pendapatan pelancongan sebanyak RM82.2bilion (pada tahun 2017) RM84.1bilion (pada tahun 2018), RM86.1bilion (pada tahun 2019) dan RM12.69bilion pada tahun 2020.

Sekian, terima kasih.


NO SOALAN: 13 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ WIRA OTHMAN BIN AZIZ Dato' Wira Othman bin Aziz minta KEMENTERIAN PERDAGANGAN ANTARABANGSA DAN INDUSTRI menyatakan jumlah nilai pelaburan langsung dan statistik peluang pekerjaan setiap tahun yang berjaya diwujudkan di Taman Perindustrian Berteknologi Tinggi Kulim (KHTP) antara tahun 2010 hingga 2020.
NO SOALAN: 13 JAWAPAN Tuan Yang di-Pertua, Untuk makluman Ahli Yang Berhormat, Dalam memperkukuh prospek pertumbuhan ekonomi dan memastikan Malaysia kekal sebagai destinasi utama pilihan para pelabur, Kerajaan sentiasa komited dalam meneruskan usaha bagi menggalakkan pelaburan dalam negara.

Walaupun negara berhadapan dengan ketidaktentuan ekonomi global akibat daripada krisis pandemik COVID-19, sektor perkilangan kekal memainkan peranan penting dalam memacu transformasi ekonomi negara.
Jumlah keseluruhan pelaburan yang diluluskan dalam sektor perkilangan bagi tempoh 2010 hingga 2020 adalah bernilai RM726.6 bilion dan melibatkan 9,016 projek yang dijangka akan menjana sejumlah 850,971 peluang pekerjaan baharu.

Pelaburan asing menyumbang sebanyak RM409.3 bilion atau 56.3% daripada jumlah pelaburan yang diluluskan manakala pelaburan domestik menyumbang sebanyak 43.7%.
Bagi tempoh 2010 hingga 2020, negeri Kedah berjaya mencapai kedudukan keenam dengan menyumbang pelaburan sebanyak RM40.5 billion.

Pelaburan ini melibatkan 506 projek dan dijangka akan menjana sejumlah 53,360 peluang pekerjaan baharu.

Pelaburan asing menyumbang sebanyak RM28.1 bilion atau 69.4% daripada jumlah pelaburan yang diluluskan manakala pelaburan domestik menyumbang sebanyak 30.6%.
NO SOALAN: 13 Bagi tempoh 2010 – 2020, jumlah pelaburan yang diluluskan di lokasi Taman Perindustrian Berteknologi Tinggi Kulim (KHTP) adalah sebanyak RM24.9 bilion.

Pelaburan ini melibatkan 58 projek dan dijangka akan menjana sejumlah 22,155 peluang pekerjaan baharu.

Pelaburan asing menyumbang sebanyak RM21.1 bilion atau 84.7% daripada jumlah pelaburan yang diluluskan di lokasi tersebut dan pelaburan domestik menyumbang sebanyak 15.3%.
Jumlah pelaburan diluluskan di lokasi KHTP bagi setiap tahun dari 2010 – 2020 seperti Jadual berikut: Jumlah Pelaburan Diluluskan Di Lokasi Taman Perindustrian Berteknologi Tinggi Kulim (KHTP) Bagi Tahun 2010 - 2020 Dalam Sektor Perkilangan Tahun Projek (Bil.)

Peluang Pekerjaan (Bil.)
Pelaburan Domestik (RM juta) Pelaburan Asing (RM juta) Jumlah Pelaburan (RM juta Total 58 22,155 3,758.9 21,124.8 24,883.7 NO SOALAN: 13 Industri utama yang mencatatkan pelaburan tertinggi di KHTP antara tahun 2010 hingga 2020 adalah terdiri daripada produk elektronik dan elektrikal (RM20.5 bilion), produk galian bukan logam (RM1.1 bilion), produk getah (RM1.0 bilion), kelengkapan pengangkutan (RM0.7 bilion) dan alat-alat sains & pengukuran (RM0.6 bilion).
KHTP adalah merupakan taman perindustrian berteknologi tinggi yang pertama di Malaysia dan diiktiraf secara meluas oleh syarikat-syarikat multinasional berteknologi tinggi terkemuka sebagai antara taman teknologi tinggi yang terkenal di Asia yang berdaya maju dan memberikan banyak kemudahan kepada syarikat tempatan dan multinasional, untuk menghasilkan produk bernilai tinggi mereka dalam persekitaran perniagaan bertaraf dunia yang kondusif.
Antara faktor tarikan utama KHTP juga adalah bakat berkualiti yang tersedia, ketersambungan logistik antara mod yang cepat dan infrastruktur perindustrian yang cemerlang.

Sekian, terima kasih.


NO SOALAN: 14 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN ZAIEDI HAJI SUHAILI Tuan Zaiedi Haji Suhaili minta MENTERI KEWANGAN menyatakan bagaimana usaha Bank Negara Malaysia dalam mengawal aktiviti scam perbankan internet atau "online" yang menyebabkan kerugian besar serta sejauh mana integrasi penguatkuasaan yang dibuat antara SKMM dan PDRM.
NO SOALAN: 14 JAWAPAN Tuan Yang di-Pertua, Untuk makluman Ahli Yang Berhormat, 1.

Bank Negara Malaysia (BNM) bersama dengan institusi-institusi kewangan telah mengadakan pelbagai kerjasama strategik bersama agensi-agensi penguatkuasaan secara berterusan terutamanya Polis Diraja Malaysia (PDRM), selaku agensi penguatkuasaan yang bertanggungjawab menjalankan siasatan ke atas kes melibatkan penipuan sindiket akaun keldai dan penipuan secara dalam talian.
Antara kerjasama strategik yang dilaksanakan adalah mengadakan sesi perkongsian pengetahuan taktik terkini kes penipuan dalam talian dan akaun keldai secara berkala oleh PDRM bersama-sama pegawai pematuhan institusi kewangan, melaksanakan program kesedaran pengguna secara am dan bersasar serta perkongsian maklumat risikan kewangan bagi membantu tindakan penguatkuasaan PDRM.

2.
2.

BNM bersama institusi-institusi kewangan serta agensi penguatkuasaan juga telah menasihati orang ramai melalui pelbagai medium komunikasi seperti poster, iklan di media sosial dan khidmat pesanan ringkas (short message service, SMS) agar melakukan perkara-perkara berikut sekiranya berdepan dengan situasi penipuan kewangan: i. Sentiasa berwaspada dan tidak mudah terpedaya dengan muslihat atau tipu helah pihak-pihak tertentu; NO SOALAN: 14 ii.
Jangan sesekali panik dan mengikut arahan yang diberikan oleh penipu termasuk pemindahan wang kepada orang yang tidak dikenali, tanpa terlebih dahulu menghubungi pihak polis atau institusi kewangan terbabit; iii.

Jangan hubungi semula nombor telefon yang diterima, sebaliknya dapatkan nombor telefon rasmi syarikat, organisasi atau institusi terbabit untuk pengesahan lanjut; dan iv.

Jangan dedahkan nombor akaun bank, nombor kad ATM atau kad kredit anda kepada orang yang tidak dikenali.

3.
3.

Orang ramai turut dinasihatkan untuk membuat semakan melalui tiga saluran yang disediakan PDRM sebagai langkah berjaga-jaga daripada menjadi mangsa akaun keldai seperti yang berikut: i. Portal Semak Mule oleh PDRM (https://ccid.rmp.gov.my/semakmule/) membolehkan orang ramai membuat semakan akaun bank bagi mengetahui sama ada terdapat laporan polis dibuat ke atas akaun tersebut; ii.
Pusat aduan CCID Scam Response Center (03-26101559 / 03-26101599), pusat sehenti bagi menerima sebarang aduan dan pertanyaan berhubung kes jenayah penipuan dalam talian termasuklah yang melibatkan akaun keldai; dan iii.

CCID Infoline (013-2111222) (melalui pesanan WhatsApp) yang menerima pertanyaan berkaitan kes jenayah komersil.

NO SOALAN: 14 4.
NO SOALAN: 14 4.

BNM menerusi Jaringan Pendidikan Kewangan (Financial Education Network, FEN) telah melaksanakan pelbagai inisiatif pendidikan pengguna untuk meningkatkan kesedaran orang ramai tentang penipuan kewangan.

Antara inisiatif yang dijalankan adalah tertumpu kepada golongan belia seperti pertandingan MyDuitStory.
Melalui Bulan Literasi Kewangan 2021 yang dianjurkan pada bulan Oktober yang lepas, topik ini telah disebar luas melalui sesi webinar, pameran penipuan kewangan secara maya dan peraduan Pencarian Harta Karun Scambusters.

5.

Usaha-usaha tersebut diteruskan dengan sesi webinar berkenaan penipuan kewangan dalam pelbagai bahasa termasuk Mandarin dan Tamil, untuk meningkatkan kesedaran tentang hal ini di kalangan segenap lapisan rakyat Malaysia.
Platform Facebook Amaran Scam (https://www.facebook.com/amaranpenipuan/) juga disediakan untuk menyalurkan maklumat terkini tentang penipuan kewangan.

BNM juga sedang melaksanakan program rintis eksperimen sosial untuk memahami perilaku masyarakat dalam berhadapan dengan penipuan kewangan.

Hasil kajian ini akan dikongsikan kepada agensi terlibat dalam meningkatkan keberkesanan penyampaian maklumat.

6.
6.

Daripada aspek perundangan negara, secara amnya, Akta Pencegahan Pengubahan Wang Haram, Pencegahan Pembiayaan Keganasan dan Hasil daripada Aktiviti Haram 2001 (AMLA) dan garis panduan yang telah dikeluarkan oleh BNM memperuntukkan rangka kerja yang menyeluruh dalam pembanterasan jenayah kewangan termasuk jenayah berkaitan aktiviti penipuan dalam talian.
Institusi-institusi pelapor di bawah Jadual Pertama AMLA termasuk institusi perbankan perlu mematuhi kewajipan-kewajipan seperti melaksanakan usaha wajar NO SOALAN: 14 pelanggan (customer due diligence, CDD) semasa pembukaan akaun bank serta usaha wajar pelanggan secara berterusan (on-going due diligence, ODD) bagi akaun-akaun bank sedia ada.
Institusi ini juga dikehendaki melaporkan transaksi kewangan yang mencurigakan (suspicious transaction report, STR) kepada BNM apabila mengesyaki bahawa transaksi tersebut melibatkan hasil daripada sesuatu aktiviti yang menyalahi undang-undang atau pengubahan wang haram/pembiayaan keganasan.

Sekian, terima kasih.


NO SOALAN: 15 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO ZAIEDI HAJI SUHAILI Dato Zaiedi Haji Suhaili minta MENTERI DALAM NEGERI menyatakan jumlah bilangan individu yang disekat dari keluar negara dan bagaimana langkah bagi memastikan kumpulan individu ini tidak memanipulasi sistem imigresen bagi mengelak tuntutan perundangan.
NO SOALAN: 15 JAWAPAN Tuan Yang di-Pertua, Untuk makluman Ahli Yang Berhormat, jumlah warganegara Malaysia yang dikenakan sekatan perjalanan ke luar negara pada tahun 2021 dari 1 Januari 2021 sehingga 23 November 2021 adalah seramai 60,629 orang.

Sekatan perjalanan individu ke luar negara adalah atas pelbagai sebab seperti kesalahan jenayah, kesalahan komersil dan arahan oleh pihak mahkamah.
Kes-kes yang diambil tindakan sekatan perjalanan ke luar negara oleh Jabatan Imigresen Malaysia juga adalah tertakluk kepada permohonan yang diterima secara rasmi daripada pelbagai agensi Kerajaan seperti berikut: i) Mahkamah Majistret / Sesyen / Tinggi; ii) Jabatan Insolvensi Malaysia; iii) Lembaga Hasil Dalam Negeri (LHDN); iv) Jabatan Kastam Diraja Malaysia (JKDM); v) Kumpulan Wang Simpanan Perkerja (KWSP); vi) Perbadanan Tabung Pinjaman Tabung Pendidikan (PTPTN); vii) Majlis Amanah Rakyat (MARA); viii) Polis Diraja Malaysia (PDRM); ix) Suruhajaya Pencegahan Rasuah Malaysia (SPRM); x) Suruhanjaya Sekuriti Malaysia (SSM); xi) Jabatan Pendaftaran Negara (JPN); xii) Jabatan Penjara Malaysia; NO SOALAN: 15 xiii) Bank Negara Malaysia (BNM); dan xiv) Pejabat Perwakilan Malaysia di Luar Negara.
Tindakan sekatan perjalanan ini adalah selaras dengan peruntukan undang-undang agensi terlibat (melalui penggubalan atau pindaan perundangan / akta agensi berkaitan) bagi memastikan penama bertanggungjawab ke atas kesalahan yang dilakukan.

Sekiranya penama yang dilarang ke luar negara atas apa-apa kesalahan tetapi ingin berbuat sedemikian, individu tersebut perlu mendapatkan kebenaran bertulis daripada agensi-agensi yang berkenaan.

Sekian, terima kasih.


NO SOALAN: 16 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO ZAIEDI HAJI SUHAILI Dato Zaiedi Haji Suhaili minta PERDANA MENTERI menyatakan bagaimana usaha yang dibuat oleh Unit Perancang Ekonomi (UPE) dalam menyusun semula kategori B40, M40 dan T20 di setiap daerah terutama Sabah dan Sarawak agar pengkelasan ini mengambil kira kos pengangkutan dan inflasi semasa.
NO SOALAN: 16 JAWAPAN DIJAWAB OLEH YB DATO' SRI MUSTAPA BIN MOHAMED MENTERI DI JABATAN PERDANA MENTERI (EKONOMI) Tuan Yang di-Pertua, 1.

Untuk makluman Ahli Yang Berhormat, pada masa ini, isi rumah terbahagi kepada tiga kategori kumpulan pendapatan, iaitu kumpulan isi rumah berpendapatan 20% tertinggi (T20), berpendapatan 40% pertengahan (M40) dan berpendapatan 40% terendah (B40).

Kategori kumpulan pendapatan B40, M40 dan T20 hanya dilaksanakan di peringkat nasional dan negeri.

2.
2.

Had pendapatan bagi B40, M40 dan T20 di peringkat nasional, Sabah dan Sarawak berdasarkan Survei Pendapatan, Perbelanjaan Isi Rumah dan Perkhidmatan Asas (HIES & BA) 2019 adalah seperti berikut: Kumpulan Pendapatan Had Pendapatan Nasional (RM) Had Pendapatan Sabah (RM) Had Pendapatan Sarawak (RM) T20 10,960 dan ke atas 8,200 dan ke atas 8,650 ke atas M40 4,850 – 10,959 3,490 – 8,119 3,720 – 8,649 B40 4,849 ke bawah 3,489 ke bawah 3,719 ke bawah NO SOALAN: 16 3.
Buat masa ini, kategori kumpulan pendapatan mengambil kira sumber pendapatan yang merangkumi pekerjaan bergaji, bekerja sendiri, pulangan daripada harta dan pelaburan serta pindahan semasa diterima seperti kiriman wang dan bantuan kewangan daripada Kerajaan atau agensi.

Kategori kumpulan pendapatan ini tidak mengambil kira kos sara hidup seperti pengangkutan dan inflasi.

4.
4.

Melangkah ke hadapan, kajian semula kategori kumpulan pendapatan akan dilaksanakan untuk tujuan pemberian bantuan kepada kumpulan sasar yang lebih tepat dan bersasar.

Sebagai contoh, mewujudkan sub kategori bagi B40 selaras dengan pelbagai kategori kemiskinan dan kumpulan mudah terjejas.

Bagi tujuan ini, Kerajaan akan mengambil kira struktur pendapatan dan perbelanjaan isi rumah, kos sara hidup, kuasa beli, demografi serta lokasi isi rumah dalam menentukan dasar, program dan bantuan yang lebih khusus.
5.

Kerajaan akan mengkaji semula kategori kumpulan pendapatan di peringkat nasional dan negeri, termasuk di Sabah dan Sarawak, serentak dengan HIES & BA 2022.

Untuk makluman Ahli Yang Berhormat jua, HIES & BA dijalankan dua kali dalam tempoh setiap lima tahun.

Sekian, terima kasih.


NO SOALAN: 17 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DR. AHMAD AZAM BIN HAMZAH Dr. Ahmad Azam bin Hamzah minta PERDANA MENTERI menyatakan berapakah kadar perceraian di setiap negeri bagi umur 35 tahun ke bawah.
NO SOALAN: 17 JAWAPAN YB SENATOR TUAN HAJI IDRIS BIN HAJI AHMAD, MENTERI DI JABATAN PERDANA MENTERI (HAL EHWAL AGAMA) Tuan Yang di-Pertua, Untuk makluman Ahli Yang Berhormat, 1.

Merujuk kepada pendaftaran permohonan perceraian orang Islam di Malaysia bagi umur 35 tahun ke bawah yang dijana melalui sistem E-Syariah, Jabatan Kehakiman Syariah Malaysia (JKSM) dari tahun 2017 hingga 21 November 2021 adalah sebanyak 160,375 kes keseluruhannya.

2.
2.

Daripada jumlah tersebut, hanya 108, 783 kes yang diluluskan, manakala jumlah selebihnya sebanyak 51, 592 kes adalah ditolak dan tidak diluluskan.
Statistik kadar perceraian bagi orang Islam di setiap negeri bagi umur 35 tahun ke bawah adalah seperti jadual berikut: KES PERMOHONAN PERCERAIAN (PEMOHON BERUMUR 35 TAHUN KE BAWAH) YANG DIDAFTAR DI MAHKAMAH SYARIAH SELURUH MALAYSIA DARI TAHUN 2017 – 21 NOVEMBER 2021 Negeri 2017 2018 2019 2020 2021 Jumlah Johor 3,492 3,577 3,858 3,427 2,485 16,839 Kedah 3,343 3,264 3,279 2,687 1,702 14,275 Kelantan 2,860 2,862 2,745 2,557 2,086 13,110 Melaka 1,037 1,109 1,259 1,151 741 5,297 NO SOALAN: 17 Negeri Sembilan 1,621 1,597 1,909 1,619 1,187 7,933 Pahang 2,288 2,512 2,725 2,332 1,740 11,597 Perak 2,456 2,367 2,636 2,338 2,000 11,797 Perlis 535 552 552 506 426 2,571 Pulau Pinang 1,313 1,356 1,513 1,330 921 6,433 Sabah 2,625 2,671 2,770 1,959 1,351 11,376 Sarawak 1,726 1,741 1,944 671 0 6,082 Selangor 7,046 6,691 7,424 5,833 3,989 30,983 Terengganu 2,604 2,551 2,644 2,349 1,586 11,734 Wilayah Persekutuan 2,387 2,501 2,391 1,766 1,303 10,348 Jumlah 35,333 35,351 37,649 30,525 21,517 160,375 *Data ini dijana melalui sistem SKMS bagi tempoh 1 Januari 2017 hingga 21 November 2021 *Data bagi negeri Sarawak hanyalah sehingga bulan Jun 2020 (JKSN Sarawak menggunakan sistem iSyariah bermula 06/07/2020) KES PERMOHONAN PERCERAIAN (PEMOHON BERUMUR 35 TAHUN KE BAWAH) YANG DILULUSKAN OLEH MAHKAMAH SYARIAH SELURUH MALAYSIA DARI TAHUN 2017 – 21 NOVEMBER 2021 Negeri 2017 2018 2019 2020 2021 Jumlah Johor 2,663 2,781 2,940 2,377 1,239 12,000 Kedah 2,184 2,164 2,196 1,656 793 8,993 Kelantan 2,094 2,115 1,985 1,725 896 8,815 Melaka 715 772 900 726 311 3,424 Negeri Sembilan 1,135 1,137 1,303 1,155 651 5,381 Pahang 1,530 1,633 1,745 1,493 876 7,277 Perak 1,875 1,847 1,998 1,696 1,195 8,611 Perlis 366 398 384 339 185 1,672 Pulau Pinang 952 977 1,065 893 456 4,343 NO SOALAN: 17 Sabah 1,842 1,853 1,817 1,160 669 7,341 Sarawak 1,399 1,411 1,597 497 0 4,904 Selangor 5,061 4,823 5,506 4,280 2,284 21,954 Terengganu 1,656 1,575 1,614 1,490 939 7,274 Wilayah Persekutuan 1,533 1,617 1,658 1,203 783 6,794 Jumlah 25,005 25,103 26,708 20,690 11,277 108,783 *Data ini dijana melalui sistem SKMS bagi tempoh 1 Januari 2017 hingga 21 November 2021 *Data bagi negeri Sarawak hanyalah sehingga bulan Jun 2020 (JKSN Sarawak menggunakan sistem iSyariah bermula 06/07/2020) 3.
Manakala bagi orang-orang bukan Islam pula, Jabatan Pendaftaran Negara (JPN) mendaftarkan perkahwinan dan perceraian bagi pasangan bukan beragama Islam selaras dengan peruntukan di bawah Akta Membaharui Undang-Undang (Perkahwinan dan Perceraian) 1976 [Akta 164].
Akta ini tidak terpakai bagi seseorang anak Negeri (native) Sabah, Sarawak atau seseorang orang asli Semenanjung Malaysia yang perkahwinan dan perceraiannya tertakluk kepada undang-undang adat anak negeri atau adat orang asli melainkan jika mereka memilih untuk berkahwin di bawah Akta ini.

4.

Urusan Prosiding Perceraian adalah di bawah bidang kuasa Mahkamah Tinggi Malaysia.
JPN hanya bertanggungjawab mengemaskini rekod perkahwinan di dalam sistem JPN melalui sesuatu dikri perceraian atau pembatalan perkahwinan bagi pasangan bukan beragama Islam setelah diputuskan oleh Mahkamah Tinggi Malaysia.

Berdasarkan rekod JPN, statistik perceraian orang Bukan Islam di seluruh Malaysia bagi tahun 2021 sehingga 24 November untuk umur 35 tahun ke bawah adalah sebanyak 6,135 kes.

NO SOALAN: 17 5.
Perincian Statistik penceraian orang Bukan Islam mengikut pecahan negeri adalah seperti berikut: STATISTIK PERCERAIAN BUKAN ISLAM MENGIKUT NEGERI MAHKAMAH DAN UMUR BAWAH 35 TAHUN SEMASA BERCERAI SEHINGGA 24 NOVEMBER 2021 (TAHUN BERCERAI) NEGERI MAHKAMAH UMUR 35 TAHUN DAN KE BAWAH SEMASA BERCERAI JUMLAH KESELURUHAN LELAKI PEREMPUAN JOHOR 521 737 1,258 KEDAH 33 59 92 KELANTAN 16 24 40 MELAKA 63 92 155 NEGERI SEMBILAN 105 160 265 PAHANG 43 69 112 PULAU PINANG 154 226 380 PERAK 170 283 453 PERLIS 2 6 8 SELANGOR 445 669 1,114 TERENGGANU 1 3 4 SABAH 94 130 224 SARAWAK 344 462 806 W.P.
KUALA LUMPUR 484 730 1,214 LAIN-LAIN 2 8 10 JUMLAH 2,477 3,658 6,135 Nota : 1, Tahun adalah merujuk kepada tahun bercerai iaitu pada tahun 2021.

2.

Kemaskini data sehingga 24/11/2021 Sekian, terima kasih.
NO SOALAN: 18 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DR. AHMAD AZAM BIN HAMZAH Dr. Ahmad bin Hamzah minta MENTERI PERTANIAN DAN INDUSTRI MAKANAN menyatakan bagaimanakah kaedah pemantauan terhadap penggunaan racun makhluk perosak bagi tanaman buah-buahan dan sayuran.

Berapakah jumlah kes yang diambil tindakan kerana ketidakakuran pada tahun 2020.
NO SOALAN: 18 JAWAPAN Tuan Yang di-Pertua, Untuk makluman Ahli Yang Berhormat, Kementerian Pertanian dan Industri Makanan (MAFI) sentiasa mengambil berat berkenaan penggunaan racun makhluk perosak bagi tanaman buah-buahan dan sayuran.

MAFI menerusi Jabatan Pertanian menjalankan aktiviti pengembangan bagi memastikan penggunaan racun perosak oleh petani adalah mengikut pengesyoran dan kadar serangan perosak.
Penggunaan racun perosak oleh petani di ladang adalah dipantau melalui Program Pemantauan Residu Racun Perosak dalam Tanaman Makanan.

Melalui program ini, hasil pertanian diambil secara rawak dari ladang oleh Agen Pengembangan Tanaman (APT) di seluruh Malaysia.

Sampel kemudian dihantar ke makmal di bawah Jabatan Pertanian untuk analisis penentuan residu racun makhluk perosak.
Residu racun makhluk perosak adalah amaun racun makhluk perosak yang tertinggal dalam tanaman makanan akibat penggunaan racun makhluk perosak untuk mengawal perosak pada tanaman.

Analisis penentuan residu akan mengenalpasti penggunaan racun makhluk perosak melebihi had maksimum residu (MRL) tidak berdaftar atau haram.
Keputusan analisis sampel yang didapati tidak mematuhi MRL racun perosak akan dipantau dan dibimbing oleh APT supaya petani menggunakan racun perosak mengikut pengesyoran dan seterusnya mematuhi nilai MRL yang ditetapkan.

MRL adalah nilai maksimum residu racun perosak yang dibenarkan terdapat dalam tanaman makanan akibat penggunaan racun perosak NO SOALAN: 18 berdasarkan Amalan Pertanian Baik.
Nilai MRL berdasarkan tanaman boleh dirujuk pada Jadual Keenambelas (Peraturan 41), Peraturan-Peraturan Makanan 1985.

Semakan nilai MRL juga boleh didapati di pautan mymrl.doa.gov.my.

Petani yang masih gagal untuk mematuhi nilai MRL yang ditetapkan, boleh diambil tindakan di bawah Peraturan-peraturan Makanan 1985, Akta Makanan 1983.
Tindakan penguatkuasaan ini adalah dibawah Kementerian Kesihatan Malaysia dimana jika disabitkan kesalahan boleh dikenakan denda tidak lebih daripada RM10,000.00 atau penjara selama tempoh tidak lebih daripada 2 tahun.

Racun makhluk perosak yang digunakan oleh petani hendaklah berdaftar dan dibenarkan penggunaannya oleh Lembaga Racun Makhluk Perosak.
Penggunaan racun makhluk perosak yang tidak berdaftar atau diharamkan oleh Lembaga Racun Makhluk Perosak LRPM) adalah menjadi satu kesalahan di bawah seksyen 53A(1)(a), Akta Racun Makhluk Perosak 1974, yang boleh dikenakan hukuman di bawah seksyen 53A(2) iaitu penjara satu tahun atau denda RM10,000.00 bagi sabitan pertama dan penjara selama tiga tahun atau didenda RM20,000.00 atau kedua-duanya bagi sabitan berikutnya.
Bagi memastikan keselamatan kepada hasil tanaman, petani juga hendaklah menggunakan racun makhluk perosak mengikut penggunaan yang dinyatakan pada label racun makhluk perosak.

Penggunaan racun makhluk perosak tanpa mengikut penggunaan yang dinyatakan pada label sebagaimana yang diluluskan oleh LRMP adalah menjadi suatu kesalahan di bawah seksyen 53A(1)(b), Akta Racun NO SOALAN: 18 Makhluk Perosak 1974 dan boleh dikenakan hukuman dibawah seksyen 53A(2) akta yang sama.
Bagi tahun 2020, sebanyak 5069 sampel telah dianalisa bagi bagi pemantauan penggunaan racun makhluk perosak oleh petani.

Daripada analisis tersebut, sebanyak 81 sampel didapati melebihi kadar MRL manakala 16 sampel telah dikenalpasti menggunakan perawis aktif tidak berdaftar / haram / tidak disyorkan untuk sesuatu tanaman.
Sekian, terima kasih NO SOALAN: 19 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BERTULIS DARIPADA : YB DR. AHMAD AZAM BIN HAMZAH Dr. Ahmad Azam bin Hamzah minta MENTERI KESIHATAN menyatakan mengenai kadar penggunaan alkohol.

Kajian WHO menunjukkan Malaysia menduduki tempat ke 159 daripada 185 negara.

Mengikut kajian tersebut secara purata rakyat Malaysia meminum 0.93 liter alkohol setahun.
NO SOALAN: 19 JAWAPAN Tuan Yang di-Pertua, Untuk makluman Ahli Yang Berhormat, 1.

Laporan “Global Status Report on Alcohol and Health 2018” oleh Pertubuhan Kesihatan Sedunia (WHO) menyatakan bahawa secara puratanya setiap rakyat Malaysia meminum sebanyak 0.9 liter minuman setahun.

Paras ini sebenarnya adalah sangat rendah berbanding dengan paras yang dicatatkan di peringkat global iaitu sebanyak 6.4 liter per kapita.
Walau bagaimanapun, data ini tidak memberi gambaran sepenuhnya prevalen tabiat meminum alkohol di Malaysia.

2.

Menurut hasil daripada Kajian Kesihatan dan Morbiditi Kebangsaan pada tahun 2019, didapati prevalen tabiat minum minuman alkohol (current drinkers) dalam kalangan yang berumur 18 tahun dan ke atas adalah sebanyak 11.8% dengan anggaran seramai 2.5 juta orang.
Dalam kalangan mereka yang meminum alkohol ini, 8.4% merupakan peminum tegar (heavy episodic drinkers) iaitu meminum alkohol sebanyak enam (6) atau lebih unit minuman (standard drink) sekurang-kurangnya sekali seminggu.

Sekian, terima kasih.


NO SOALAN: 20 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DR. AHMAD AZAM BIN HAMZAH Dr. Ahmad Azam Bin Hamzah minta MENTERI SUMBER MANUSIA menyatakan mengenai Program Protege bagi graduan yang baru memasuki bidang pekerjaan.
Adakah pihak Kerajaan melakukan pemantaun yang terperinci terhadap majikan-majikan yang menyertai program ini dan berapakah peratusan lepasan Program Protege ini yang berjaya diserapkan ke dalam jawatan tetap.

NO SOALAN: 20 JAWAPAN Tuan Yang di-Pertua, Untuk makluman Ahli Yang Berhormat, Program Protege adalah dijenamakan semula daripada Program Skim Latihan 1Malaysia (SL1M) dan program ini tidak lagi berada di bawah Kementerian Sumber Manusia.
Program Protege sekarang berada dibawah bidangkuasa Kementerian Pembangunan Usahawan dan Koperasi.
Sekian, terima kasih NO SOALAN: 21 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DR. AHMAD AZAM BIN HAMZAH DR. AHMAD AZAM BIN HAMZAH minta MENTERI SUMBER MANUSIA menyatakan apakah tindakan Kerajaan untuk memperbetulkan keadaan di mana graduan baru (fresh graduated) bidang kejuruteraan mendapat imbuhan gaji yang rendah di bawah paras Pendapatan Garis Kemiskinan dibandingkan dengan pekerjaan p-hailing dengan pendapatan yang lebih lumayan dan tidak perlu belajar hingga ke peringkat universiti.
NO SOALAN: 21 JAWAPAN Tuan Yang di-Pertua, Untuk makluman Ahli Yang Berhormat, Kadar Pendapatan Garis Kemiskinan ialah nilai purata keseluruhan pendapatan isi rumah yang diukur berdasarkan corak perbelanjaan isi rumah.

Oleh itu, purata pendapatan satu isi rumah turut merangkumi pendapatan individu yang bekerja.

Manakala pendekatan penentuan gaji minimum mengambil kira pendapatan seorang pekerja yang bekerja.
Penetapan gaji bagi bidang profesional seperti jurutera tertakluk kepada kuasa penawaran dan permintaan dalam pasaran buruh.

Kadar gaji yang setimpal dengan taraf pendidikan, kemahiran dan pengalaman boleh dirundingkan dengan pihak majikan melalui kontrak perkhidmatan dan perundingan Perjanjian Kolektif bagi pekerja yang mempunyai kesatuan sekerja.

Kementerian menggalakkan majikan untuk membayar tambahan gaji kepada pekerja berdasarkan produktiviti selain bayaran gaji pokok.
Pendekatan seperti melaksanakan Sistem Upah Yang Dikaitkan Dengan Produktiviti yang diperkenalkan oleh Kementerian sejak tahun 1996 bukan sahaja mampu meningkatkan pendapatan pekerja melalui peningkatan produktiviti, malah akan meningkatkan daya saing syarikat kerana dapat mengekalkan kos buruh yang kompetitif.
NO SOALAN: 21 Selain itu, Kementerian Sumber Manusia telah menerbitkan Buku Panduan Gaji Permulaan 200 Pekerjaan Terpilih Berasaskan Kemahiran (Buku Panduan Gaji) yang bertujuan untuk mengiktiraf graduan dan belia lepasan institusi latihan kemahiran atau universiti dan seterusnya meningkatkan penyertaan tenaga mahir dalam pasaran tenaga kerja negara.

Kewujudannya sebagai panduan bagi majikan dan pekerja dalam merunding dan menetapkan gaji permulaan bagi sesuatu pekerjaan berasaskan kemahiran.
Ini adalah berbeza dengan penetapan gaji pekerja p-hailing kerana mereka merupakan individu yang bekerja sendiri dan bebas.

Pendapatan pekerja p-hailing tertakluk kepada skop kerja dan tempoh masa yang telah ditetapkan yang disebut sebagai kontrak untuk perkhidmatan dengan bayaran yang dipersetujui oleh pelanggan.

Kerajaan menyedari kadar gaji rendah graduan terutamanya kesan daripada pandemik COVID-19 serta kelembapan ekonomi semasa menyebabkan kadar gaji tidak meningkat.
Namun, dengan jangkaan kadar pertumbuhan ekonomi negara dan global yang semakin baik, proses pemulihan pertumbuhan upah negara dijangka lebih baik dan kompetitif pada tahun hadapan.

Sekian, terima kasih.


NO SOALAN: 22 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI JEFRIDIN BIN HAJI ATAN Dato' Haji Jefridin bin Haji Atan minta MENTERI SUMBER MANUSIA menyatakan apakah statistik semasa mengikut negara bagi jumlah tenaga kerja asing di Malaysia terutamanya dalam sektor perladangan, pembuatan, pembinaan, dan perkhidmatan.
Nyatakan juga statistik pekerja asing yang telah memohon untuk bekerja semula melalui Program Rekalibrasi Pendatang Asing Tanpa Izin (PATI) Tenaga Kerja (RTK) sejak program ini dilaksanakan tahun lepas dan statistik jumlah yang telah diluluskan.
NO SOALAN: 22 JAWAPAN Tuan Yang di-Pertua, Untuk makluman Ahli Yang Berhormat, Sehingga 31 Oktober 2021, terdapat seramai 961,820 orang pekerja asing dari negara-negara sumber yang bekerja di Malaysia terutamanya dalam sektor perladangan, pembuatan, pembinaan, dan perkhidmatan seperti yang tertera pada (Rajah 1) dibawah: Warganegara Perkilangan / Pembuatan Pembinaan Perladangan Perkhidmatan Jumlah Indonesia 70,113 73,271 96,871 19,570 259,825 Bangladesh 115,430 140,540 14,644 53,668 324,282 Nepal 122,512 3,571 2,141 45,663 173,887 Myammar 88,640 8,032 544 10,680 107,896 India 1,420 3,767 17,251 23,277 45,715 Phillipines 2,356 1,344 4,540 2,742 10,982 Pakistan 2,686 11,377 1,722 4,840 20,625 Vietnam 5,752 776 21 703 7,252 Thailand 71 134 179 3,224 3,608 China 824 1,557 2 1,326 3,709 Sri Lanka 2,484 95 67 691 3,337 Cambodia 360 56 41 238 695 Lao PDR 2 0 0 3 5 Uzbekistan 0 0 0 2 2 Jumlah 412,650 244,520 138,023 166,627 961,820 NO SOALAN: 22 Rajah 1: Jumlah Pekerja Asing yang bekerja di Malaysia mengikut Warganegara dan Sektor Setakat 30 Oktober 2021, menerusi Program Rekalibrasi Tenaga Kerja (RTK) sebanyak 11,751 permohonan telah dibuat oleh majikan yang melibatkan seramai 212,926 orang Pendatang Asing Tanpa Izin (PATI).
Daripada jumlah PATI tersebut, seramai 55,207 orang telah membuat verifikasi dan sebanyak 34,318 (62%) telah lulus manakala baki 20,889 (38%) permohonan telah ditolak.

Daripada keseluruhan 34,318 PATI yang telah lulus verifikasi, sejumlah 1,514 berhasil mendapatkan Pas Lawatan Kerja Sementara (PLKS).

Namun begitu, masih terdapat 32,804 baki PATI yang masih menunggu kelulusan kouta serta belum menjalani ujian saringan kesihatan FOMEMA.

Sekian, terima kasih.


NO SOALAN: 23 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI JEFRIDIN BIN HAJI ATAN Dato' Haji Jefridin Bin Haji Atan minta MENTERI DALAM NEGERI menyatakan statistik permohonan kewarganegaraan Malaysia bagi kanak-kanak yang dilahirkan di luar negara oleh ibu warganegara Malaysia.
Apakah pendirian Kerajaan mengenai keputusan Mahkamah Tinggi yang telah memutuskan bahawa adalah satu diskriminasi jika peruntukan Perlembagaan hanya memberikan kewarganegaraan automatik kepada anak yang dilahirkan di luar negara jika ayahnya warganegara Malaysia tetapi tidak terpakai jika hanya ibu merupakan warganegara Malaysia.
NO SOALAN: 23 JAWAPAN Tuan Yang di-Pertua, Untuk makluman Ahli Yang Berhormat, Berdasarkan rekod Jabatan Pendaftaran Negara (JPN) dari tahun 2017 hingga 22 November 2021, sebanyak 2,807 permohonan kewarganegaraan telah diterima bagi kanak-kanak yang dilahirkan di luar negara oleh ibu bertaraf warganegara berkahwin dengan bapa warga asing.
Untuk makluman Ahli Yang Berhormat, mengikut Perlembagaan Persekutuan pemerolehan kewarganegaraan Malaysia bagi individu berumur di bawah 21 tahun yang dilahirkan di luar negara oleh ibu bertaraf warganegara Malaysia yang berkahwin dengan bapa bertaraf Bukan Warganegara adalah secara pendaftaran di bawah Perkara 15(2) tertakluk kepada pematuhan syarat dalam Bahagian III Perlembagaan Persekutuan, Kaedah-Kaedah Kewarganegaraan 1964 [L.N.82/1964] serta perundangan berkaitan yang berkuatkuasa dalam isu pendaftaran perkahwinan, kesahtarafan serta peraturan imigresen.
Sementara itu, sebagaimana yang telah dimaklumkan dalam sesi penggulungan yang lepas, Kementerian telah mengambil keputusan untuk merayu dan memohon stay of execution (iaitu penangguhan pelaksanaan keputusan Mahkamah Tinggi Kuala Lumpur Suriani Kempe & 6 lagi - lawan- Kerajaan Malaysia) bagi mengelakkan contempt of court dan pada masa yang sama supaya tidak melanggar Perlembagaan Persekutuan.
NO SOALAN: 23 Permohonan penangguhan pelaksanaan perintah mahkamah (stay of execution) telah didengar di Mahkamah Tinggi Kuala Lumpur pada 15 November 2021 yang mana Mahkamah telah menolak permohonan tersebut.

Kerajaan melalui Jabatan Peguam Negara telah memfailkan fresh application for stay bersama Perakuan Segera (Certificate of Urgency) di Mahkamah Rayuan pada 16 November 2021, bertujuan menangguhkan pelaksanaan perintah Mahkamah Tinggi.
Pihak Kementerian juga telah menyatakan komitmen untuk mengkaji dan menetapkan polisi baharu berkenaan isu tersebut.

Walau bagaimanapun, perkara ini perlu mendapat persetujuan Majlis Raja-Raja (MRR) terlebih dahulu selaras dengan Perkara 159(5) Perlembagaan Persekutuan .

Sekian, terima kasih.


NO SOALAN: 24 PEMBERITAHUAN PERTANYAAN BUKAN JAWAB LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI JEFRIDIN BIN HAJI ATAN Dato' Haji Jefridin Bin Haji Atan Minta MENTERI PENGAJIAN TINGGI menyatakan statistik kes buli di pusat pengajian tinggi dan tindakan yang telah diambil bagi menangani isu ini.
Apakah pendirian Kerajaan dalam memperbaharui sistem orientasi atau denda di universiti yang adakalanya bersifat ekstrem hingga menyebabkan kecederaan dan kematian serta perlukah SOP khusus diwujudkan khusus bagi pelajar yang disabitkan dengan kesalahan.
NO SOALAN: 24 JAWAPAN Tuan Yang di-Pertua, Untuk makluman Ahli Yang Berhormat, Kementerian Pengajian Tinggi (KPT) sentiasa peka dan memandang berat insiden buli yang dilaporkan berlaku di dalam kampus atau melibatkan pelajar Institusi Pendidikan Tinggi (IPT).
Statistik kes buli yang dilaporkan pada tahun 2019-2021 adalah seperti berikut: Institusi Pendidikan Tinggi (IPT) Bilangan Kes Buli Universiti Awam 9 Politeknik dan Kolej Komuniti Tiada Kesemua Universiti Awam, Politeknik dan Kolej Komuniti menggunakan peruntukan sedia ada dalam Akta Universiti dan Kolej Universiti 1971 [Akta 30], Akta Universiti Teknologi Mara 1976 [Akta 173], Perlembagaan UIAM, Akta Pendidikan 1996 [Akta 550] dan Akta Institusi-Institusi Pelajaran (Tatatertib) 1976 [Akta 174] untuk mengenakan tindakan tatatertib melibatkan kes buli.
Selain itu, semua IPT turut mempunyai SOP dan Garis Panduan berdasarkan akta-akta yang dinyatakan bagi memastikan tindakan tatatertib yang diambil adalah wajar dan setimpal dengan kesalahan yang dilakukan.

NO SOALAN: 24 Justeru, kementerian menerusi IPTA turut mengambil tindakan proaktif bagi mengelakkan dan membendung insiden buli di IPT dengan melaksanakan langkah-langkah berikut: 1.
Memberi penerangan dan pemakluman berhubung tindakan tatatertib dan kesalahan melalui taklimat yang disampaikan oleh pihak fakulti/ kolej kediaman dalam program/sesi suai kenal; 2.

Penglibatan Penasihat Akademik/ Rakan Pendamping Siswa, Majlis Perwakilan Pelajar, Majlis Penghuni Kolej Kediaman, Pembimbing Rakan sebaya untuk memantau dan memberi bimbingan kepada kumpulan pelajar yang memerlukan; 3.
Program kesedaran/ taklimat berkaitan isu buli, penyesuaian diri dengan persekitaran pembelajaran di IPTA dan sebagainya; dan 4.

Program pembangunan sahsiah bersama pihak berkuasa seperti PDRM, AADK, KKM dan NGO.
Untuk makluman Yang Berhormat, sebarang tindakan tatatertib yang diambil adalah selaras dan tertakluk dengan peruntukan akta, peraturan, pekeliling dan SOP berkaitan tatatertib yang diguna pakai oleh institusi masing-masing serta keputusan oleh Jawatankuasa yang ditubuhkan bagi menyiasat, meneliti, membuat pertimbangan dan mengambil tindakan terhadap aduan/ kesalahan disiplin pelajar.
Di samping itu, pihak Kementerian juga menyeru dan menggalakkan mangsa buli untuk tampil ke hadapan bagi melaporkan insiden tersebut melalui saluran yang disediakan kepada pihak IPT.

NO SOALAN: 24 KPT menerusi unit kaunseling di IPT juga sedia menyantuni mangsa kelakuan buli bagi mengatasi kemurungan atau tekanan yang dialami akibat trauma melalui perkhidmatan kaunseling serta sokongan psiko-sosial yang disediakan secara bersemuka mahupun atas talian.

Sekian, terima kasih.


NO SOALAN: 25 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ HAJI JEFRIDIN BIN HAJI ATAN Dato’ Haji Jefridin bin Haji Atan minta PERDANA MENTERI menyatakan statistik terkini data eKasih seluruh negara dan bentuk kerjasama yang dilaksanakan dengan Kerajaan negeri bagi membasmi kemiskinan tegar.
Negeri manakah yang mencatatkan data tertinggi serta usaha dilakukan bagi menurunkan lagi kadar kemiskinan tegar di negeri tersebut.

Sejauh manakah penambahbaikan sistem pangkalan data eKasih dalam membantu mengenal pasti dapatan data yang lebih tepat untuk menangani isu kemiskinan.

NO SOALAN: 25 JAWAPAN DIJAWAB OLEH YB DATUK DR ABD LATIFF BIN AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua, Untuk makluman Ahli Yang Berhormat, 1.
Kerajaan telah membangunkan Sistem eKasih sebagai pangkalan data kemiskinan nasional pada tahun 2008 bertujuan untuk mendaftarkan isi rumah miskin di Malaysia berdasarkan Pendapatan Garis Kemiskinan (PGK).
Kriteria penetapan kategori kemiskinan adalah bergantung kepada jumlah pendapatan per kapita isi rumah dan berasaskan kepada formula perkiraan yang disediakan oleh Jabatan Perangkaan Malaysia dan Unit Perancang Ekonomi, Jabatan Perdana Menteri (UPE, JPM) melalui Penyiasatan Pendapatan Isi Rumah 2019 (Household Income Survey 2019).

PGK semasa (2019) adalah RM2,208 berbanding PGK terdahulu (2016) iaitu RM980.

2.
2.

Sehingga 30 November 2021, sebanyak 505,103 Ketua Isi Rumah (KIR) yang terdiri daripada 259,805 KIR berstatus Miskin Tegar dan 245,298 KIR berstatus Miskin telah didaftarkan dalam Sistem eKasih.

Berdasarkan rekod pendaftaran, Negeri Sarawak telah yang mencatatkan statistik kemiskinan tertinggi iaitu sebanyak 105,813 KIR yang terdiri daripada 63,699 KIR berstatus Miskin Tegar dan NO SOALAN: 25 42,114 KIR berstatus Miskin.
Perincian status kemiskinan mengikut negeri adalah seperti di jadual berikut: NEGERI MISKIN TEGAR MISKIN JUMLAH SARAWAK 63,699 42,114 105,813 KELANTAN 46,617 39,131 85,748 SABAH 42,633 25,843 68,476 KEDAH 18,275 14,385 32,660 PERAK 15,486 25,235 40,721 SELANGOR 14,056 14,698 28,754 TERENGGANU 9,509 26,865 36,374 PAHANG 9,388 8,027 17,415 PULAU PINANG 9,087 12,540 21,627 NEGERI MISKIN TEGAR MISKIN JUMLAH JOHOR 7,769 9,636 17,405 PERLIS 7,650 5,843 13,493 NEGERI SEMBILAN 7,058 6,637 13,695 WP KUALA LUMPUR 4,035 4,206 8,241 MELAKA 3,824 8,509 12,333 WP LABUAN 700 1,562 2,262 WP PUTRAJAYA 19 67 86 JUMLAH 259,805 245,298 505,103 Jadual: Perincian statistik kemisikinan mengikut negeri sehingga 30 November 2021 NO SOALAN: 25 3.
Langkah proaktif sentiasa dilaksanakan bagi memastikan data eKasih adalah komprehensif dan bersepadu.

Bagi tujuan ini, integrasi data turut dilaksanakan dengan jabatan serta agensi yang berkaitan antaranya Jabatan Pendaftaran Negara (JPN), Jabatan Kebajikan Masyarakat (JKM), Kementerian Kewangan Malaysia (MOF), Kementerian Pendidikan Malaysia (KPM), Pejabat Zakat Negeri dan sebagainya.
Kerajaan juga sentiasa berusaha memastikan kawasan liputan diperluaskan bagi mencakupi segenap golongan dan lapisan masyarakat.

4.

Unit Penyelarasan Pelaksanaan, Jabatan Perdana Menteri (ICU JPM) sentiasa mengalu-alukan sebarang bentuk kerjasama bagi memperoleh profil isi rumah miskin yang berpendapatan di bawah PGK di mana PGK semasa adalah RM2,208 (nasional) untuk didaftarkan dalam Sistem eKasih.
Bagi memastikan tiada golongan miskin yang tercicir, orang awam sama ada individu ataupun masyarakat, pemimpin-pemimpin tempatan, NGO, NGI selain agensi-agensi Kerajaan Persekutuan dan Negeri serta aduan di dalam media sosial boleh membuat pelaporan mengenai isi rumah miskin melalui pejabat daerah, pihak berkuasa tempatan (PBT) ataupun terus ke Pejabat Pembangunan Negeri (PPN).

5.

Proses penambahbaikan dan pengemaskinian Sistem eKasih dijalankan secara berterusan dari semasa ke semasa oleh ICU JPM.
Antara penambahbaikan yang telah dibuat adalah aktiviti pemutihan yang dilakukan secara berkala serta inisiatif pengintegrasian Sistem eKasih dengan beberapa sistem lain yang turut terbabit dalam pemberian bantuan Kerajaan seperti Sistem Pengurusan Bantuan Kebajikan (e-BANTUAN) di bawah Jabatan Kebajikan Masyarakat.

NO SOALAN: 25 Pada masa yang sama, Sistem eKasih juga akan sentiasa ditambah baik supaya menjadi sumber rujukan utama semua kementerian/ agensi pemberi bantuan pada masa akan datang.

6.
6.

YAB Perdana Menteri dalam pembentangan Rancangan Malaysia Kedua Belas pada 27 September 2021, telah mengumumkan bahawa Kerajaan akan melaksanakan program pembasmian kemiskinan menggunakan pendekatan keseluruhan negara atau dengan izin, whole-of-nation approach.

7.
7.

Pendekatan baharu ini akan melibatkan penyertaan menyeluruh dan bersepadu daripada Kerajaan Persekutuan dan negeri, sektor swasta, universiti, syarikat berkaitan kerajaan serta pertubuhan masyarakat sivil (CSO) dan organisasi berasaskan komuniti (CBO).

8.

Di bawah RMKe-12, strategi menyeluruh meliputi projek dan program ekonomi, keusahawanan, pendidikan dan kesihatan akan dilaksanakan bagi menghapuskan kemiskinan tegar pada tahun 2025.
Miskin tegar adalah isi rumah yang berpendapatan di bawah RM1,169 sebulan, berdasarkan kepada kos pembelian makanan, bagi isi rumah dengan 4 ahli keluarga.

9.

Untuk menjamin pelaksanaan yang lebih berfokus, unit kemiskinan yang khusus dicadangkan ditubuhkan di peringkat Persekutuan, negeri dan daerah.

Unit Kemiskinan telahpun ditubuhkan di Unit Perancang Ekonomi, Jabatan Perdana Menteri pada 8 November 2021.
Beberapa buah negeri telah mengambil inisiatif menubuhkan Unit Kemiskinan di peringkat negeri dan daerah.

NO SOALAN: 25 10.

Bagi melaksanakan program ini, pangkalan data kemiskinan yang bersepadu dan berpusat iaitu eKasih akan digunakan.

Pihak Unit Penyelarasan Pelaksanaan (ICU, JPM) sedang membuat pemutihan data ini.

11.

Usaha-usaha pembasmian kemiskinan tegar ini akan diterajui bersama oleh UPE, JPM dan ICU JPM serta dilaksanakan secara berfasa.
Cadangan jadual pelaksanaan bagi Fasa Pertama adalah seperti berikut: a) Pertengahan bulan Disember 2021: Senarai kira-kira 50 lokaliti di seluruh negara akan dikenal pasti oleh ICU JPM; b) Penghujung tahun 2021: Senarai lokaliti akan diverifikasi dengan kerjasama kerajaan negeri; c) Januari 2022: Program dan strategi akan dirangka berdasarkan keperluan mengikut kesesuaian lokaliti masing-masing; d) Februari 2022: Pembentangan strategi dan program pembasmian kemiskinan tegar Fasa Pertama kepada Jemaah Menteri; dan e) Mac 2022: Pelaksanaan program bagi Fasa Pertama 50 lokaliti di seluruh negara akan bermula.
12.

Pelaksanaan pendekatan baharu ini akan dipantau setiap 3 bulan bagi memastikan intervensi yang berkesan sekiranya pencapaiannya kurang memuaskan.

NO SOALAN: 25 13.

Selain daripada 50 lokaliti yang terpilih ini, program sedia ada bagi kelompok dan keluarga miskin lain di seluruh negara akan diteruskan.

14.

Dengan pendekatan secara keseluruhan negara (whole-of-nation approach) dan holistik, Kerajaan beriltizam agar miskin tegar dihapuskan pada tahun 2025 seperti yang disasarkan dalam RMKe-12.
Sekian, terima kasih.

NO SOALAN: 26 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ HAJI JEFRIDIN BIN HAJI ATAN Dato’ Haji Jefridin bin Haji Atan minta PERDANA MENTERI menyatakan statistik permohonan pensijilan halal sepanjang tahun 2021, statistik jumlah permohonan yang telah diluluskan, dan nyatakan juga faktor permohonan yang ditolak.
Sejauh manakah Kerajaan dapat memastikan ketelusan audit secara jarak jauh oleh syarikat yang terbabit semasa fasa COVID-19.

NO SOALAN: 26 JAWAPAN YB SENATOR TUAN HAJI IDRIS BIN HAJI AHMAD, MENTERI DI JABATAN PERDANA MENTERI (HAL EHWAL AGAMA) Tuan Yang di-Pertua, Untuk makluman Ahli Yang Berhormat, 1.

Statistik jumlah permohonan SPHM pada tahun 2021 bagi tempoh Januari hingga November adalah sebanyak 8,020.
Daripada jumlah tersebut, sebanyak 6,077 permohonan telah diluluskan, iaitu 76% daripada jumlah keseluruhan permohonan manakala jumlah permohonan yang tidak diluluskan adalah sebanyak 1,943, iaitu peratusan sebanyak 24%.

2.
2.

Sesuatu permohonan yang tidak memenuhi piawaian pensijilan halal yang ditetapkan hendaklah ditolak dan ia boleh berlaku dalam dua keadaan sebagaimana yang berikut : (a) Di peringkat semakan dokumen Sebagai contoh, berdasarkan Klausa 22(6) Manual Prosedur Pensijilan Halal Malaysia (Domestik) 2020 (MPPHM), permohonan yang tidak lengkap serta tidak mengikut skim dan kategori pensijilan halal Malaysia yang betul hendaklah ditolak oleh pihak berkuasa berwibawa.
NO SOALAN: 26 (b) Selepas proses pengauditan Sebagai contoh, Klausa 30(4) MPPHM menyatakan bahawa pegawai pemeriksa hendaklah berhak mengesyorkan kepada Panel Pengesahan Halal Malaysia untuk menolak permohonan sekiranya pihak syarikat dan/atau pemohon gagal memberikan maklum balas dan jawapan NCR mengikut tempoh masa yang ditetapkan; atau memberikan maklum balas dan jawapan NCR palsu serta tidak memenuhi keperluan prosedur Pensijilan Halal Malaysia.

3.
3.

Selaras dengan Perintah Kawalan Pergerakan (PKP) yang dilaksanakan oleh Kerajaan, JAKIM, melalui Bahagian Pengurusan Halal telah mewujudkan Prosedur Pensijilan Halal Sepanjang Pandemik Covid-19 bagi urusan pensijilan halal yang merangkumi proses permohonan, pembayaran fi, pengauditan, pengeluaran SPHM dan pemantauan pasca pensijilan.
Salah satu inisiatif yang diperkenalkan adalah pelaksanaan audit secara jarak jauh atau remote audit, yang bermaksud proses pemeriksaan yang sistematik, bebas dan berdokumen yang dijalankan secara jarak jauh menggunakan kemudahan dan infastruktur yang bersesuaian untuk mendapatkan bukti dan menilai secara objektif bagi memastikan keperluan pensijilan telah dipatuhi.

4.
4.

Bahagian Pengurusan Halal, JAKIM telah mendapat pengiktirafan ISO/IEC 17065 daripada Jabatan Standard Malaysia pada 10 Oktober 2020 dan merupakan pemegang sijil ISO/IEC 17065.

Operasi Standard (SOP) remote audit dibangunkan berdasarkan kepada ISO/IEC 17065 dan garis panduan yang telah ditetapkan.

NO SOALAN: 26 SOP ini juga digunapakai oleh agensi-agensi lain yang tertakluk dengan pensijilan ISO.

5.
5.

Pelaksanaan remote audit adalah berdasarkan kepada Standard ISO 19001 Auditing Practices Group Guidance on : Remote Audits dan IAF MD 4:2018 - IAF Mandatory Document for the Use of Information and Communication Technology (ICT) for Auditing Assessment Purposes.

6.

Sebelum SOP remote audit disahkan, pilot run telah dijalankan dan dibentangkan dalam Mesyuarat Panel Pengesahan Halal Malaysia JAKIM.
Analisis risiko (risk analysis) juga telah dibangunkan bagi mengenalpasti kemungkinan risiko yang ada untuk menjalankan remote audit dan langkah pencegahan yang sewajarnya.

7.

Di samping itu, terdapat beberapa kriteria yang perlu dipenuhi sebelum sesuatu permohonan itu layak untuk dilaksanakan remote audit, antaranya adalah syarikat yang telah mempunyai rekod / sejarah pensijilan yang bersih, iaitu yang tidak mempunyai rekod gagal atau digantung dan ditarik pensijilan halal sebelum ini.
Oleh itu, tidak semua permohonan layak untuk remote audit berdasarkan analisis risiko yang dibangunkan.

Permohonan yang tidak memenuhi kriteria yang ditetapkan akan dijalankan audit lapangan.

Permohonan yang dijalankan remote audit juga akan diberi keutamaan untuk pemantauan selepas tempoh pandemik berakhir.

8.
8.

Berdasarkan kepada penjelasan di atas, JAKIM sebagai agensi pusat di peringkat Persekutuan dan JAIN/MAIN di peringkat negeri bertanggungjawab memastikan perkhidmatan pensijilan halal yang NO SOALAN: 26 berkualiti dan berintegriti dengan sokongan dan kerjasama agensi kerajaan yang lain dilaksanakan, khususnya dalam melaksanakan Prosedur Pensijilan Halal Sepanjang Pandemik Covid-19.

Sekian, terima kasih.


NO SOALAN: 27 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN AKNAN EHTOOK Tuan Aknan Ehtook minta PERDANA MENTERI menyatakan senarai persatuan-persatuan masyarakat minoriti yang berdaftar dan apakah bantuan/kemudahan yang disediakan oleh Kerajaan bagi membantu persatuan-persatuan ini melaksanakan aktiviti demi kebaikan dan kebajikan masyarakat masing-masing.
NO SOALAN: 27 JAWAPAN DIJAWAB OLEH YB DATUK DR. ABD LATIFF BIN AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua Untuk makluman Ahli Yang Berhormat, 1.
Maklumat pertubuhan dan persatuan berdaftar yang direkodkan oleh Jabatan Pendaftaran Pertubuhan Malaysia, Kementerian Dalam Negeri (JPPM, KDN) pada masa ini adalah berdasarkan kategori pertubuhan iaitu politik, keagamaan, kebajikan, sosial, rekreasi, faedah bersama, kebudayaan dan kesenian, perdagangan, ikhtisas, hak asasi dan keselamatan serta maklumat nama pertubuhan, pemegang jawatan dan perlembagaan pertubuhan.

2.
2.

Secara keseluruhan, jumlah pertubuhan berdaftar di bawah Akta Pertubuhan 1966 [Akta 335] sehingga November 2021 ialah sebanyak 171,168 pertubuhan.

Ini adalah termasuk 82,800 pertubuhan induk manakala sebanyak 88,368 merupakan pertubuhan cawangan.

Kategori pertubuhan yang tertinggi didaftarkan oleh JPPM adalah dalam kategori kebajikan iaitu sebanyak 32,772, pertubuhan sosial berjumlah 22,227 dan pertubuhan rekreasi berjumlah 8,958.

3.
3.

Untuk makluman Ahli Yang Berhormat juga, bantuan atau kemudahan yang telah disediakan oleh Kerajaan bagi menggerak NO SOALAN: 27 dan memperkasakan pertubuhan dan komuniti di bawah JPPM ialah inisiatif pemberian Geran Komuniti (G-KOM) yang bermula pada tahun 2013.
Sehingga tahun 2019, JPPM telah menyalurkan peruntukan secara keseluruhan berjumlah RM79.9 juta lebih kepada 8,146 pertubuhan di bawah kategori Persatuan Penduduk, Kebajikan dan Keselamatan yang berdaftar di seluruh negara bagi menjaga keselamatan dan kesejahteraan komuniti setempat melalui pemberian geran tersebut.

4.
4.

Kerajaan amat komited untuk terus membantu dan mendayaupayakan pertubuhan dengan menambah baik mekanisma pelaksanaan pemberian geran Pembangunan Pertubuhan secara lebih inklusif termasuk masyarakat minoriti di Malaysia bagi memastikan semua pertubuhan menikmati faedah secara bersama.
Sehubungan dengan itu, KDN melalui JPPM akan melaksanakan Program Malaysian Incentive Community Empowerment di bawah Bajet 2022 melalui pemberian geran sehingga 10 ribu ringgit kepada 2,000 pertubuhan yang berdaftar dengan JPPM dalam kategori Kebajikan, Sosial, Keselamatan dan Hak Asasi.

Inisiatif ini melibatkan jumlah peruntukan sebanyak 20 juta ringgit.

Sekian, terima kasih.


NO SOALAN: 28 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN AKNAN EHTOOK Tuan Aknan Ehtook minta MENTERI PERPADUAN NEGARA menyatakan senarai tempat ibadat masyarakat Siam (Wat) di seluruh negara dan apakah syarat untuk wat-wat ini berdaftar dengan Kementerian sebagaimana yang ditetapkan dalam borang permohonan bantuan penyelenggaraan yang disediakan oleh Kementerian.
NO SOALAN: 28 JAWAPAN Tuan Yang di-Pertua, Untuk makluman Ahli Yang Berhormat, 1.

Kementerian Perpaduan Negara telah membangunkan Sistem Pangkalan Data Rumah Ibadat Selain Islam dengan kerjasama penyaluran maklumat daripada badan-badan agama atau pertubuhan selain Islam yang ada di Malaysia.

2.

Inisiatif ini bertujuan untuk memudahkan pihak kerajaan menyalurkan maklumat berkaitan dasar-dasar kerajaan serta platform perhubungan secara komprehensif dengan rumah-rumah ibadat selain Islam berkenaan.
Sehingga kini, KPN telah merekodkan sebanyak 10,406 bilangan Rumah Ibadat Selain Islam mengikut agama seperti berikut: Bil Jenis Rumah Ibadat Bilangan 1 Buddha 2,457 2 Kristian 3,400 3 Hindu 2,285 4 Sikh 81 5 Tao 1,992 6 Bahai 36 7 Lain-lain (Confucianism / Pagan) 57 Jumlah 10,406 (Senarai Rumah Ibadat Selain Islam Mengikut Negeri: Lampiran 1) NO SOALAN: 28 3.
Sebanyak 31 rumah ibadat selain Islam dalam kategori Wat Siam telah direkodkan iaitu masing-masing dua (2) dari Negeri Kedah, 22 dari negeri Kelantan, enam (6) dari Negeri Perlis dan satu (1) dari Wilayah Persekutuan Kuala Lumpur.

(Senarai Wat Siam Mengikut Negeri: Lampiran 2) 4.

Kementerian Perpaduan Negara tidak mensyaratkan untuk rumah ibadat berdaftar di bawah Kementerian.
Namun bagi tujuan penyaluran bantuan kewangan di bawah Program Bantuan Kewangan Pembaikan, Penyelenggaraan dan Kerja-kerja Kecemasan di Rumah Ibadat Selain Islam, setiap rumah ibadat yang memohon hendaklah berdaftar dengan Pendaftar Pertubuhan (ROS) atau lain-lain pendaftaran seperti Akta 457 (Akta Gereja Methodis Malaysia 1955), Pemegang Amanah atau Suruhanjaya Syarikat Malaysia (SSM).

Ini bagi memastikan penyelarasan agihan bantuan kewangan dapat dilaksanakan secara sistematik.
NO SOALAN: 28 Lampiran 1 RUMAH IBADAT SELAIN ISLAM DI MALAYSIA BIL NEGERI BUDDHA KRISTIAN HINDU SIKH TAO BAHAI LAIN-LAIN JUMLAH 1 Johor 529 215 184 6 - - - 934 2 Kedah 200 15 148 2 3 - - 368 3 Kelantan 67 22 17 3 17 - - 126 4 Melaka 314 15 83 3 - - - 415 5 Negeri Sembilan 325 132 484 6 10 - 32 989 6 Pahang 87 21 77 6 63 - - 254 7 Perak 220 81 513 27 542 - - 1,383 8 Perlis 48 7 11 1 - - - 67 9 Pulau Pinang 224 22 161 1 665 - 3 1,076 10 Sabah 10 383 5 4 6 - - 408 11 Sarawak 153 2,289 7 3 145 36 10 2,643 12 Selangor 87 89 485 12 541 - - 1,214 13 Terengganu 11 13 4 - - - - 28 14 W.P Kuala Lumpur 266 80 104 6 - - 12 468 15 W.P Labuan 13 16 1 1 - - - 31 16 W.P Putrajaya 1 - 1 - - - - 2 JUMLAH 2,555 3,400 2,285 81 1,992 36 57 10,406 Nota: Lain-lain (Confucianism / Pagan) NO SOALAN: 28 Lampiran 2 BILANGAN WAT SIAM MENGIKUT NEGERI BIL.
NEGERI NAMA 1 Kedah Persatuan Akhlak Wat Koh Wanararm 2 Kedah Persatuan Pendidikan Akhlak Wat Tham Kisap 3 Kelantan Wat Machimmaram 4 Kelantan Wat Prachumthad Chanaram 5 Kelantan Wat Phikulyai 6 Kelantan Wat Bangtawa Silaloi 7 Kelantan Wat Sukhontharam 8 Kelantan Wat Kok Seraya Vanaram 9 Kelantan Wat Phikulthong Vararam 10 Kelantan Wat Cheng Buddhavas 11 Kelantan Wat Chonprachumthad Hanaram 12 Kelantan Wat Mai Suwankiri 13 Kelantan Persatuan Buddhis Wakaf Bharu 14 Kelantan Wat Phothiviharn 15 Kelantan Wat Chinpradittharam 16 Kelantan Wat Sukhontharam 17 Kelantan Wat Uttamaram 18 Kelantan Wat Khosakaram 19 Kelantan Wat Withumvihan 20 Kelantan Wat Samnak Song 21 Kelantan Wat Phothikyan Phutthaktham 22 Kelantan Wat Photiyarn Buddhadham 23 Kelantan Wat Champakeow NO SOALAN: 28 24 Kelantan Wat Buddhathaksin Phalukaram 25 Perlis Wat Siam Kubang Tiga 26 Perlis Wat Sammak Song Thungtong 27 Perlis Wat Suwankhiri 28 Perlis Wat Siam Promwicitr 29 Perlis Wat Siam Samnak Song Kuan Kanun 30 Perlis Wat Siam Macchimaprasit 31 WP Kuala Lumpur Wat Meh Liew Buddhist Temple Sekian, terima kasih.
NO SOALAN: 29 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN AKNAN EHTOOK Tuan Aknan Ehtook minta MENTERI PENGAJIAN TINGGI menyatakan bilangan graduan keturunan Siam dan keturunan Thai secara tahunan mengikut Universiti Awam bagi tempoh 2010 hingga 2020.
NO SOALAN: 29 JAWAPAN Tuan Yang di-Pertua, Untuk makluman Ahli Yang Berhormat, Berdasarkan sistem Kajian Pengesanan Graduan yang dijalankan oleh Kementerian Pengajian Tinggi (KPT), secara puratanya Universiti Awam (UA) mengeluarkan graduan warganegara melebihi 120,000 orang setiap tahun.

Merujuk kepada data pada tahun 2020, jumlah graduan warganegara UA adalah seramai 122,544 orang secara keseluruhannya.
Daripada jumlah ini, pelajar berketurunan Siam/Thai adalah seramai 119 orang iaitu bersamaan dengan 9.7 peratus daripada keseluruhan graduan (warganegara) UA.

Bilangan graduan berketurunan Siam/Thai ini menunjukkan trend peningkatan semenjak tahun 2012 yang pada ketika itu hanya mencatatkan jumlah seramai 13 orang graduan atau 1.1 peratus sahaja.

Butiran terperinci bagi data graduan UA berketurunan Siam/Thai adalah seperti di Jadual 1.
NO SOALAN: 29 Jadual 1: Bilangan graduan (warganegara) berketurunan Siam/Thai di Universiti Awam mengikut Jantina, 2012-2020 Tahun Keseluruhan Jantina Jumlah Peratus Lelaki Perempuan Tiada data graduan berketurunan Siam/Thai pada tahun 2010, 2011 dan 2013 Sumber: Sistem Kajian Pengesanan Graduan, KPT Sekian, terima kasih.
NO SOALAN: 30 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN AKNAN EHTOOK Tuan Aknan Ehtook minta PERDANA MENTERI menyatakan bilangan penjawat awam keturunan Siam dan keturunan Thai mengikut gred, skim dan Kementerian/Jabatan.

NO SOALAN: 30 JAWAPAN DIJAWAB OLEH YB DATUK DR ABD LATIFF BIN AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua.
Untuk makluman Ahli Yang Berhormat, 1.

Berdasarkan rekod daripada HRMIS, Jabatan Perkhidmatan Awam , sehingga 27 November 2021, bilangan pegawai awam keturunan Siam adalah seramai 421 orang.
Daripada jumlah tersebut, pecahan mengikut Kementerian, Jabatan dan pentadbiran Kerajaan Negeri (tidak termasuk Polis dan Tentera), skim perkhidmatan dan gred jawatan adalah seperti berikut: a. Bilangan Pegawai Awam Keturunan Siam Mengikut Kementerian/Jabatan/pentadbiran Kerajaan Negeri Kementerian/Jabatan/Pentadbiran Kerajaan Negeri Jumlah Jabatan Perdana Menteri 23 Kementerian Alam Sekitar Dan Air 2 Kementerian Belia Dan Sukan 4 Kementerian Dalam Negeri 43 Kementerian Kerja Raya 7 Kementerian Kesihatan Malaysia 104 Kementerian Kewangan Malaysia 35 NO SOALAN: 30 Kementerian/Jabatan/Pentadbiran Kerajaan Negeri Jumlah Kementerian Komunikasi Dan Multimedia 3 Kementerian Luar Negeri 2 Kementerian Pelancongan, Seni Dan Budaya 2 Kementerian Pembangunan Luar Bandar 2 Kementerian Pembangunan Wanita, Keluarga Dan Masyarakat 2 Kementerian Pendidikan Malaysia 103 Kementerian Pengajian Tinggi 24 Kementerian Pengangkutan 4 Kementerian Perdagangan Antarabangsa Dan Industri 1 Kementerian Perdagangan Dalam Negeri Dan Hal Ehwal Pengguna 4 Kementerian Perpaduan 6 Kementerian Pertanian Dan Industri Makanan 5 Kementerian Perumahan Dan Kerajaan Tempatan 7 Kementerian Sains, Teknologi Dan Inovasi 3 Kementerian Sumber Manusia 7 Kementerian Tenaga Dan Sumber Asli 2 Kementerian Wilayah Persekutuan 2 Pentadbiran Kerajaan Negeri Kedah 1 Pentadbiran Kerajaan Negeri Kelantan 1 Pentadbiran Kerajaan Negeri Pahang 1 Pentadbiran Kerajaan Negeri Perak 1 Pentadbiran Kerajaan Negeri Perlis 8 Pentadbiran Kerajaan Negeri Pulau Pinang 11 Pentadbiran Kerajaan Negeri Sembilan 1 Jumlah 421 NO SOALAN: 30 b. Bilangan Pegawai Awam Keturunan Siam Mengikut Skim Perkhidmatan Kod Skim Skim Perkhidmatan Bilangan A Penolong Pegawai Kawalan Trafik Udara 1 Pemeriksa Kereta Motor 1 B Penerbit Rancangan 2 C Pegawai Sains 4 Pegawai Teknologi Makanan 1 Penolong Pegawai Penyediaan Makanan 3 Penolong Pegawai Teknologi Makanan 3 D Pegawai Pendidikan Pengajian Tinggi 10 Pensyarah UiTM 1 Pensyarah Universiti 4 Pegawai Perkhidmatan Pendidikan 91 Pem.
Peg.

Latihan Vokasional/Pen.

Peg.

Latihan Vokasional/Peg.
Latihan Vokasional 4 E Penolong Pegawai Ehwal Ekonomi 2 Pembantu Perangkaan 1 Kod Skim Skim Perkhidmatan Bilangan F Pegawai Teknologi Maklumat 3 Penolong Pegawai Teknologi Maklumat 15 G Pegawai Hidupan Liar 1 Renjer Hutan/Penolong Pemelihara Hutan 1 NO SOALAN: 30 Pembantu Veterinar/Penolong Pegawai Veterinar 2 H Pembantu Awam 1 Pemandu Kenderaan 2 J Pelukis Pelan (Kejuruteraan Awam) / Penolong Jurutera 9 Pelukis Pelan (Seni Bina)/Penolong Pegawai Seni Bina 1 Arkitek 2 Jurutera 7 Juruukur Bahan 1 Pemeriksa Kilang dan Jentera 1 Penolong Juruukur Bahan 1 Penolong Pemeriksa Kilang dan Jentera 2 K Pegawai Imigresen 14 Pegawai Penjara 4 Pegawai Penguat Kuasa 1 Pegawai Bomba 3 Penguasa Penjara 1 Penolong Penguasa Imigresen / Penguasa Imigresen 3 Penolong Penguasa Penjara 5 Pembantu Penguat Kuasa 3 Pembantu Pendaftaran 2 L Jurubahasa 6 Penolong Pegawai Undang-Undang 1 M Pegawai Tadbir Dan Diplomatik 9 NO SOALAN: 30 Kod Skim Skim Perkhidmatan Bilangan N Pegawai Tadbir 1 Pegawai Khidmat Pelanggan 1 Penolong Pengurus Asrama 1 Penolong Pegawai Tadbir 3 Pembantu Setiausaha Pejabat / Setiausaha Pejabat 1 Pembantu Pengurusan Murid 1 Pembantu Tadbir (Perkeranian/Operasi) 21 Pembantu Operasi 5 Penghulu 1 P Penolong Pegawai Siasatan/Pegawai Siasatan 8 Q Pegawai Penyelidik 1 S Pegawai Perhubungan Perusahaan 3 Pegawai Pembangunan Masyarakat 1 Perancang Bahasa 1 Penolong Pegawai Pembangunan Masyarakat 3 Pembantu Antidadah 3 Kod Skim Skim Perkhidmatan Bilangan U Pengajar 3 Juru X-Ray 1 Jururawat 38 Jururawat Masyarakat 5 Juruteknologi Makmal Perubatan 5 NO SOALAN: 30 Juruterapi Pergigian 1 Pegawai Farmasi 6 Pegawai Pemulihan Perubatan 3 Pegawai Perubatan 6 Penolong Pegawai Perubatan 7 Penolong Pegawai Farmasi 10 Penolong Pegawai Kesihatan Persekitaran / Pegawai Kesihatan Persekitaran 2 Pembantu Kesihatan Awam 1 Pembantu Pembedahan Pergigian 1 Pembantu Perawatan Kesihatan 2 W Akauntan 1 Penguasa Kastam 11 Penolong Akauntan 5 Penolong Juruaudit 2 Penolong Penguasa Kastam 5 Pembantu Tadbir (Kewangan) 4 Pembantu Akauntan 3 Pembantu Penguasa Kastam 15 JUMLAH 421 c. Bilangan Pegawai Awam Keturunan Siam Mengikut Gred Perjawatan Gred Perjawatan Bilangan JUSA C 1 54 10 52 15 NO SOALAN: Jumlah 421 Sekian, terima kasih.
NO SOALAN: 31 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN AKNAN EHTOOK Tuan Aknan Ehtook minta PERDANA MENTERI menyatakan bilangan pemegang kad UNHCR mengikut negara asal dan sejauh manakah kejayaan usaha yang diambil untuk mengurangkan bilangan pemegang kad ini.
NO SOALAN: 31 JAWAPAN DI JAWAB OLEH YB DATUK DR ABD LATIFF AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua, Untuk makluman Ahli Yang Berhormat, 1.

Berdasarkan statistik yang dikeluarkan oleh Pejabat Pesuruhjaya Tinggi Pertubuhan Bangsa-Bangsa Bersatu Mengenai Pelarian (United Nations High Commissioner For Refugees - UNHCR) sehingga 30 September 2021 terdapat seramai 178,515 pelarian dan pemohon suaka di Malaysia dari 58 buah negara.
Daripada jumlah ini, seramai 130,180 orang merupakan pelarian dan 48,335 orang adalah pemohon suaka.

2.
2.

Pada masa ini, selain daripada rundingan antara pihak Kerajaan dengan UNHCR yang dilaksanakan melalui platform Joint Task Force (JTF), Kerajaan juga melaksanakan rundingan Bersama negara-negara asing yang menjadi ahli kepada Konvensyen Mengenai Status Pelarian 1951 atau Protokol Mengenai Status Pelarian 1951 atau Protokol Mengenai Status Pelarian 1967 untuk menerima pelarian dan pemohon suaka yang berada dalam Malaysia.
Justeru, adalah diharapkan apabila Pandemik COVID-19 ini kembali reda dan negara-negara dunia kembali membuka sempadan antarabangsa mereka, lebih ramai pelarian dan pemohon suaka ini dapat dipindahkan ke negara ketiga.

Sekian, terima kasih.


NO SOALAN: 32 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : PUAN FADHLINA BINTI DATO' SIDEK Puan Fadhlina Binti Dato' Sidek minta MENTERI DALAM NEGERI menyatakan jumlah kes kematian pasangan suami atau isteri yang dibunuh oleh pasangan sendiri mengikut negeri, umur dan kaum bagi tahun 2019 hingga kini.

(Intimate Partner Violence/ keganasan pasangan intim).
NO SOALAN: 32 JAWAPAN Tuan Yang di-Pertua, KONTINJEN 2019 2020 2021 (JAN-OKT) JUMLAH KES KES SELESAI JUMLAH KES KES SELESAI JUMLAH KES KES SELESAI PERLIS KEDAH 1 1 P.PINANG 2 2 2 2 PERAK SELANGOR 4 4 3 3 K.LUMPUR 1 1 1 1 N.SEMBILAN MELAKA 3 3 1 1 JOHOR 1 1 2 2 1 1 PAHANG TERENGGANU KELANTAN 1 1 SABAH 1 1 2 2 SARAWAK 1 1 JUMLAH 7 7 10 10 10 10 Jadual 1: Statistik Kes Bunuh Melibatkan Suami / Isteri Bagi Tahun 2019 Hingga 2021 (Januari – Oktober) Mengikut Negeri NO SOALAN: 32 NEGERI / UMUR PR KD PP PK SL KL NS MK JH TR KN SB SW JUM M S M S M S M S M S M S M S M S M S M S M S M S M S M S 10-19 Tahun 1 1 20-29 Tahun 1 1 1 2 1 30-39 Tahun 1 2 1 2 40-49 Tahun 50 Tahun Ke Atas 1 1 1 1 1 1 3 3 JUMLAH 2 2 1 1 3 1 1 2 7 6 Jadual 2: Statistik Mangsa / Suspek Kes Bunuh Melibatkan Suami / Isteri Tahun 2019 Mengikut Umur NEGERI / UMUR PR KD PP PK SL KL NS MK JH TR KN SB SW JUM M S M S M S M S M S M S M S M S M S M S M S M S M S M S 10-19 Tahun 20-29 Tahun 2 1 1 2 2 30-39 Tahun 3 1 1 1 2 1 1 1 3 8 40-49 Tahun 3 3 3 3 50 Tahun Ke Atas 1 1 1 2 JUMLAH 1 1 4 8 1 1 2 2 1 1 1 1 10 13 Jadual 3: Statistik Mangsa / Suspek Kes Bunuh Melibatkan Suami / Isteri Tahun 2020 Mengikut Umur NEGERI / UMUR PR KD PP PK SL KL NS MK JH TR KN SB SW JUM M S M S M S M S M S M S M S M S M S M S M S M S M S M S 10-19 Tahun 20-29 Tahun 1 1 2 2 1 1 3 4 30-39 Tahun 2 1 1 2 1 3 4 40-49 Tahun 1 1 1 1 1 1 1 4 3 50 Tahun Ke Atas 3 3 JUMLAH 2 2 3 3 1 1 1 2 2 5 1 2 10 14 Jadual 4: Statistik Mangsa / Suspek Kes Bunuh Melibatkan Suami / Isteri Tahun 2021 (Januari – Oktober) Mengikut Umur *M: Mangsa S: Suspek NO SOALAN: 32 NEGERI/ JANTINA PR KD PP PK SL KL NS MK JH TR KN SB SW JUM L P L P L P L P L P L P L P L P L P L P L P L P L P L P Melayu 1 1 2 1 3 Cina 1 1 India Bumi P/A Indonesia P/A Myanmar 1 1 P/A Thailand Lain-Lain 1 1 JUMLAH 2 1 1 2 1 1 6 Jadual 5: Statistik Mangsa / Suspek Kes Bunuh Melibatkan Suami / Isteri Tahun 2019 Mengikut Kaum NEGERI / JANTINA PR KD PP PK SL KL NS MK JH TR KN SB SW JUM L P L P L P L P L P L P L P L P L P L P L P L P L P L P Melayu 1
 1 1 1 Cina 1 1 1 1 1 3 India 1 1 Bumi P/A Indonesia 1 1 P/A Myanmar 1 1 2 P/A Thailand Lain-Lain JUMLAH 1 1 3 1 2 1 1 2 8 Jadual 6: Statistik Mangsa / Suspek Kes Bunuh Melibatkan Suami / Isteri Tahun 2020 Mengikut Kaum NEGERI / JANTINA PR KD PP PK SL KL NS MK JH TR KN SB SW JUM L P L P L P L P L P L P L P L P L P L P L P L P L P L P Melayu 1 1 2 Cina 1 1 India 2 1 1 2 Bumi 1 1 1 1 P/A Indonesia 1 1 P/A Myanmar 1 1 P/A Thailand Lain-Lain JUMLAH 2 1 2 1 1 1 1 1 2 8 Jadual 7: Statistik Mangsa / Suspek Kes Bunuh Melibatkan Suami / Isteri Tahun 2021 (Januari – Oktober) Mengikut Kaum NO SOALAN: 33 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN FADHLINA BINTI DATO' SIDEK Puan Fadhlina Binti Dato' Sidek minta MENTERI DALAM NEGERI menyatakan statistik kes bunuh diri mengikut umur, kaum, jantina dan negeri bagi tahun 2019 hingga kini serta punca-punca berlakunya kejadian bunuh diri.
NO SOALAN: 33 JAWAPAN Tuan Yang Di Pertua, Statistik bunuh diri mengikut negeri, jantina dan umur bagi tahun 2019 hingga Oktober 2021 adalah seperti di Jadual 1: BIL KONTINJEN JANTINA JUMLAH UMUR JUMLAH 14 KE BAWAH 15-18 19-40 41 KE ATAS TIDAK DIKETAHUI L P L P L P L P L P L P 1 Johor 293 49 342 0 1 4 1 166 26 122 21 1 0 342 2 Kedah 90 10 100 0 0 2 0 63 7 25 3 0 0 100 3 Kelantan 49 5 54 0 0 2 2 28 2 18 1 1 0 54 4 Kuala Lumpur 189 58 247 1 1 7 2 110 36 69 19 2 0 247 5 Melaka 52 6 58 0 0 0 0 29 3 23 3 0 0 58 6 Negeri Sembilan 112 17 129 0 1 2 1 69 8 40 7 1 0 129 7 Pahang 88 17 105 0 0 0 2 49 8 39 7 0 0 105 8 Perak 165 28 193 1 0 0 1 73 8 90 19 1 0 193 9 Perlis 3 2 5 0 0 0 0 1 1 2 1 0 0 5 10 Pulau Pinang 185 36 221 0 0 2 1 91 17 90 18 2 0 221 11 Sabah 106 14 120 0 0 8 3 65 3 32 8 1 0 120 12 Sarawak 125 22 147 0 0 8 5 74 9 42 8 1 0 147 13 Selangor 347 77 424 0 0 11 6 219 40 112 31 5 0 424 14 Terengganu 31 6 37 0 0 1 1 21 2 9 3 0 0 37 JUMLAH 1835 347 2182 2 3 47 25 1058 170 713 149 15 0 2182 Jadual 1: Statistik Bunuh Diri Mengikut Negeri, Jantina Dan Umur Bagi Tahun 2019 hingga Oktober 2021 NO SOALAN: 33 Statistik bunuh diri mengikut bangsa bagi tahun 2019 hingga Oktober 2021 adalah seperti di Jadual 2: BIL KONTINJEN BANGSA JUMLAH MELAYU CINA INDIA LAIN-LAIN BUKAN WARGANEGARA TIDAK DIKETAHUI L P L P L P L P L P L P 1 Johor 44 4 103 14 58 19 27 5 60 7 1 0 342 2 Kedah 30 2 24 2 17 6 7 0 12 0 0 0 100 3 Kelantan 31 2 4 0 2 0 3 2 8 1 1 0 54 4 Kuala Lumpur 27 7 72 26 27 4 6 0 54 22 2 0 247 5 Melaka 10 0 17 4 11 1 2 0 12 1 0 0 58 6 Negeri Sembilan 13 1 29 3 37 10 2 0 30 3 1 0 129 7 Pahang 21 2 28 5 10 4 10 3 18 3 1 0 105 8 Perak 18 4 62 9 51 15 6 0 27 0 1 0 193 9 Perlis 2 0 1 2 0 0 0 0 0 0 0 0 5 10 Pulau Pinang 15 4 90 22 28 7 6 0 44 3 2 0 221 11 Sabah 8 0 18 7 1 0 57 5 21 2 1 0 120 12 Sarawak 12 3 40 6 0 0 55 12 17 1 1 0 147 13 Selangor 29 6 101 30 80 30 12 0 120 11 5 0 424 14 Terengganu 26 4 2 2 0 0 1 0 2 0 0 0 37 JUMLAH 286 39 591 132 322 96 194 27 425 54 16 0 2182 JUMLAH KESELURUHAN 325 723 418 221 479 16 Jadual 2:
 Statistik Bunuh Diri Mengikut Bangsa Bagi Tahun 2019 hingga Oktober 2021 NO SOALAN: 33 Statistik bunuh diri mengikut punca bagi tahun 2019 hingga Oktober 2021 adalah seperti di Jadual 3: BIL KATEGORI / KONTINJEN JOHOR KEDAH KELANTAN KUALA LUMPUR MELAKA NEGERI SEMBILAN PAHANG PERAK PERLIS PULAU PINANG SABAH SARAWAK SELANGOR TERENGGANU JUMLAH 1 Masalah Kewangan 49 18 15 37 18 19 20 36 1 44 20 23 72 8 380 2 Masalah Kesihatan 31 9 6 30 6 11 9 15 1 28 11 11 52 0 220 3 Tekanan Perasaan 82 31 15 45 16 42 16 62 1 52 30 35 105 12 544 4 Kemurungan 38 19 8 47 4 12 13 21 1 26 14 27 53 5 288 5 Masalah Keluarga 73 10 4 35 3 27 21 19 0 29 13 20 53 3 310 6 Putus Cinta 13 1 2 6 2 2 7 5 0 5 4 2 10 2 61 7 Nyanyuk 1 0 0 1 0 0 0 1 0 0 0 0 1 0 4 8 Sakit Mental 19 6 1 24 3 7 7 8 1 15 6 11 18 3 129 9 Masalah Rumahtangga 9 1 1 4 0 2 5 1 0 4 8 3 17 0 55 10 Halusinasi 11 4 1 7 0 0 3 8 0 2 7 4 11 3 61 11 Tidak Diketahui 16 1 1 11 6 7 4 17 0 16 7 11 32 1 130 JUMLAH 342 100 54 247 58 129 105 193 5 221 120 147 424 37 2182 Jadual 3: Statistik Bunuh Diri Mengikut Punca Bagi Tahun 2019 hingga Oktober 2021 Sekian, terima kasih.
NO SOALAN: 34 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN FADHLINA BINTI DATO' SIDEK Puan Fadhlina Binti Dato' Sidek minta MENTERI DALAM NEGERI menyatakan statistik kes penyalahgunaan dadah dalam kalangan kanak-kanak dan wanita mengikut negeri dan kaum bagi tahun 2019 hingga kini dan jenis bahan serta berlakunya penyalahgunaan dadah tersebut.
NO SOALAN: 34 JAWAPAN Tuan Yang di-Pertua, Untuk makluman Ahli Yang Berhormat, Jumlah penagih dan penyalah guna dadah serta bahan dalam kalangan wanita dan kanak-kanak bagi tahun 2019 sehingga Jun 2021 adalah seramai 15,881 orang wanita dan 8 orang kanak-kanak.
Negeri yang mencatatkan penagih dan penyalah guna dadah serta bahan dalam kalangan wanita terbanyak adalah negeri Johor dengan jumlah seramai 2,516 orang diikuti Wilayah Persekutuan Kuala Lumpur seramai 1,663 orang dan negeri Selangor seramai 1,624 orang.

Bagi pecahan kaum dalam kalangan wanita, kaum Melayu adalah yang terbanyak iaitu seramai 11,394 orang diikuti kaum Cina seramai 1,804 orang penagih dan penyalah guna dadah serta bahan.
Jenis dadah yang banyak digunakan adalah daripada jenis Amphetamine-Type Stimulants (ATS) dengan jumlah 12,342 orang penagih dan penyalah guna dadah dalam kalangan wanita dan kanak-kanak.

Sekian, terima kasih.
NO SOALAN: 35 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN FADHLINA BINTI DATO’ SIDEK Puan Fadhlina Binti Dato’ Sidek minta MENTERI PEMBANGUNAN WANITA, KELUARGA DAN MASYARAKAT menyatakan jumlah kes perkahwinan bawah umur mengikut negeri bagi tahun 2019 hingga kini, punca dan langkah pencegahan serta intervensi Kerajaan bagi menyelesaikan permasalahan perkahwinan bawah umur ini.
NO SOALAN: 35 JAWAPAN Tuan Yang di-Pertua, Untuk makluman Ahli Yang Berhormat, Kerajaan telah mengenal pasti enam (6) punca utama berlakunya perkahwinan bawah umur iaitu: i. Pendapatan rendah dan kemiskinan; ii.

Kekurangan pengetahuan serta akses kepada Pendidikan Kesihatan Reproduktif (SRH) atau kemahiran keibubapaan; iii.

Kekurangan akses kepada pendidikan atau kehadiran ke sekolah yang rendah; iv.
Stigma dan norma sosial terhadap perkahwinan yang dijadikan sebagai pilihan terbaik untuk menyelesaikan masalah; v. Kelonggaran undang-undang yang memperuntukkan permohonan berkahwin di bawah 18 tahun; dan vi.

Kekurangan penyelarasan data perkahwinan dan penceraian bawah umur.

Sehubungan itu, Kerajaan telah memperkenalkan Pelan Strategi Kebangsaan Bagi Menangani Punca Perkahwinan Bawah Umur.
Program dan tindakan yang telah dirancang di bawah Pelan ini mencerminkan isu-isu yang merentas pelbagai sektor sama ada perundangan, keibubapaan, sistem sokongan sosial, pendidikan, kesihatan dan kesedaran.

Pelan ini dilaksanakan dalam tempoh enam (6) tahun iaitu dari tahun 2020 sehingga 2025.
NO SOALAN: 35 Dalam masa yang sama, Jawatankuasa Pemandu juga telah ditubuhkan bagi memantau pelaksanaan Pelan dan menjadi platform untuk agensi pelaksana yang terlibat melaporkan pelaksanaan, isu dan cabaran serta cadangan penambahbaikan terhadap setiap program atau tindakan yang dilaksanakan.

Sehingga kini, daripada keseluruhan 58 program yang telah dirancang, sebanyak 41 program telah bermula dan 17 lagi program sedang dalam perancangan.
Antara program yang telah dilaksanakan adalah menyediakan sokongan kepada kanak-kanak yang berisiko cicir daripada pendidikan dan meluaskan pendidikan Kesihatan Seksual Reproduktif (SRH) kepada pelajar melalui program-program di sekolah.

Justeru, kerjasama dan komitmen dari semua pihak amat diperlukan bagi menangani isu perkahwinan bawah umur daripada terus berlaku.
Sebarang cadangan penambahbaikan terhadap pelaksanaan pelan ini juga amat dialu-alukan dan dihargai demi menjamin masa depan kanak-kanak di Malaysia terus cerah.

Tuan Yang di-Pertua, Berdasarkan statistik perkahwinan bawah umur pada tahun 2019, sebanyak 1,466 kes telah direkodkan dengan lima (5) negeri mencatatkan jumlah yang tertinggi iaitu Sabah sebanyak 255 kes, diikuti oleh Pahang 224 kes, Perak 185 kes, Johor 176 kes dan Kedah 140 kes.
Manakala, statistik perkahwinan bawah umur pada tahun 2020 pula mencatatkan jumlah sebanyak 1,123 kes dengan lima (5) negeri yang mencatatkan jumlah yang tertinggi iaitu Sabah sebanyak 193 kes, diikuti oleh Pahang NO SOALAN: 35 sebanyak 165 kes, Perak 151 kes, Johor 141 kes dan Terengganu 128 kes.
Untuk makluman Yang Berhormat, tindakan untuk menyediakan statistik perkahwinan dan perceraian Orang Islam dan Orang Bukan Islam di bawah 18 tahun merupakan di bawah bidang kuasa Jabatan Agama Islam Negeri (JAIN) dan Jabatan Pendaftaran Negara (JPN) yang akan diselaraskan dan diterbitkan oleh Jabatan Perangkaan Malaysia (DOSM).
Tindakan ini juga merupakan salah satu daripada strategi di bawah Pelan yang bertujuan untuk memastikan supaya data mengenai perkahwinan dan perceraian di negara ini adalah komprehensif dan menepati keperluan semasa.
NO SOALAN: 35 PERINCIAN STATISTIK PERKAHWINAN BAWAH UMUR PADA TAHUN 2019 MENGIKUT NEGERI NEGERI JANTINA JUMLAH L P Sabah 35 220 255 Pahang 24 200 224 Perak 28 157 185 Johor 16 160 176 Kedah 11 129 140 Terengganu 16 106 122 Selangor 7 70 77 N. Sembilan 7 59 66 Sarawak 1 52 53 Melaka 9 42 51 Pulau Pinang 2 37 39 Perlis 3 28 31 W.P.

KL 4 24 28 Kelantan 2 7 9 W.P Labuan 1 7 8 W.P.


Putrajaya 1 1 2 JUMLAH KESELURUHAN 167 1,299 1,466 NO SOALAN: 35 PERINCIAN STATISTIK PERKAHWINAN BAWAH UMUR PADA TAHUN 2020 MENGIKUT NEGERI NEGERI JANTINA JUMLAH L P Sabah 21 172 193 Pahang 16 148 164 Perak 13 138 151 Johor 10 131 141 Kedah 13 102 115 Terengganu 12 116 128 N. Sembilan 5 43 48 P. Pinang 4 37 41 W.P.

KL 4 32 36 Perlis 4 29 33 Selangor 3 26 29 Sarawak 0 19 19 Melaka 1 16 17 W.P.

Labuan 0 7 7 Kelantan 0 1 1 W.P.


Putrajaya 0 0 0 JUMLAH KESELURUHAN 106 1,017 1,123 Sekian, terima kasih.
NO SOALAN: 36 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN FADHLINA BINTI DATO' SIDEK Puan Fadhlina binti Dato' Sidek minta PERDANA MENTERI menyatakan jumlah terkini pertambahan pengundi mengikut jantina, umur dan negeri setelah pelaksanaan Undi 18 dan pendaftaran automatik pemilih diluluskan untuk dilaksanakan.
NO SOALAN: 36 JAWAPAN YB DATO’ SRI DR. HAJI WAN JUNAIDI BIN TUANKU JAAFAR, MENTERI DI JABATAN PERDANA MENTERI (PARLIMEN DAN UNDANG-UNDANG) Tuan Yang di-Pertua, Untuk makluman Ahli Yang Berhormat, Suruhanjaya Pilihan Raya (SPR) sedang dalam persiapan untuk melaksanakan pindaan Perkara 119 Perlembagaan Persekutuan iaitu berhubung umur kelayakan pengundi 18 tahun dan pendaftaran pemilih secara automatik sebagaimana yang diluluskan oleh Parlimen pada Mesyuarat Kedua Penggal Kedua Parlimen Keempat Belas.
Persiapan yang sedang dilaksanakan oleh SPR ini adalah meliputi pindaan kepada Peraturan-Peraturan Pilihan Raya (Pendaftaran Pemilih) 2002 dan undang-undang lain yang berkaitan, penyediaan standard operating procedures (SOP) dan penyediaan sistem serta infrastruktur bagi pelaksanaan umur kelayakan pengundi 18 tahun dan pendaftaran pemilih secara automatik.
Untuk makluman Yang Berhormat, Seksyen 3(a) dan (b) Akta Perlembagaan (Pindaan) 2019 berhubung dengan pindaan umur kelayakan pengundi 18 tahun dan pendaftaran pemilih secara automatik telah diwartakan pada 1 Disember 2021 sebagai P.U.

(B) 615/2021 yang akan berkuat kuasa pada 15 Disember 2021.
Manakala, pindaan kepada perundangan subsidiari berkaitan pilihan raya iaitu Peraturan-Peraturan Pilihan Raya (Pendaftaran Pemilih) (Pindaan) 2021 dan Peraturan- NO SOALAN: 36 Peraturan Pilihan Raya (Penjalanan Pilihan Raya)(Pindaan) 2021 iaitu berhubung dengan pindaan umur kelayakan pengundi 18 tahun dan pendaftaran pemilih secara automatik telah diwartakan pada 30 November 2021 sebagai P.U.

(A) 433/2021 dan P.U.

(A) 434/2021 berkuat kuasa pada 15 Disember 2021.


Justeru, pada masa sekarang, SPR tidak mempunyai maklumat jumlah pengundi bagi yang meliputi bakal pemilih berumur 18 tahun dan ke atas memandangkan nama bakal pemilih berumur 18 tahun dan ke atas ini masih dalam proses pra-pendaftaran pemilih dan belum diperaku mengikut Peraturan-Peraturan Pilihan Raya (Pendaftaran Pemilih) (Pindaan) 2021.

Sekian, terima kasih.
NO SOALAN: 37 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ KESAVADAS A/L A.ACHYUTHAN NAIR Dato' Kesavadas A/L A. Achyuthan Nair minta MENTERI LUAR NEGERI menyatakan signifikan pelantikan Dr. Ahmad Idham dan Dato' Sri Eizlan Yusof yang masing-masing dilantik sebagai Setiausaha Kebudayaan dan Penasihat Seni kepada Yang Berhormat Menteri terhadap pemantapan hubungan antarabangsa dari aspek kebudayaan dan kesenian dan emolumen bulanan kedua-dua lantikan tersebut.
NO SOALAN: 37 JAWAPAN Tuan Yang di-Pertua, Untuk makluman Ahli Yang Berhormat, 2.

Kerangka Dasar Luar Negeri telah dilancarkan pada 7 Disember 2021 oleh YAB Perdana Menteri dan salah satu elemen tambahan ialah Diplomasi Budaya.

Justeru, kedua-dua pelantikan ini adalah menepati aspirasi Kementerian Luar Negeri untuk menjadi pemacu pengembangan budaya Malaysia di persada antarabangsa.

3.
3.

Dari segi perjawatan, Setiausaha Kebudayaan dilantik menggunakan perjawatan Pegawai Tugas-Tugas Khas (PTTK) kepada YB Menteri sedia ada dimana emolumen yang diberikan adalah setaraf gred M54.

Manakala Penasihat Kreatif pula tidak menerima sebarang emolumen dari Kementerian Luar Negeri.

4.

Kementerian berpandangan bahawa usaha diplomasi kita perlu melibatkan aspek kebudayaan Malaysia yang begitu kaya dan unggul supaya negara kita tidak ketinggalan ke belakang dari aspek ini.
Negara-negara seperti Indonesia dan Korea Selatan kini telah berjaya mengembangkan budaya mereka di persada antarabangsa hasil daripada pelaksanaan elemen Diplomasi Budaya di dalam kerangka dasar luar negara-negara tersebut.

5.

Diplomasi Budaya merangkumi bidang yang luas termasuklah seni, bahasa, sastera, filem, muzik, sukan, tarian dan lain-lain lagi.

Oleh itu, NO SOALAN: 37 usaha kita ini memerlukan satu komitmen yang tinggi dan perlu dilaksanakan secara menyeluruh dan konsisten.

6.
6.

Inisiatif di peringkat Kementerian akan diterjemahkan oleh Pejabat-Pejabat Perwakilan di luar negara dengan memainkan peranan mereka bagi membantu usaha memartabatkan budaya Malaysia di persada antarabangsa.

Pada masa yang sama, Kementerian juga akan bekerjasama erat dengan agensi lain seperti Kementerian Pelancongan dan Kebudayaan (MOTAC), Kementerian Komunikasi dan Multimedia Malaysia (KKMM), dan lain-lain, demi mengangkat Diplomasi Budaya sebagai salah satu agenda penting Kerajaan.
Sekian, terima kasih.
NO SOALAN: 38 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ KESAVADAS A/L A.ACHYUTHAN NAIR Dato’ Kesavadas a/l A.Achyuthan Nair minta MENTERI BELIA DAN SUKAN menyatakan keseriusan Kementerian terhadap pelaksanaan semula program Parlimen Belia yang boleh disertai oleh anak-anak muda yang berumur bawah 35 tahun sebagai usaha untuk menghidupkan semula semangat perpaduan dalam demokrasi di samping meraikan idealism anak-anak muda sebagai pewaris kepimpinan negara.
NO SOALAN: 38 JAWAPAN Tuan Yang di-Pertua, Untuk makluman Ahli Yang Berhormat.

Kementerian Belia dan Sukan (KBS) melalui Jabatan Belia dan Sukan Negara amat komited melaksanakan program Parlimen Belia Malaysia (PBM) yang berperanan untuk meningkatkan pengetahuan dan kemahiran kepimpinan di kalangan generasi muda demi penerusan kepimpinan negara jangka panjang.
Pelaksanaan PBM ini mampu menghidupkan semula semangat perpaduan dalam demokrasi di samping meraikan idealism anak-anak muda sebagai pewaris kepimpinan negara.

Bermula tahun 2015, program Parlimen Belia Malaysia (PBM) ini menjadi satu platform kepada Ahli Parlimen Belia Malaysia untuk mengenengahkan isu-isu pembangunan belia daripada pelbagai peringkat.

Input-input daripada persidangan ini akan digunakan sebagai input dalam menggubal dasar dan polisi negara.
Untuk makluman Yang Berhormat, penyertaan APBM sehingga kini adalah seperti berikut: i. Sidang 2015 hingga 2016 - 133 orang penyertaan ii.

Sidang 2017 hingga 2018 - 138 orang penyertaan iii.

Sidang 2019 hingga 2021 - 153 orang penyertaan Persidangan pertama bagi APBM Lantikan 2019-2021 telah dilaksanakan pada 25 hingga 26 September 2019 bertempat di Dewan Persidangan, Parlimen Malaysia.
Walau bagaimanapun, Persidangan NO SOALAN: 38 PBM Sidang I Tahun 2020 dan Tahun 2021 secara fizikal tidak dapat dilaksanakan disebabkan Pandemik COVID-19 yang melanda negara.

Pengisian program PBM dilaksanakan dengan mengadakan sembilan (9) Siri Diskusi atas talian dengan penglibatan APBM Sesi 2019-2021.
Sejajar dengan persediaan mendepani penguatkuasaan had umur belia bawah 30 tahun bagi pemegang jawatan dalam pertubuhan belia, program ini akan diteruskan pelaksanaannya pada 2022 untuk melahirkan lebih ramai pelapis kepimpinan muda yang mampu menyumbang kepada pembangunan negara.

Sekian, terima kasih.
NO SOALAN : 39 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' KESAVADAS A/L A.ACHYUTHAN NAIR Dato' Kesavadas A/L A.Achyuthan Nair minta MENTERI WILAYAH PERSEKUTUAN menyatakan usaha-usaha yang sedang digerakkan di kota raya Kuala Lumpur bagi memastikan :- (a) kebajikan harian serta kesihatan para gelandangan dapat diberi penjagaan dan kucing-kucing jalanan (stray cats) terpelihara dari aspek makan-minum mereka; dan (b) keselamatan mereka yang menaiki skuter elektrik NO SOALAN : 39 JAWAPAN Tuan Yang di-Pertua, Untuk makluman Ahli Yang Berhormat, (a-i) Isu gelandangan: Sejak bermula gelombang pandemik Covid-19 pada Mac 2020, KWP melalui DBKL mengambil pelbagai inisiatif bagi mengekang penularan wabak ini dalam komuniti gelandangan memandangkan mereka tidak mempunyai tempat tinggal mahupun tidak mampu membeli makanan dan keperluan harian yang lain.
Sebagai pihak berkuasa tempatan di Kuala Lumpur, DBKL dengan kerjasama strategik bersama agensi kerajaan berkaitan dan badan bukan kerajaan (NGO) melaksanakan beberapa inisiatif seperti berikut: i. Menjalankan Operasi Menyelamat Gelandangan; ii.

Mewujudkan Penempatan Sementara Gelandangan (PSG); iii.

Mewujudkan Pusat Transformasi Gelandangan Anjung Kelana; iv.

Menyelaraskan Pemusatan Agihan Makanan; dan v. Menjalankan Program Pemberian Vaksinasi Kepada Gelandangan.
NO SOALAN : 39 Operasi menyelamat gelandangan ini mensasarkan gelandangan di sekitar bandar Kuala Lumpur dan diberi penempatan di Pusat Sementara Gelandangan memandangkan mereka turut terdedah kepada pandemik Covid-19.

Mereka diberi keperluan asas iaitu tempat perlindungan, pakaian, makanan, rawatan kesihatan dan latihan kemahiran.

Antara program yang diwujudkan di Pusat Sementara Gelandangan adalah Program Pencarian Kerja dengan kerjasama Jabatan Tenaga Kerja dan majikan syarikat swasta.
Gelandangan juga dihantar ke Program Pemerkasaan Gelandangan untuk membina kekuatan fizikal, kerohanian dan jati diri.

Di Pusat Transformasi Gelandangan Anjung Kelana di Taman Desa, pelbagai aktiviti diwujudkan seperti Kebun Warrior (Kebun Bandar), DIY, Kitar Semula, seni jahitan, kaunseling, motivasi, program keagamaan, seni melukis, panduan perniagaan (dropship), Pencarian Kerja (job-matching) dan riadah.
(a-ii) Kucing-kucing Jalanan (Stray Cats): Untuk makluman Yang Berhormat Senator, Unit Kawalan Pest, Jabatan Kesihatan dan Alam Sekitar, DBKL sedang menjalankan dan menggiatkan usaha Program dan Kempen Adopsi Anjing dan Kucing dikalangan warga kota Kuala Lumpur.

Program Adopsi Anjing dan Kucing ini juga telah diwar-warkan di media sosial rasmi Dewan Bandaraya Kuala Lumpur serta telah mendapat sambutan hangat dan positif dalam kalangan masyarakat.
Sejak dari itu, ramai di kalangan warga kota mengunjungi Unit Kawalan Pest untuk turut serta mengambil anjing dan kucing bagi tujuan adopsi.

NO SOALAN : 39 Selain itu, Unit Kawalan Pest, juga sedang menambahbaik pusat kurungan haiwan, dengan menyediakan satu sudut khas untuk Program Adopsi Anjing dan Kucing.

Sudut ini yang mesra pengunjung akan memberi keselesaan kepada pengunjung dan juga haiwan serta menyediakan info- info yang menarik berkaitan anjing dan kucing kepada warga kota.
Tambahan juga, sudut adopsi ini akan menyediakan peluang kepada orang awam untuk datang memberi sumbangan makanan haiwan dengan lebih telus dan terbuka.

Diharapkan, dengan adanya program seperti ini, dapat memberi kesedaran dan pendedahan kepada orang awam berkaitan isu-isu kucing dan anjing liar di kota raya serta dapat memulihkan pandangan dan persepsi orang awam terhadap Unit Kawalan Pest, Jabatan Kesihatan dan Alam Sekitar.
(b) keselamatan mereka yang menaiki skuter elektrik Skuter elektrik adalah merupakan salah satu jenis mod pengangkutan yang dikategorikan dalam kenderaan mikro mobiliti.

Peruntukan undang- undang khas dan garis panduan bagi membenarkan kenderaan mikro mobiliti sedang dalam proses untuk dimuktamadkan oleh pihak Kementerian Pengangkutan Malaysia.
NO SOALAN : 39 Sebelum penggunaan skuter elektrik dibenarkan, DBKL perlu mengambilkira perancangan yang menyeluruh dalam penyediaan kemudahan infrastruktur bagi kenderaan mikro mobiliti ini.
Antaranya adalah pihak DBKL perlu: a) Membentuk garis panduan baharu khusus bagi kenderaan mikromobiliti; b) Menyediakan kemudahan kenderaan mikro mobiliti seperti petunjuk arah, tempat letak kenderaan, tempat cas, tempat rehat dan lain-lain; c) Mengenalpasti kawasan-kawasan tertentu yang bersesuaian untuk kegunaan skuter elektrik.

Contoh seperti di Zon Pelancongan dan Zon Rekreasi; dan d) Menetapkan had laju skuter elektrik yang bersesuaian bagi menjamin keselamatan pengguna.
Bagi menjamin faktor keselamatan pengguna skuter elektrik di Kuala Lumpur, pihak DBKL akan bekerjasama dengan agensi yang berkaitandalam perancangan rangkaian kenderaan mikro mobiliti bagi memperincikan kaedah pelaksanaannya.

Sekian, terima kasih.
NO SOALAN: 40 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPAD : YB DATO' KESAVADAS A/L A.ACHYUTHAN NAIR Dato' Kesavadas A/L A.Achyuthan Nair minta MENTERI PERPADUAN NEGARA menyatakan aspek-aspek yang telah diberi nilai tambah dalam Program Mobilisasi Vaksin Komuniti (MOVAK) terhadap pelaksanaan dos penggalak kepada golongan warga emas serta OKU di kawasan-kawasan luar bandar dan pedalaman di seluruh negara khususnya Negeri Sembilan.
NO SOALAN: 40 JAWAPAN Tuan Yang di-Pertau, Untuk makluman Ahli Yang Berhormat, 1.

Program Mobilisasi Vaksin Komuniti (MOVAK) di bawah Kementerian Perpaduan Negara memberi tumpuan kepada kumpulan sasar khususnya rakyat yang berada jauh dari PPV Awam dan ukar mendapatkan akses suntikan vaksin seperti penduduk luar bandar, pinggir bandar, ladang/ estet dan masyarakat orang asli.

2.

Sehingga kini, seramai 557,669 penerima vaksin telah memperoleh manfaat vaksinasi melalui program MOVAK di seluruh negara.
Pelbagai aspek tambah nilai dari masa ke semasa diambil oleh KPN bagi memastikan pelaksanaan program MOVAK dapat memberikan khidmat yang terbaik buat komuniti di peringkat akar umbi.

Antara aspek yang telah diberi tambah baik dalam pelaksanaan MOVAK adalah seperti berikut: a) Modifikasi Bas MOVAK Program MOVAK digerakkan melalui Bas yang dijadikan sebagai stesen utama pusat suntikan vaksin.
Bas ini telah diubahsuai bagi memudahkan petugas kesihatan serta penerima vaksin khususnya warga emas dan warga OKU untuk mendapatkan suntikan dengan mewujudkan laluan tramp kerusi roda.

NO SOALAN: 40 b) Sukarelawan MOVAK Program MOVAK turut digerakkan melalui barisan sukarelawan di kalangan Warga Rukun Tetangga yang bertugas di bawah tiga Unit Gerak Kerja iaitu Unit Tindakan Komuniti, Unit Panggilan dan Unit Mobilisasi.
Bagi memastikan pelaksanaan MOVAK mesra rakyat, khidmat sukarelawan RT ini turut meliputi kempen kesedaran vaksin, bantuan pendaftaran vaksin serta menyediakan pengangkutan pergi dan pulang kepada penerima vaksin untuk ke lokasi MOVAK.

3.

Diharap inisiatif MOVAK ini mampu membantu dan menyokong Program Imunisasi COVID19 Kebangsaan (PICK) bagi meningkatkan jumlah pendaftaran dan penerimaan vaksin di kalangan rakyat Malaysia.

Sekian, terima kasih.
NO SOALAN: 41 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATO' KESAVADAS A/L A.ACHYUTHAN NAIR Dato' Kesavadas a/l A.Achyuthan Nair minta Perdana Menteri menyatakan persepsi awam (public perception) yang telah dinilai dan diambil kira dalam penilaian akhir KPI 100 hari oleh Perdana Menteri terhadap Jemaah Menteri serta senarai 3 Menteri yang terbaik dan 3 yang tercorot dalam penilaian aspek tersebut.
NO SOALAN: 41 JAWAPAN YB DATUK DR. ABD.

LATIFF BIN AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua, Untuk makluman Ahli Yang Berhormat, 1.

Pengukuran Aspirasi Keluarga Malaysia (AKM) 100 hari berlandaskan Petunjuk Prestasi Utama (KPI) dilaksanakan bagi memastikan setiap Kementerian mempunyai perancangan awal bagi jangka masa pendek, sederhana dan panjang.

2.
2.

Kesemua Kementerian dan Jabatan telah menunjukkan tahap komitmen dan kesungguhan yang tinggi dalam memenuhi KPI yang ditetapkan.

Pencapaian keseluruhan kesemua Kementerian adalah pada tahap purata 90% seperti diumumkan YAB Perdana Menteri.

Ini bermakna, terdapat ruang penambahbaikan yang perlu diberi perhatian terutamanya berkaitan komunikasi dan penyampaian perkhidmatan kepada rakyat.

3.
3.

Dalam pelaksanaan KPI bagi tempoh 6 bulan akan datang, segala penambahbaikan yang diperlukan akan dibuat dan dipastikan memenuhi kehendak dan aspirasi Keluarga Malaysia sebagaimana dihasratkan oleh YAB Perdana Menteri.

Sekian, terima kasih.


NO SOALAN: 42 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO HAJI AHMAD BIN YAHAYA Dato' Haji Ahmad bin Yahaya minta PERDANA MENTERI menyatakan peratus penjawat awam yang terlibat dengan rasuah dan salah laku sepanjang tahun 2018 - 2021 mengikut kategori serta nyatakan apakah tindakan yang telah diambil terhadap mereka yang disabitkan bersalah.
NO SOALAN: 42 JAWAPAN YB DATO’ SRI DR. HAJI WAN JUNAIDI BIN TUANKU JAAFAR, MENTERI DI JABATAN PERDANA MENTERI (PARLIMEN DAN UNDANG-UNDANG) Tuan Yang di-Pertua, Untuk makluman Ahli Yang Berhormat, jumlah maklumat berkaitan rasuah yang diterima oleh Suruhanjaya Pencegahan Rasuah Malaysia (SPRM) terhadap penjawat awam mengikut kategori bagi tahun 2018 sehingga Oktober 2021 adalah sebanyak 1,433 bagi kumpulan Pengurusan Tertinggi, 5,508 bagi kumpulan Pengurusan dan Profesional dan 3,828 bagi kumpulan Sokongan.
Daripada jumlah tersebut sebanyak 161 Kertas Siasatan (KS) telah dibuka bagi kumpulan Pengurusan Tertinggi, 623 bagi kumpulan Pengurusan dan Profesional dan 1,113 bagi kumpulan Sokongan.

Berdasarkan kepada jumlah KS yang telah dibuka sepanjang tempoh tersebut, sebanyak 45 tangkapan telah dilakukan terhadap kumpulan Pengurusan Tertinggi, 484 bagi kumpulan Pengurusan dan Profesional dan 1,285 bagi kumpulan Sokongan.
Tidak semua maklumat yang diterima oleh SPRM berunsur rasuah dan memenuhi kriteria yang ditetapkan di bawah bidang kuasa SPRM.

Kertas Siasatan yang dibuka adalah berdasarkan kepada maklumat berkualiti yang mempunyai unsur-unsur rasuah, salah guna kuasa dan penyelewengan.
NO SOALAN: 42 Untuk makluman Yang Berhormat juga, apabila seseorang telah disabitkan bersalah mereka boleh dikenakan tindakan dipenjarakan selama tempoh tidak melebihi dua puluh tahun dan didenda tidak kurang daripada lima kali ganda jumlah atau nilai suapan atau sepuluh ribu ringgit, mengikut mana-mana yang lebih tinggi.

Sekian, terima kasih.


NO SOALAN: 43 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : DATO' HAJI AHMAD BIN YAHAYA Dato' Haji Ahmad Bin Yahaya minta MENTERI PENGAJIAN TINGGI menyatakan tahap capaian jalur lebar di Universiti Awam (UA) termasuklah Politeknik dan Kolej Komuniti dalam negara bagi menyokong dasar pengadaptasian serta penggunaan teknologi dalam proses pengajaran dan pembelajaran.
NO SOALAN: 43 JAWAPAN Tuan Yang di-Pertua, Untuk makluman Ahli Yang Berhormat, Kementerian Pengajian Tinggi (KPT) amat prihatin dengan keperluan fasiliti digital yang diperlukan oleh para pelajar dan pensyarah di Universiti Awam (UA), Politeknik dan Kolej Komuniti terutamanya bagi menyokong dasar pengadaptasian serta penggunaan teknologi dalam proses pengajaran dan pembelajaran secara.
Pada masa ini, tahap capaian jalur lebar bagi talian internet Malaysian Research and Education Network (MYREN) yang diuruskan oleh Kementerian Pengajian Tinggi (KPT) adalah seperti berikut: • 20 Universiti Awam (UA) dengan kapasiti 1 - 2 Gbps; • 35 Politeknik dengan kapasiti 200Mbps – 500Mbps; dan • 109 Kolej Komuniti iaitu 80-100Mbps.

Melalui Rancangan Malaysia Kedua Belas, 2021-2025 atau RMKe-12, KPT merangka untuk menaik taraf talian internet MYREN di semua Institusi Pengajian Tinggi (IPT).
Penaiktarafan ini melibatkan menaik taraf jalur lebar kepada 100Mbps hingga 10Gbps seperti berikut: • 20 Universiti Awam (UA) dengan kapasiti 10 Gbps; • 36 Politeknik dengan kapasiti 500Mbps - 2Gbps; dan • 109 Kolej Komuniti iaitu 100-500Mbps.

NO SOALAN: 43 Talian baharu ini dijangka boleh digunakan pada tahun 2023 tertakluk kepada kemampuan kewangan Kerajaan melalui RMKe-12.

Kapasiti ini juga akan dinaik taraf dari semasa ke semasa mengikut keperluan institusi.

Sekian, terima kasih.


NO SOALAN: 44 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI AHMAD BIN YAHAYA Dato' Haji Ahmad Bin Yahaya minta MENTERI DALAM NEGERI menyatakan penilaian semula dasar Sifar Dadah dan sasaran Malaysia Bebas Dadah 2015 yang masih gagal dicapai serta kekangan utama kegagalan dasar menghapuskan sepenuhnya najis dadah dalam negara.
NO SOALAN: 44 JAWAPAN Tuan Yang di-Pertua, Untuk makluman Ahli Yang Berhormta, Usaha Negara dalam membanteras gejala dadah dipandu oleh Dasar Dadah Negara (DDN) yang merupakan kerangka kerja komprehensif untuk mencegah, merawat dan memulih, menguatkuasakan undang-undang dan mengurangkan kemudaratan masalah penagihan dadah.
DDN kali pertama telah digubal pada tahun 1996 dan telah ditambahbaik pada tahun 2017 dengan mengambilkira ancaman semasa serta trend penagihan dan penyalahgunaan yang telah berubah daripada dadah berasaskan tumbuhan kepada dadah sintetik.
Sehubungan dengan itu, pendekatan Kerajaan yang mensasarkan Negara Malaysia Bebas Dadah 2015 juga turut telah disesuaikan dengan perubahan semasa berasaskan bukti saintifik (evidence-based) dan amalan terbaik yang dilaksanakan di dalam dan luar negara bagi memerangi musuh nombor satu negara ini.

Statistik pada tahun 2020 menunjukkan seramai 128,325 orang telah dikenal pasti terlibat dalam penyalahgunaan dadah di Malaysia iaitu penurunan sebanyak 9.8 peratus berbanding tahun 2019.
NO SOALAN: 44 Daripada aspek penawaran, agensi penguatkuasaan telah mengambil tindakan bagi mengekang jenayah berkaitan dadah terutama dengan menguatkuasakan Akta Dadah Berbahaya (ADB) 1952 dengan sejumlah 6,709 tangkapan telah dibuat pada tahun 2020 di bawah seksyen 39B ADB 1952 yang melibatkan kesalahan pengedaran dadah.
Tindakan untuk memutuskan rangkaian bekalan juga terus diambil dengan rampasan dadah jenis Amphetamine Type Stimulants (ATS) seperti Methamphetamine iaitu dadah yang paling tinggi permintaan di pasaran merekodkan peningkatan rampasan sebanyak 44.2 peratus bagi Methamphetamine (Crystalline) dan 180.5 peratus bagi Methamphetamine (Liquid) pada tahun 2020 berbanding tahun 2019.

Bagi tempoh yang sama, peningkatan lebih daripada 100 peratus turut dicatatkan dalam rampasan dadah jenis Ecstacy.
Justeru itu, Kerajaan komited untuk terus menambahbaik tindakan yang diambil dalam pengurangan penawaran dan permintaan dadah dengan melaksanakan tindakan-tindakan yang telah dirangka melibatkan pelbagai pihak secara komprehensif.
Kementerian juga kini sedang dalam proses menggubal Rang Undang-Undang Penyalahgunaan Dadah dan Substan (Pencegahan, Rawatan dan Pemulihan) bagi menambah baik skop pendidikan pencegahan dan meningkatkan akses kepada perawatan dan pemulihan penagihan dadah dalam institusi atau komuniti.
NO SOALAN: 44 Kementerian melalui Agensi Antidadah Kebangsaan (AADK) juga sedang melaksanakan pendekatan bersasar bagi menangani masalah penyalahgunaan dadah, substan dan pelencongan sosial menerusi Program Penghijauan Kawasan Berisiko Tinggi Penagihan Dadah (KBT).
Sasaran program ini adalah untuk menurunkan bilangan penagih baharu dan penagih berulang, meningkatkan peratusan klien komplian kepada proses rawatan dan klien kekal pulih dan juga bagi meningkatkan tahap kesediaan masyarakat dalam proses integrasi klien kelak ke dalam komuniti.

Sekian, terima kasih.


NO SOALAN: 45 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ HAJI AHMAD BIN YAHAYA Dato' Haji Ahmad Bin Yahaya minta MENTERI PERTANIAN DAN INDUSTRI MAKANAN menyatakan sejauh mana sesi libat urus diadakan oleh pihak Kementerian sebelum melaksanakan program Smart Sawah Berskala Besar (SBB) yang mendapat tentangan daripada sesetengah golongan pesawah.
NO SOALAN: 45 JAWAPAN Tuan Yang di-Pertua, Untuk makluman ahli Yang Berhormat, Kementerian Pertanian dan Industri Makanan (MAFI) sentiasa peka dan prihatin dengan maklum balas yang diberikan oleh semua pihak berkepentingan terutamanya golongan pesawah dan telah mengadakan beberapa sesi libat urus melalui pihak Kawasan Pembangunan Pertanian Bersepadu (IADA) bersama-sama wakil pesawah dan pengusaha tanaman padi dari semasa ke semasa.
Malahan, sesi taklimat juga diadakan oleh Syarikat-syarikat Peneraju yang telah memulakan Program SMART Sawah Berskala Besar (Program SMART SBB) secara rintis bermula pada tahun 2020.
Melalui sesi libat urus pada 8 Mac 2021 yang melibatkan wakil-wakil pelbagai pihak berkepentingan termasuk Lembaga Pertubuhan Peladang (LPP) pula, ianya telah diputuskan bahawa pelaksanaan program SMART SBB memerlukan semua pihak untuk memainkan peranan masing-masing dalam penyaluran maklumat yang tepat agar kekeliruan di peringkat akar umbi boleh diminimumkan dengan mengambil kira pelaksanaan program masih di peringkat rintis.
NO SOALAN: 45 Program SMART SBB ini bermatlamatkan untuk meningkatkan produktiviti dan pengeluaran padi dan beras negara menerusi penglibatan syarikat peneraju sekaligus akan membantu meningkatkan pendapatan pesawah sendiri.

Sejajar dengan kejayaan program rintis di IADA Barat Laut Selangor dan IADA Seberang Perak yang meningkatkan pendapatan para pesawah setinggi 180%, maka program SMART SBB menerima pelbagai respon positif daripada golongan pesawah yang menunjukkan minat untuk turut serta.
Sehubungan itu, isu tentangan daripada segelintir wakil pesawah mungkin disebabkan oleh kekeliruan berkaitan objektif sebenar program SMART SBB yang dianggap akan merugikan para pesawah dan hanya menguntungkan sebelah pihak sahaja.

Sebagai makluman Ahli Yang Berhormat, MAFI juga telah menandatangani Memorandum Persefahaman (MOU) dengan lapan belas (18) buah Syarikat Peneraju pada 24 Februari 2021 dan 9 November 2021.
Pada Oktober 2021, MAFI juga telah mendapat permohonan daripada Lembaga Kemajuan Pertanian Muda (MADA) yang berminat untuk menjadikan Projek Penanaman Padi Skala Besar (PPSB) sedia ada sebagai sebahagian daripada Program SMART SBB.

MAFI juga telah menubuhkan empat (4) jawatankuasa bagi memantau pelaksanaan program SMART SBB ini iaitu Jawatankuasa Teknikal, Jawatankuasa Pelaksana, Jawatankuasa Kerja dan Jawatankuasa Pemandu.
Ini akan memastikan penyaluran maklumat yang tepat berkaitan pelaksanaan program ini akan dapat diselaras dengan sistematik.

NO SOALAN: 45 Untuk makluman Ahli Yang Berhormat, pelaksanaan Program SMART SBB tidak akan menjejaskan hak-hak petani sebagaimana kebimbangan yang sering diwujudkan oleh beberapa pihak mengenainya.
Pelaksanaan Program SMART SBB melibatkan persetujuan bersama antara pesawah/pengusaha dengan syarikat peneraju berteraskan kepada pendekatan sewaan dan pertanian kontrak yang mana hak pesawah masih kekal dan tidak terjejas.
Penglibatan syarikat swasta dan korporat dalam program SMART SBB adalah bagi memastikan pelaksanaannya lebih berkesan memandangkan syarikat peneraju juga adalah merupakan pemain industri sedia ada yang akan membantu memendekkan rantaian nilai pengeluaran dan pulangannya akan dapat dinikmati kembali oleh para pesawah.

Sekian, terima kasih.


NO SOALAN: 46 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA, PENGGAL KEEMPAT, PARLIMEN KEEMPAT BELAS TAHUN 2021 PERTANYAAN : BUKAN LISAN DARIPADA : YB DATO' HAJI AHMAD BIN YAHAYA Dato' Haji Ahmad Bin Yahaya minta MENTERI PERUMAHAN DAN KERAJAAN TEMPATAN menyatakan rancangan pembinaan Rumah Mesra Rakyat (RMR) untuk golongan B40 di bawah SPNB khusus di negeri Kedah.

NO SOALAN: 46 JAWAPAN Tuan Yang di-Pertua, 1.


Sepertimana Ahli Yang Berhormat sedia maklum, Program Rumah Mesra Rakyat (RMR) adalah program untuk memenuhi keperluan rakyat berpendapatan rendah (B40) untuk membina rumah di atas tanah sendiri berdasarkan syarat-syarat yang ditetapkan dan terbuka kepada semua warganegara Malaysia tanpa mengira kaum.

2.
2.

Program RMR ini berkonsepkan rumah sesebuah dengan komposisi 3 bilik tidur dan 2 bilik air yang berharga di antara RM75,000 hingga RM106,500 di mana RM20,000 disubsidi oleh Kerajaan dan kemudahan pinjaman ditawarkan untuk menampung baki kos tersebut.

Oleh yang demikian, pembeli hanya perlu membiayai RM55,000 hingga RM86,500 untuk memiliki kediaman RMR.

3.

Untuk makluman Ahli Yang Berhormat, setakat ini terdapat sebanyak 5,475 unit RMR yang telah siap dibina di negeri Kedah.
Bagi tahun 2021, sebanyak 492 unit RMR yang telah dan sedang disediakan di negeri Kedah iaitu 93 unit telah disiapkan, 381 unit dalam fasa pembinaan dan 18 unit lagi dalam peringkat perancangan.

4.

Bagi tahun 2022 pula, sebanyak RM9.6 juta telah diperuntukkan untuk membina 118 unit RMR di negeri Kedah.

Sekian, terima kasih.


NO SOALAN: 47 PEMBERITAHU PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB TUAN BALASUBRAMANIAM A/L NACHIAPPAN Tuan Balasubramaniam a/l Nachiappan minta Perdana Menteri menyatakan adakah Kerajaan menyediakan insentif bantuan bulanan secara tetap khusus buat anak-anak yang kehilangan ibubapa mereka disebabkan COVID-19.
NO SOALAN: 47 JAWAPAN YB DATUK DR. ABD LATIFF BIN AHMAD MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua Untuk makluman Ahli Yang Berhormart, 1.

Secara prinsipnya, di dalam melaksanakan pemberian bantuan kepada rakyat, Kerajaan Malaysia memberi bantuan kebajikan dengan mengambil kira potensi yang ada pada setiap penerima bantuan yang masih produktif ke arah hidup berdikari.
Oleh itu, tindakan jangka pendek bagi kanak-kanak yang telah kehilangan kedua-dua ibu dan bapa mereka akibat COVID-19 adalah dengan memberi bantuan kewangan kepada kanak-kanak yang terlibat.

+ 2.

Manakala untuk tempoh jangka panjang, bantuan kewangan untuk membolehkan mereka mendapatkan pendidikan ke peringkat yang lebih tinggi akan dipertimbangkan untuk keadaan-keadaan yang tertentu.
Selain itu, bantuan-bantuan lain kepada anak-anak ini turut disediakan oleh Jabatan/Agensi yang berkenaan seperti Jabatan Kebajikan Masyarakat yang mana ia juga melibatkan bantuan kewangan dan bukan kewangan.

Sekian, terima kasih.


NO SOALAN: 48 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN BALASUBRAMANIAM A/L NACHIAPPAN Tuan Balasubramaniam a/l Nachiappan minta MENTERI KESIHATAN menyatakan apakah usaha Kerajaan untuk membendung kes kesihatan mental yang kian membarah dalam kalangan masyarakat kini.

NO SOALAN: 48 JAWAPAN Tuan Yang di-Pertua, Untuk makluman Ahli Yang Behrormat, 1.
KKM amat sedar tentang kewujudan permasalahan kesihatan mental ekoran pandemik COVID-19 (hidden mental health pandemic).

Tindakan-tindakan proaktif telah diambil bagi memperkukuhkan penyampaian perkhidmatan kesihatan mental sedia ada kepada masyarakat di peringkat daerah, hospital, klinik kesihatan dan komuniti.

Tindakan ini dilaksanakan melalui strategi yang telah digariskan di dalam Pelan Strategik Kesihatan Mental Kebangsaan (2020- 2025).
Antaranya adalah: (i) memperkasakan program sokongan kesihatan mental dan psikososial (MHPSS) melalui perkhidmatan yang diberikan oleh pasukan MHPSS di setiap daerah kepada komuniti dan petugas barisan hadapan; (ii) mewujudkan Talian Bantuan Sokongan Psikososial.

Talian ini diwujudkan dengan kerjasama MERCY Malaysia bagi memberikan sokongan emosi kepada mereka yang memerlukan sejak bermulanya pandemik.
Selain daripada talian ini, KKM turut bekerjasama dengan agensi lain termasuk kerjasama bersama KPWKM melalui Talian KASIH serta Talian KSK- Care oleh JAKIM.

Sehingga 19 Disember 2021, sejumlah 255,964 panggilan diterima dengan 74.5% pemanggil memerlukan sokongan emosi dan kaunseling.
NO SOALAN: 48 (iii) pelaksanaan kempen Let’s TALK Minda Sihat merentas agensi bagi meningkatkan kesedaran masyarakat tentang isu kesihatan mental supaya tampil mendapatkan bantuan sekiranya memerlukan; (iv) KKM telah memperluaskan perkhidmatan kaunseling di peringkat kesihatan primer dengan meningkatkan bilangan Pegawai Psikologi sebanyak 200 kaunselor secara kontrak (CFS) di daerah dan klinik kesihatan.
Kaunselor kontrak ini telah ditempatkan di 138 Pejabat Kesihatan Daerah bagi memberikan perkhidmatan secara berjadual di 831 klinik kesihatan di seluruh negara; dan (v) pelaksanaan latihan kemahiran Bantuan Awal Psikologi (Psychological First Aid - PFA) kepada pemberi khidmat kesihatan dan sukarelawan NO SOALAN: 48 Tuan Yang di-Pertua, 2.

Tanggungjawab menangani isu kesihatan mental dalam kalangan masyarakat perlulah dipikul secara bersama oleh semua pihak berkepentingan.
Ini adalah kerana masalah kesihatan mental juga berpunca daripada masalah sosial yang berada di luar lingkup Kementerian Kesihatan.

Justeru, hala tuju seterusnya oleh Kementerian Kesihatan adalah untuk memastikan sesi libat urus dan kerjasama terus dipertingkatkan bersama agensi-agensi berkepentingan (stakeholders) seperti KPM, KPWKM, JAKIM, KBS, PDRM, KKMM, KPKT, KPLB serta pihak NGO agar usaha ke arah mencapai kesejahteraan kesihatan mental masyarakat dapat dilaksanakan secara bersepadu.
Sekian, terima kasih.

NO SOALAN: 49 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB TUAN BALASUBRAMANIAM A/L NACHIAPPAN Tuan Balasubramaniam a/l Nachiappan minta MENTERI KANAN PENDIDIKAN menyatakan berapa peratus guru duka lara yang berjaya ditukarkan bersama keluarga mereka dan apa inisiatif kementerian bagi mereka yang belum berjaya lagi.
NO SOALAN: 49 JAWAPAN Tuan Yang di-Pertua, Untuk makluman Ahli Yang Berhormat Kementerian Pendidikan Malaysia (KPM) sentiasa memberi keutamaan kepada permohonan pertukaran yang melibatkan permohonan daripada kategori pasangan terpisah.

Bagi setiap sesi pertukaran, kategori pasangan terpisah adalah merupakan peratus kelulusan tertinggi berbanding lain-lain kategori.
Untuk makluman Ahli Yang Berhormat Senator, jumlah permohonan pertukaran guru duka lara yang telah diluluskan dari 2016 sehingga kini adalah sebanyak 18,935.

Jumlah ini merupakan 45% daripada jumlah keseluruhan permohonan yang telah diluluskan dalam tempoh tersebut.

KPM turut membuat penambahbaikan kepada proses pertukaran guru dengan menyediakan Surat Pekeliling Ikhtisas KPM Bil.
7/2021 Pelaksanaan Permohonan Pertukaran Pegawai Perkhidmatan Pendidikan di Sekolah dan Kolej Vokasional bersama-sama dengan Garis Panduan Permohonan Pertukaran Pegawai Perkhidmatan Pendidikan di Sekolah dan Kolej Vokasional berkaitan permohonan pertukaran guru yang akan berkuat kuasa mulai Januari 2022.

Garis panduan tersebut menjelaskan Dasar Pertukaran Guru yang akan digunakan sebagai rujukan kepada pelaksanaan permohonan pertukaran guru yang dibuka sepanjang tahun mulai tahun 2022.
NO SOALAN: 49 Untuk makluman Ahli Yang Berhormat Senator, prinsip asas pertukaran guru adalah berdasarkan kepada kekosongan jawatan dan keperluan opsyen di sesebuah negeri atau daerah yang dimohon.

KPM juga memaklumkan kepentingan dan keperluan perkhidmatan turut diambil kira dalam menguruskan pertukaran guru, terutamanya bagi guru yang mengajar mata pelajaran khusus atau memerlukan kelayakan khas.
KPM yakin dengan penambahbaikan kaedah dan sistem pertukaran guru sedia ada ini, proses pertukaran guru dapat dilaksanakan dengan lebih cekap dan berkesan.

KPM juga sentiasa komited untuk memastikan kebajikan guru diberi keutamaan tanpa menjejaskan kepentingan perkhidmatan pendidikan.

Sekian, terima kasih.
NO SOALAN: 50 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN BALASUBRAMANIAM A/L NACHIAPPAN Tuan Balasubramaniam a/l Nachiappan minta MENTERI DALAM NEGERI menyatakan sejauh manakah Kementerian bertindak mengatasi isu laluan tikus kemasukan ke Malaysia terutama di sempadan Thailand, sempadan Sarawak dan sempadan Sabah yang menyebabkan kemasukan PATI ke negara kita dan apakah tindakan Kerajaan.
NO SOALAN: 50 JAWAPAN Tuan Yang di Pertua, Untuk makluman Ahli Yang Berhormat, Bagi menjamin kawalan keselamatan sempadan negara terus terpelihara, Kementerian Dalam Negeri melalui PDRM sentiasa mempertingkatkan kawalan keselamatan bagi mengatasi kemasukan PATI di laluan tikus melalui langkah-langkah seperti berikut: i. Mempertingkatkan jumlah kekuatan penugasan di kawasan operasi bagi meningkatkan keupayaan menangani isu kemasukan PATI ini secara serius terutama sekali terhadap kawalan keselamatan di pintu-pintu sempadan; ii.
Meneruskan Operasi–Operasi semasa PGA yang melibatkan Rondaan Kawasan Tangungjawab (KTJ), Rondaan Jarak Jauh (RJJ), kawalan statik di laluan-laluan yang tidak diwartakan, serta memperluaskan sektor KTJ dengan mempertingkatkan kekerapan rondaan di perbatasan negara termasuk kawasan-kawasan tumpuan PATI yang telah dikenalpasti; iii.
Mengadakan kerjasama dengan agensi penguatkuasaan lain menerusi OP Benteng dibawah National Task Force (NTF) bagi mengekang kemasukan PATI disamping mengawal penularan wabak COVID-19; NO SOALAN: 50 iv.
Menambah lapan (8) pos kawalan baharu bagi mempertingkatkan lagi kawalan keselamatan di sempadan negara antara Sarawak, Sabah dan Kalimantan, Indonesia; v. Mempertingkatkan pemeriksaan terhadap bot-bot tempatan dan asing yang dicurigai untuk memastikan bot-bot berkenaan tidak disalahguna untuk melakukan aktiviti yang menyalahi undang-undang dan membawa PATI; vi.
Mengaturkan pengoperasian asset maritim di lokasi-lokasi strategik terutama berdekatan dengan sempadan negara jiran yang kerap berlaku kes kemasukan pendaratan PATI seperti di Tawau, Lahad Datu, Semporna, Sandakan, Kudat, perairan Perlis dan Kedah; dan vii.

Mengadakan pertemuan dengan para nelayan dan penduduk pesisir pantai untuk mempertingkatkan kerjasama, persefahaman dan menjadikan mereka sebagai mata dan telinga pihak berkuasa.

Sekian, terima kasih.


NO SOALAN: 51 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB TUAN BALASUBRAMANIAM A/L NACHIAPPAN Tuan Balasubramaniam a/l Nachiappan minta MENTERI PERUMAHAN DAN KERAJAAN TEMPATAN menyatakan adakah terdapat perancangan pihak Kementerian untuk mewujudkan pengasingan kawasan atau tempat larangan dan kebenaran menjual minuman keras seperti mana di Singapura khusus buat kaum bukan Islam.
NO SOALAN: 51 JAWAPAN Tuan Yang di-Pertua, 1.

Untuk makluman Ahli Yang Berhormat, Pihak Berkuasa Tempatan (PBT) hanya mengeluarkan lesen premis perniagaan di bawah Undang-Undang Kecil Pelesenan Tred, Perniagaan dan Perindustrian.

Ini termasuk premis-premis perniagaan seperti kedai runcit, restoran dan pasar raya.

2.
2.

Sekiranya premis-premis perniagaan seperti kedai runcit, restoran dan pasar raya berkenaan ingin menjual minuman keras, permohonan hendaklah dikemukakan kepada Lembaga Pelesenan Eksais di kawasan tersebut.

Pengeluaran lesen minuman keras adalah diluluskan oleh Lembaga Pelesenan Eksais di setiap kawasan sebagaimana yang diperuntukkan oleh Seksyen 35, Akta Eksais 1976 [Akta 176].
Dalam hal ini, kelulusan hanya akan dikeluarkan selepas permohonan lesen minuman keras mendapat persetujuan lembaga tersebut serta agensi yang terlibat seperti Polis Diraja Malaysia (PDRM), Pejabat Kesihatan, Jabatan Kastam Diraja Malaysia (JKDM) dan PBT.

NO SOALAN: 51 3.
NO SOALAN: 51 3.

Bagi mewujudkan zon kawasan menjual minuman keras seperti di Singapura, Kementerian Perumahan dan Kerajaan Tempatan (KPKT) berpandangan perkara ini boleh diselaraskan oleh Lembaga Pelesenan Eksais di satu-satu kawasan atau diselaraskan oleh kerajaan negeri mengikut keperluan dan kesesuaian setempat iaitu hanya premis yang mempunyai lesen minuman keras dibenarkan untuk menjual minuman keras.

Sekian, terima kasih.


NO SOALAN: 52 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DR. WAN MARTINA BINTI WAN YUSOFF Dr. Wan Martina Binti Wan Yusoff minta PERDANA MENTERI menyatakan langkah-langkah Kerajaan untuk memastikan keselamatan laman web Kerajaan yang didapati sekurang-kurangnya 175 daripada hampir 700 laman web Kerajaan yang diteliti Malaysia dianggap tidak selamat.
NO SOALAN: 52 JAWAPAN DI JAWAB OLEH YB DATUK DR ABD LATIFF AHMAD, MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua Untuk makluman Ahli Yang Berhormat, 1.

Isu keselamatan siber merupakan isu keselamatan negara.

Selain itu, keselamatan siber juga merupakan aspek yang penting bagi mewujudkan keyakinan (trust) kepada persekitaran ekonomi yang berlandaskan Internet dan digital.

2.
2.

Kerajaan telah melaksanakan pelbagai inisiatif dalam memastikan perlindungan daripada memastikan perlindungan negara daripada serangan siber dari dalam dan luar serta terutamanya melindungi keselamatan infrastruktur digital negara kita melalui Pelan Pengurusan Krisis Siber Negara (National Cyber Crisis Management Plan – NCCMP) yang telah dibangunkan pada tahun 2008 lagi.

3.
3.

Pelan ini dibangunkan berdasarkan kepada rangka kerja pengurusan risiko menggariskan strategi bagi mengurangkan kesan serangan siber dan tindakbalas yang perlu dilaksanakan oleh agensi Infrastruktur Maklumat Kritikal Negara (Critical National Information Infrastructure – CNII), yang terdiri daripada agensi awam dan swasta.

NO SOALAN: 52 4.
NO SOALAN: 52 4.

Kerajaan juga telah mewujudkan Pusat Penyelarasan dan Kawalan Siber Negara (National Cyber Coordination and Command Centre - NC4), yang telah beroperasi pada tahun 2016 bagi memantau dan menangani sebarang insiden dan ancaman siber dari dalam dan luar melibatkan agensi/organisasi CNII yang merangkumi sektor awam dan swasta.

5.
Bagi memperkukuhkan lagi tahap keselamatan siber negara untuk mewujudkan persekitaran siber yang berdaya tahan dan lestari, Kerajaan melalui Agensi Keselamatan Siber Negara (National Cyber Security Agency (NACSA)) di bawah Majlis Keselamatan Negara (MKN) telah melancarkan Strategi Keselamatan Siber Malaysia (Malaysia Cyber Security Strategy) (MCSS)) 2020-2024, pada 12 Oktober 2020 yang menggariskan tindakan strategik bagi menangani ancaman tersebut melalui pendekatan bersepadu meliputi pelbagai aspek keselamatan siber secara holistik dan terselaras.
Strategi ini menekankan lima (5) tonggak utama iaitu: a. aspek tadbir urus; b. pengurusan dan penyelarasan yang berkesan; c. peranan agensi yang jelas; d. peningkatan keupayaan melalui penggunaan teknologi terkini; dan e. peningkatan kemahiran, pengetahuan dan pendidikan.

NO SOALAN: 52 6.
NO SOALAN: 52 6.

Dalam mempertingkatkan perlindungan daripada serangan siber dari dalam dan luar negara, pelaksanaan MCSS akan turut menumpukan kepada peningkatan keupayaan NC4 yang akan turut memperluaskan visibility pemantauan dengan merangkaikan kepada semua pusat pemantauan di dalam negara termasuk pusat pemantauan yang dikendalikan oleh syarikat swasta, mewujudkan Sectoral Cyber Command Centre (melalui sistem NC4) dan sistem pemantauan rapi terhadap sistem kritikal negara.
Sistem NC4 juga akan dilengkapi dengan sistem pengurusan insiden yang lebih berkesan bagi meningkat pengurusan insiden siber melibatkan Pasukan Tindakbalas Kecemasan Komputer (Computer Emergency Response Team (CERT)) di peringkat ketua sektor dan agensi CNII.

7.

Melalui inisiatif komprehensif yang digariskan ini, Kerajaan dapat mengetahui situasi keselamatan siber semasa dan tahap kesiapsiagaan negara dalam memastikan ia dilindungi daripada risiko ancaman siber daripada dalam dan luar negara.
Sekian, terima kasih.
NO SOALAN: 53 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DR. WAN MARTINA WAN YUSOFF Dr. Wan Martina Wan Yusoff Minta MENTERI PENGAJIAN TINGGI menyatakan langkah Kerajaan untuk memastikan kelayakan dan kebolehpasaran graduan-graduan yang mengikuti pengajian secara atas talian semasa pandemik COVID-19 kerana mereka kurang pendedahan kepada alam pekerjaan disebabkan tiada latihan industri secara fizikal NO SOALAN: 53 JAWAPAN Tuan Yang di-Pertua, Untuk makluman Ahli Yang Berhormat, Di dalam penawaran program pengajian di Institusi Pengajian Tinggi (IPT), Latihan Industri adalah satu fasa yang bertujuan untuk memberi pendedahan kepada pelajar berkenaan tugasan mereka di samping persekitaran kerja sebelum mereka bergraduat.
Namun demikian, sepanjang tempoh pandemik COVID-19, terdapat kekangan untuk pelajar ditempatkan di industri secara konvensional.

Walau bagaimanapun, pelbagai kaedah pengajaran dan pembelajaran (PdP) yang dilaksanakan secara dalam talian dengan sokongan pelbagai teknologi terkini, masih mampu memberi pendedahan yang bersesuaian dan seterusnya, memastikan pembelajaran dapat berlaku dengan kadar optimum.
Selain itu, peka dengan kesukaran pelajar untuk menjalani Latihan Industri sepenuhnya, Agensi Kelayakan Malaysia (MQA) telah mengeluarkan panduan melalui Advisory Note berkaitan pengendalian program semasa Perintah Kawalan Pergerakan (PKP).

Panduan ini menerangkan berkenaan kaedah alternatif Latihan Industri bagi pelajar yang terjejas akibat kesukaran untuk mendapatkan tempat di industri.
Secara umum, pelaksanaan Latihan Industri boleh digantikan dengan kaedah alternatif lain yang bersesuaian dengan bidang program dan dapat memenuhi hasil pembelajaran yang telah ditetapkan.

Antara kaedah alternatif yang boleh dipertimbangkan adalah seperti industry-based project, problem-based project, topical study atau research NO SOALAN: 53 project.
Sehubungan itu, Pusat Pengajian Tinggi (PPT) boleh mempertimbangkan sama ada untuk melaksanakan penggantian Latihan Industri dengan kaedah alternatif secara sepenuhnya atau sebagai pelengkap kepada Latihan Industri yang terpaksa dihentikan.
Bagi PPT yang mempunyai program yang dijalankan dalam dua mod berbeza iaitu kerja kursus dan industri, seperti 2u2i atau Pembelajaran Berasaskan Kerja (Work Based Learning, WBL), mereka boleh mempertimbang untuk menukar pelajar program mod industri kepada mod kerja kursus.

Justeru, penggantian Latihan Industri kepada kaedah alternatif yang bersesuaian merupakan fleksibiliti yang diberikan kepada PPT dalam mengatasi isu penempatan latihan industri dalam tempoh PKP ini.
PPT perlu memanfaatkan fleksibiliti yang diberi dengan sebaiknya agar hasil pembelajaran pelajar tercapai dan mereka mendapat pendedahan kepada elemen industri yang diperlukan sebagai persediaan di alam pekerjaan kelak.

Fleksibiliti ini juga tertakluk kepada kesesuaian bidang pengajian dan pertimbangan badan-badan profesional yang berkaitan.

Sekian, terima kasih.


NO SOALAN: 54 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DR. WAN MARTINA BINTI WAN YUSOFF Dr. Wan Martina Binti Wan Yusoff minta Perdana Menteri menyatakan apakah usaha kerajaan untuk memperkasakan fungsi masjid dalam memberi pendidikan tanggungjawab sosial kepada masyarakat.
NO SOALAN: 54 JAWAPAN YB SENATOR TUAN HAJI IDRIS BIN HAJI AHMAD, MENTERI DI JABATAN PERDANA MENTERI (HAL EHWAL AGAMA) Tuan Yang di-Pertua, 1.

Untuk makluman Ahli Yang Berhormat, Kerajaan sentiasa komited dan sentiasa berusaha untuk memperkasakan fungsi masjid dalam memberi pendidikan tanggungjawab sosial kepada masyarakat melalui kelas-kelas pengajian takmir yang diadakan di setiap masjid dan surau di seluruh negara.

Jumlah kuota bagi Guru Takmir di seluruh negara adalah seramai 4,000 orang.

2.
2.

Selain itu, masjid juga berfungsi sebagai Pusat Transit sementara yang berteraskan konsep perlindungan segera kepada komuniti dan masyarakat setempat dalam kalangan anak kariah masjid khususnya wanita yang menjadi mangsa keganasan rumah tangga.

3.
3.

Masjid juga turut memainkan peranan dalam membantu masyarakat mendepani wabak Covid-19, dimana masjid turut membantu dengan menyediakan bekalan makanan melalui program Food Bank, Gerobok Rezeki dan menyediakan bantuan bencana melalui bantuan kewangan yang diberikan kepada anak kariah yang terkesan akibat pandemik .

NO SOALAN: 54 4.
NO SOALAN: 54 4.

Untuk memperkasakan lagi fungsi masjid dalam memberikan pendidikan tanggungjawab sosial, masjid juga turut berperanan dalam memperluaskan fungsi bidang tugas Penolong Pendaftar Perkahwinan di setiap kariah bagi memudahkan urusan perkahwinan dan khidmat nasihat kekeluargaan kepada masyarakat setempat.

Sekian, terima kasih.


NO SOALAN: 55 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DR. WAN MARTINA BINTI WAN YUSOFF Dr. Wan Martina binti Wan Yusoff minta MENTERI ALAM SEKITAR DAN AIR menyatakan langkah perancangan Kerajaan untuk meningkatkan kapasiti sumber air untuk dibekalkan ke loji-loji rawatan air seluruh Kelantan.

NO SOALAN: 55 JAWAPAN Tuan Yang di-Pertua, 1.


Untuk makluman Ahli Yang Berhormat, pada ketika ini majoriti sumber air ke loji-loji air di Negeri Kelantan adalah dari punca air bawah tanah.

Namun pada musim kemarau, kuantiti air dari sumber ini menurun menyebabkan loji-loji air tidak dapat beroperasi pada tahap optimum.

Ini menyebabkan berlakunya ketidakcukupan bekalan air yang dihadapi terutamanya di kawasan Kelantan Utara.

2.
2.

Sehubungan itu, bagi mengatasi masalah tersebut, Kerajaan telah memperuntukkan sebanyak RM10 juta bagi melaksanakan Kajian Pembangunan Sumber Air Negeri Kelantan.

Kajian ini bertujuan menyediakan pelan jangka panjang sumber air Kelantan sehingga tahun 2050.
Ianya antara lain akan menilai kemampanan sumber air di Negeri Kelantan dan seterusnya menyediakan pelan pembangunan sumber air melibatkan potensi cadangan pembinaan Takungan Air Pinggiran Sungai (TAPS) di beberapa kawasan yang sesuai bagi tujuan membekalkan sumber air yang mencukupi ke seluruh jajahan di utara Kelantan terutamanya Kota Bharu, Machang, Pasir Puteh, Tumpat, Bachok, Pasir Mas dan Tanah Merah.

3.
3.

Penilaian tender untuk kajian ini telah dimuktamadkan dan ianya dijangka akan bermula pada awal Januari depan dengan tempoh kajian selama 18 bulan.

Sekian, terima kasih.


NO SOALAN: 56 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DR. WAN MARTINA BINTI WAN YUSOFF Dr. Wan Martina binti Wan Yusoff minta MENTERI ALAM SEKITAR DAN AIR menyatakan impak Kerajaan menandatangani Deklarasi Pemimpin mengenai hutan dan guna tanah di Glasgow baru-baru ini ke atas kelestarian pengurusan hutan di Malaysia.

NO SOALAN: 56 JAWAPAN Tuan Yang di-Pertua, 1.


Untuk makluman Ahli Yang Berhormat, Deklarasi Pemimpin mengenai Hutan dan Guna Tanah (Glasgow Leaders’ Declaration on Forests and Land Use) merupakan inisiatif kerajaan United Kingdom selaku Presiden Persidangan UNFCCC COP-26 untuk pengurusan hutan, guna tanah dan biodiversiti yang mampan.

2.
2.

Deklarasi ini disertai oleh Malaysia dan 140 negara lain dari seluruh dunia dan bertujuan memperkukuhkan komitmen negara-negara seluruh dunia terhadap penggunaan tanah, pemuliharaan dan pengurusan hutan serta ekosistem yang lain secara mampan.

3.

Penyertaan Malaysia dalam deklarasi ini adalah selaras dengan komitmen negara untuk terus mengekalkan sekurang-kurangnya 50% litupan hutan negara seperti yang diumumkan di Persidangan Bumi Rio pada tahun 1992.

4.
4.

Dalam masa yang sama, penyertaan negara di dalam deklarasi ini juga penting kerana pelaksanaan program dan inisiatif mampan berkaitan guna tanah dan perhutanan akan menyumbang secara langsung kepada sasaran pengurangan pelepasan gas rumah kaca (GHG) negara kepada Perjanjian Paris melalui Nationally Determined Contributions (NDC) dan aspirasi pelepasan GHG sifar bersih negara seawal-awalnya pada tahun 2050.

Sekian, terima kasih.


NO SOALAN: 57 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI HUSAIN BIN AWANG Dato' Haji Husain Bin Awang minta MENTERI SUMBER MANUSIA menyatakan perancangan Kementerian dalam memastikan kewujudan kecerdasan buatan atau Artificial Intelligence (AI) dalam pelbagai sektor ekonomi tidak akan menggugat peluang pekerjaan rakyat pada masa akan datang.
NO SOALAN: 57 JAWAPAN Tuan Yang di-Pertua, Untuk makluman Ahli Yang Berhormat, Industri 4.0 dijangka akan memberi kesan yang sangat signifikan kepada pasaran buruh dan pekerjaan seperti pewujudan dan penghapusan pekerjaan, peningkatan produktiviti buruh dan jurang kemahiran yang semakin meluas.

Peralihan ke arah digitalisasi dan teknologi 4IR memerlukan tenaga kerja yang mempunyai set kemahiran yang bersesuaian dengan peralatan yang dipasang.
Oleh itu, modal insan negara perlu mempunyai kemahiran yang relevan dan sentiasa memenuhi keperluan pasaran dan ekonomi negara yang dinamik.

Untuk mencapai tujuan tersebut, Dasar Industry4WRD telah diperkenalkan pada tahun 2018 yang diterajui oleh Kementerian Perdagangan Antarabangsa dan Industri.

Kementerian Sumber Manusia dan Kementerian Pengajian Tinggi telah diberikan peranan sebagai Pengerusi Bersama bagi menerajui Jawatankuasa Kerja Pembangunan Kemahiran dan Bakat di bawah Industry4WRD.
NO SOALAN: 57 Pelbagai usaha dilaksanakan oleh Kementerian Sumber Man dalam meningkat dan memperkukuhkan kompetensi sumber manusia bagi mengecilkan jurang kemahiran pekerjaan dalam menghadapi Revolusi Perindustrian 4.0 melalui Jabatan dan Agensi di bawahnya seperti: (i) menyediakan program latihan peningkatan kemahiran dan latihan semula kemahiran kepada golongan pekerja bagi mempertingkatkan kemajuan kendiri dalam menyesuaikan diri dengan perubahan keperluan kerja masa hadapan serta persekitaran global yang semakin kompetitif dan dinamik; (ii) membangunkan Standard Kemahiran Pekerjan Kebangsaan (National Occupational Skills Standard-NOSS) bagi 21 sektor ekonomi yang mana telah menjadi rujukan dalam pembangunan program latihan di institusi-institusi latihan awam dan swasta mengikut tahap kemahiran yang diperlukan.
Standard Kemahiran Pekerjan Kebangsaan yang dibangunkan dan dipantau secara bersama dengan Industry Lead Body (ILB) adalah mengikut keperluan industri dan teknologi terkini; (iii) mengadakan sesi libat urus dengan pihak industri bersama jabatan/agensi terlibat bagi memberi gambaran jelas berkaitan Industri 4.0.
Maklumat hasil perkongsian daripada sesi ini akan digunakan untuk mengkaji dan meneliti keperluan tenaga kerja bagi menghadapi Industri 4.0 dan seterusnya mewujudkan peluang pekerjaan baharu; dan NO SOALAN: 57 (iv) memperluas akses kepada warganegara untuk mendapatkan Latihan dan Pendidikan Teknikal dan Vokasional (TVET).

Sehingga kini, 562 buah Institusi Latihan Kemahiran Awam yang telah ditubuhkan di seluruh negara dengan pelbagai kursus kemahiran ditawarkan mengikut keperluan industri.
Kerajaan telah dan sedang mengambil langkah-langkah yang perlu dalam menyediakan tenaga kerja yang berkemahiran untuk memenuhi keperluan Industri 4.0 pada masa kini.

Sekian, terima kasih.


NO SOALAN: 58 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI HUSAIN BIN AWANG Dato' Haji Husain Bin Awang minta MENTERI PERUMAHAN DAN KERAJAAN TEMPATAN menyatakan jika Kementerian mempunyai perancangan untuk memperbanyakkan bilangan loji insinerator bagi menggantikan tempat-tempat pembuangan sampah terbuka di seluruh negara.

NO SOALAN: 58 JAWAPAN Tuan Yang di-Pertua, 1.


Untuk makluman Ahli Yang Berhormat, Kementerian Perumahan dan Kerajaan Tempatan (KPKT) merancang untuk membina loji rawatan sisa pepejal waste to energy (WtE) di negeri-negeri yang menguatkuasakan Akta Pengurusan Sisa Pepejal dan Pembersihan Awam 2007 (Akta 672) iaitu di Johor, Melaka, Negeri Sembilan, Kedah, Pahang dan Wilayah Persekutuan Kuala Lumpur.
Perkara ini adalah bagi mengatasi isu kekurangan tapak yang bersesuaian untuk pembinaan tapak pelupusan sanitari serta menampung penjanaan sisa yang semakin meningkat sepanjang tahun.

2.

Pelaksanaan projek WtE ini tidak terhad kepada teknologi insinerator sahaja tetapi boleh menggunakan teknologi-teknologi lain seperti Anaerobic Digestor (AD), pirolisis, gasifikasi dan sebagainya.
Pada masa ini, pembinaan loji WtE yang sedang dilaksanakan oleh KPKT adalah seperti berikut: i. Projek WtE Ladang Tanah Merah, Negeri Sembilan yang dijangka akan mula beroperasi pada bulan Mei 2022; ii.

Projek WtE Kuala Lumpur yang masih dalam peringkat memuktamadkan rundingan terma-terma utama perjanjian; iii.

Projek WtE Bukit Payong, Batu Pahat, Johor yang sedang dalam peringkat penilaian tender; dan iv.

Projek WtE Sungai Udang, Melaka yang juga sedang dalam peringkat penilaian tender.
NO SOALAN: 58 3.

Untuk makluman Ahli Yang Berhormat juga, pembinaan loji-loji WtE ini adalah bertujuan untuk mengatasi masalah kekurangan tapak pelupusan di bandar-bandar utama yang menjana sisa pepejal melebihi 500 tan sehari.

Selain itu, loji ini mampu mengurangkan janaan gas rumah hijau yang seterusnya dapat membantu negara mencapai sasaran pengurangan gas rumah hijau sebanyak 45% menjelang tahun 2030.

Sekian, terima kasih.


NO SOALAN: 59 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI HUSAIN BIN AWANG Dato' Haji Husan Bin Awang minta MENTERI PERUMAHAN DAN KERAJAAN TEMPATAN menyatakan mekanisme bagi membuka peluang lebih luas kepada pembeli rumah kali pertama untuk membeli unit perumahan yang masih tidak terjual pada waktu ini.

NO SOALAN: 59 JAWAPAN Tuan Yang di-Pertua, 1.


Saya mengucapkan terima kasih atas keprihatinan Ahli Yang Berhormat berhubung usaha membuka peluang kepada pembeli rumah pertama untuk membeli unit perumahan yang masih tidak terjual pada masa ini.

2.

Untuk makluman Ahli Yang Berhormat, Kerajaan telah melancarkan Home Ownership Campaign (HOC) sejak 1 Januari 2019 yang bertujuan menyokong pembeli rumah dan pada masa yang sama mendorong penjualan hartanah yang tidak terjual.
HOC ini menyediakan beberapa insentif seperti berikut: i) pengecualian duti setem penuh sehingga RM1 juta.

Di bawah skim ini, pemohon yang berjaya akan menikmati pengecualian duti setem 100% pada instrumen pindah milik untuk sebarang pembelian rumah kediaman yang bernilai sehingga RM1 juta; NO SOALAN: 59 ii) pengecualian duti setem separa sehingga RM2.5 juta.
Untuk hartanah bernilai lebih dari RM1 juta hingga RM2.5 juta, hanya 3% duti setem perlu dibayar untuk instrumen pindah milik bagi jumlah yang melebihi RM1 juta.

Semua hartanah dalam skim ini boleh mendapatkan pengecualian duti setem atas Instrumen Berkaitan Mendapatkan Pinjaman; dan iii) pengurangan minimum sebanyak 10% untuk harga pembelian hartanah yang disenaraikan di bawah skim ini.

3.
3.

Selain itu, Kerajaan menerusi Belanjawan 2022 telah memperuntukkan jaminan berjumlah RM2 bilion untuk Syarikat Jaminan Kredit Perumahan (SJKP) yang bertujuan memudahkan rakyat yang berpendapatan rendah dan tidak mempunyai dokumen pendapatan yang tetap untuk membeli rumah.

Inisiatif ini dapat membuka ruang kepada golongan rentan seperti pekerja gig, usahawan kecil dan golongan petani untuk memiliki rumah.
Insentif ini dapat memberikan manfaat kepada bakal pembeli rumah dan pada masa yang sama meningkatkan prestasi pasaran hartanah tempatan.

SJKP menyediakan perkhidmatan menjamin kemudahan pembiayaan yang disediakan oleh institusi kewangan terpilih.

Status jaminan yang diluluskan sehingga 30 November 2021 adalah 8,307 permohonan dengan nilai pembiayaan berjumlah RM918.79 juta.

NO SOALAN: 59 4.
NO SOALAN: 59 4.

Bagi isi rumah yang menghadapi kesukaran mengakses kredit melalui saluran sistem perbankan komersial, beberapa inisiatif pembiayaan perumahan secara langsung dan tidak langsung telah disediakan oleh Kerajaan seperti Skim Rumah Pertamaku (SRP) oleh Cagamas Berhad.

Cagamas SRP akan menjamin 10% daripada pembiayaan berkenaan.
SRP membantu golongan berpendapatan isi rumah bulanan tidak melebihi RM5,000 atau tidak melebihi RM10,000 bagi peminjam bersama (dengan syarat pendapatan setiap individu tidak melebihi RM5,000) membeli rumah pertama bernilai sehingga RM500,000 dengan pembiayaan sehingga 110%, tanpa perlu membayar wang pendahuluan.

Sehingga 30 September 2021, sebanyak 58,226 permohonan yang bernilai RM12.7 bilion telah diluluskan.

5.
5.

Selaras dengan komitmen Kerajaan dalam meningkatkan aksesibiliti perumahan oleh rakyat, Kementerian juga telah mewujudkan Panel Pemikir (Panel of Expert, POE) bagi membantu merangka strategi pendekatan aksesibiliti perumahan ideal yang konklusif, praktikal dan mampan.

POE juga akan menfokus kepada isu pembiayaan perumahan terutamanya bagi golongan muda.

6.
6.

Ini adalah antara usaha-usaha Kerajaan bagi membuka peluang yang lebih luas kepada pembeli rumah kali pertama untuk membeli unit perumahan yang masih tidak terjual pada waktu ini.

Sekian, terima kasih.


NO SOALAN: 60 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI HUSAIN BIN AWANG Dato' Haji Husain Bin Awang minta MENTERI TENAGA DAN SUMBER ASLI menyatakan usaha Kementerian dalam meningkat dan mempromosikan penggunaan tenaga solar di kediaman pengguna bagi mengurangkan beban mereka dalam membayar bil elektrik.

NO SOALAN: 60 JAWAPAN Tuan Yang di-Pertua, 1.


Untuk makluman Ahli Yang Berhormat, bagi menggalakkan penggunaan tenaga solar di kalangan pengguna elektrik kategori domestik, Kerajaan telah memperkenalkan Program Pemeteran Tenaga Bersih atau Net Energy Metering (NEM) khusus kepada pengguna domestik atau dikenali sebagai NEM Rakyat.

Program NEM Rakyat akan membolehkan pengguna domestik memasang sistem solar fotovolta (solar PV) di bumbung rumah kediaman dan menjana tenaga solar untuk kegunaan sendiri.
Lebihan tenaga yang tidak digunakan boleh dijual kepada pihak utiliti sebagai kredit tenaga untuk tempoh 12 bulan pada kadar tarif yang sama dengan kadar tarif elektrik yang dibeli daripada pihak utiliti.

2.

Melalui pelaksanaan Program NEM, Kerajaan menyediakan pilihan kepada pengguna elektrik untuk beralih kepada tenaga solar sebagai sumber pembekalan elektrik dan menikmati penjimatan bil elektrik bulanan.
Program NEM juga membolehkan pengguna bertukar kepada gaya hidup yang lebih lestari serta menyokong pencapaian sasaran 31% kapasiti Tenaga Boleh Baharu dalam pembekalan elektrik negara menjelang tahun 2025 dan 40% menjelang tahun 2035, sebagaimana yang telah ditetapkan Kerajaan.

Sekian, terima kasih.


NO SOALAN: 61 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO' HAJI HUSAIN BIN AWANG Dato' Haji Husain Bin Awang minta MENTERI TENAGA DAN SUMBER ASLI menyatakan rancangan dalam masa terdekat untuk melaksanakan kempen penanaman semula hutan secara besar-besaran di seluruh negara bagi menggantikan kawasan hutan yang ditebang.
NO SOALAN: 61 JAWAPAN Tuan Yang di-Pertua, Untuk makluman Ahli Yang Berhormat, 1.

Pengusahasilan hutan yang dilaksanakan di Malaysia adalah berteraskan kepada prinsip Pengurusan Hutan Secara Berkekalan (PHSB) berpandukan kepada Dasar Perhutanan Malaysia.

Perkara ini adalah selaras dengan komitmen negara terhadap ketetapan di bawah Forum Hutan Pertubuhan Bangsa-bangsa Bersatu (United Nations Forum on Forests - UNFF).

2.
2.

Berdasarkan amalan PHSB di bawah Sistem Pengurusan Memilih (Selective Management System - SMS) untuk Semenanjung dan Sistem Tebangan Memilih (Selective Felling System - SFS) untuk Sabah dan Sarawak, aktiviti bancian selepas tebangan (Post-F) akan dilaksanakan bagi menentukan keperluan rawatan silvikultur selepas pembalakan.

Bagi kawasan pembalakan yang memerlukan rawatan, salah satu kaedah rawatan yang dilaksanakan adalah tanaman mengaya (enrichment planting).
Rawatan tanaman mengaya di kawasan pengusahasilan hutan akan membantu pemulihan sesuatu kawasan hutan miskin untuk mencapai tahap yang dikehendaki terutamanya dari segi komposisi spesies yang diterima di pasaran antarabangsa dan bermutu tinggi.

NO SOALAN: 61 3.
Kementerian Tenaga dan Sumber Asli (KeTSA) melalui Jabatan Perhutanan Semenanjung Malaysia (JPSM), Insitut Penyelidikan Perhutanan Malaysia (FRIM), Jabatan Perhutanan Sabah, Jabatan Hutan Sarawak dan Jabatan-jabatan Perhutanan Negeri di Semenanjung telah menjalankan beberapa program penanaman pokok secara berterusan di seluruh negara seperti berikut: (a) Program Restorasi, Tebus Guna dan Pemulihan Kawasan Hutan Terosot Bagi tujuan pemulihan kawasan hutan terosot ini, Kerajaan Persekutuan telah memperuntukkan sebanyak RM100 juta dalam Rancangan Malaysia Ke-12 (RMKe-11) di Semenanjung, RM58.31 juta di Sabah dan RM34 juta di Sarawak bagi memastikan pemuliharaan kawasan dalam HSK dan luar HSK.
Sehingga November 2021, seluas 824.80 hektar telah ditanam dengan 472,856 pokok spesies hutan di Semenanjung, 855.81 hektar dengan 256,743 pokok spesies hutan di Sabah dan 339.72 hektar dengan 210,941 pokok spesies hutan di Sarawak.
(b) Program Penghijauan Malaysia menerusi Kempen Penanaman 100 Juta Pokok (2021 – 2025) KeTSA melalui JPSM, FRIM, Yayasan Hijau Malaysia (YHM), Jabatan Perhutanan Sabah, Jabatan Hutan Sarawak dan Jabatan-jabatan Perhutanan Negeri di Semenanjung sedang melaksanakan Program Penghijauan Malaysia melalui Kempen Penanaman 100 Juta Pokok bermula tahun 2021 hingga 2025 di bawah RMKe-12 dengan peruntukan sebanyak RM25 juta.
Sasaran penanaman pokok yang telah ditetapkan pada setiap tahun bagi mencapai sasaran penanaman kempen ini ialah NO SOALAN: 61 sebanyak 20 juta pokok.

Sehingga November 2021, jumlah penanaman pokok pada tahun 2021 telah melebihi sasaran tahunan yang ditetapkan iaitu sebanyak 23.97 juta pokok telah berjaya ditanam.
(c) Program Penanaman Pokok Bakau dan Spesies-Spesies Yang Sesuai Di Pesisiran Pantai Negara Program ini telah mula dilaksanakan pada 7 Februari 2005 dan merupakan program nasional jangka panjang bagi pemuliharaan kawasan pesisiran pantai yang terjejas.

Sehingga November 2021, 3,231.24 hektar kawasan pesisiran pantai di seluruh negara telah ditanam dengan 7,094,595 pokok bakau dan spesies-spesies pantai yang sesuai.
Program ini masih diteruskan dalam RMKe-12 dengan melaksanakan aktiviti-aktiviti seperti tanaman, rawatan dan kempen yang dijalankan oleh semua JPSM, FRIM, Jabatan Perhutanan Sabah dan Jabatan Hutan Sarawak dengan peruntukan sebanyak RM13 juta.

Sekian, terima kasih.


NO SOALAN: 62 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK MOHAN A/L THANGARASU Datuk Mohan a/l Thangarasu minta MENTERI DALAM NEGERI menyatakan apakah langkah-langkah yang telah diambil oleh Kerajaan untuk menangani banduan masuk balik penjara walaupun pelbagai program pemulihan yang dilaksanakan oleh Kerajaan dan NGO.
NO SOALAN: 62 JAWAPAN Tuan Yang di-Pertua, Untuk makluman Ahli Yang Berhormat, Kementerian Dalam Negeri (KDN) melalui Jabatan Penjara Malaysia telah melaksanakan pelbagai program pemulihan dan sentiasa menambah baik setiap program yang diperkenalkan dari semasa ke semasa bagi menangani kemasukan banduan berulang (residivis) ke dalam penjara serta tidak terlibat dengan jenayah yang menyebabkan mereka kembali ke penjara.
Antara program yang meninggalkan impak besar bagi menangani kemasukan banduan residivis ke dalam penjara adalah pelaksanaan program Pemulihan Dalam Komuniti (PDK).

Statistik Jabatan Penjara Malaysia pada 24 November 2021 menunjukkan seramai 4,851 orang banduan sedang menjalani program PDK.
Salah satu fokus utama yang dilihat berjaya menangani kemasukan semula banduan ke dalam penjara di bawah pelaksanaan program PDK adalah dengan memperkasakan Pelepasan Banduan Secara Lesen (PBSL), Pelepasan Banduan Sekolah Henry Gurney Secara Lesen (PBL SHG), Program Reintegrasi Penghuni Industri (PRPI) dan program Parol melalui kerjasama dengan majikan dibawah inisiatif Corporate Smart Internship (CSI).
NO SOALAN: 62 PDK bertujuan untuk memberi peluang kepada banduan yang layak bagi menjalani pemulihan yang berterusan di luar tembok penjara bersama komuniti dengan pemantauan dan penyeliaan oleh Pegawai Parol.

Proses PDK yang berkesan akan dapat memastikan banduan berjaya menjalani kehidupan yang positif setelah tamat hukuman dan seterusnya tidak terlibat semula dengan perlakuan jenayah.
Kejayaan PDK banyak bergantung kepada aspek-aspek seperti berikut iaitu penerimaan semula keluarga dan masyarakat di mana kira-kira 85% daripada mereka yang berada bersama keluarga semasa menjalani perintah parol.

Orang DiParol (ODP) yang tiada tempat tinggal atau tidak diterima oleh keluarga boleh ditempatkan di rumah perantaraan Jabatan Penjara Malaysia, yang diselia oleh Pegawai Parol.
Kejayaan PDK pada masa hadapan juga akan terus diberi perhatian serius oleh pihak Kerajaan melalui usaha Jabatan Penjara Malaysia dengan melibatkan lebih ramai pihak di negara ini dalam membantu pelaksaanaan PDK samada melalui penglibatan individu atau Organisasi Bukan Kerajaan (NGO) secara aktif dan berterusan.

Peluang pekerjaan yang tinggi juga adalah salah satu jaminan kepada ODP dalam memulakan kehidupan yang lebih terjamin.

Lebih 97% daripada jumlah ODP telah menerima tawaran pekerjaan.
Rekod Jabatan Penjara Malaysia juga menunjukkan bahawa semenjak program Parol dilaksanakan mulai tahun 2008 sehingga 24 November 2021, seramai 73,091 banduan telah berjaya dalam menjalani perintah parol.

NO SOALAN: 62 Pemantauan serta program pemulihan atau intervensi berterusan yang diberikan sepanjang ODP menjalani program parol.
Berasaskan pemulihan dan pemantauan berterusan serta penerimaan masyarakat semenjak tahun 2008, hanya 0.38% sahaja daripada keseluruhan orang yang telah selesai menjalani perintah parol, kembali melakukan kesalahan dan dimasukkan semula ke dalam penjara.

Fakta ini membuktikan bahawa sistem Parol yang diperkenalkan untuk menangangi masalah kemasukan banduan berulang ke dalam penjara, berjaya dicapai.
Usaha memberikan perkhidmatan korektif melalui pemulihan ke atas individu yang melakukan kesalahan berulang adalah usaha yang perlu dilaksanakan secara berterusan dan secara bersama.

Oleh itu, pihak KDN dan Jabatan Penjara Malaysia bersama-sama dengan Agensi kerajaan lain yang berkaitan, akan sentiasa bekerjasama dalam memastikan inisiatif-inisiatif dalam menangani masalah kemasukan banduan residivis ke dalam penjara, dapat ditangani.

Sekian, terima kasih.


NO SOALAN: 63 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK MOHAN A/L THANGARASU Datuk Mohan A/L Thangarasu Minta MENTERI PENGAJIAN TINGGI menyatakan adakah Kementerian atau IPT menjalankan ujian minat kerjaya atau personaliti bagi pemilihan pelajar ke kursus di IPT bagi padanan kerjaya di masa hadapan yang efektif dan mengurangkan kadar pengangguran.
NO SOALAN: 63 JAWAPAN Tuan Yang di-Pertua, Untuk makluman Ahli Yang Berhormat, Kementerian Pengajian Tinggi (KPT) dalam usaha membantu graduan untuk mendapatkan maklumat mengenai peluang kerjaya, program dan tips meningkatkan kebolehpasaran mereka, telah menyediakan satu portal sehenti iaitu Graduates Reference Hub for Employment and Training (GREaT) untuk rujukan para graduan.
Dalam hal yang berkaitan, bagi proses pengambilan pelajar ke Institusi Pengajian Tinggi (IPT), KPT berusaha membantu pelajar lepasan SPM dan STPM/Setaraf untuk memilih program pengajian yang bersesuaian semasa pelajar mengemukakan permohonan di laman sesawang UPUOnline yang dikawal selia oleh Bahagian Kemasukan Pelajar IPTA, Jabatan Pendidikan Tinggi (BKPA, JPT).
Laman sesawang UPUOnline telah dihubungkan portal GREaT KPT (https://great.mohe.gov.my/) bagi ujian e-Profiling atau calon boleh terus ke pautan https://eprofiling.mohe.gov.my/ bagi membolehkan calon melakukan ujian personaliti dan kencederungan minat.

Justeru, pemohon boleh membuat pilihan program pengajian yang bersesuaian berdasarkan personaliti diri dan minat kerjaya mereka.
NO SOALAN: 63 Bagi tujuan proses pemilihan kemasukan ke IPT juga, tempat pengajian yang ditawarkan adalah berdasarkan pilihan yang dibuat oleh pemohon pada fasa perdana.

Pemohon boleh memilih kesesuaian program berpandukan kepada maklumat yang dipaparkan di UPUOnline seperti berikut: 1.

Kebolehpasaran Graduan Maklumat kebolehpasaran graduan baharu di IPTA dan ILKA mengikut tahun beserta pautan disediakan bagi memberi gambaran status sesuatu program pengajian yang ditawarkan oleh IPTA dan ILKA.

2.
2.

Kalkulator Merit 3.

Trend Permohonan Dan Tawaran 4.

Pentaksiran Psikometrik Pentaksiran Psikometrik merupakan penyaluran maklumat berkaitan Kecenderungan Minat Pelajar khususnya bagi pelajar lepasan SPM.

5.
Tapisan Syarat Khas Program Pengajian Melalui semua fungsi tersebut yang boleh dijadikan panduan kepada calon dalam memilih kesesuaian program pengajian, calon turut dimaklumkan dengan jelas bahawa tiada jaminan mereka mendapat tawaran program pengajian berdasarkan kepada kedudukan merit semata-mata kerana ia tertakluk kepada susunan merit, pilihan program pengajian, memenuhi syarat am dan khas program pengajian, bilangan NO SOALAN: 63 tempat yang disediakan, lulus temu duga dan/ ujian bagi program pengajian yang menetapkan syarat berkenaan.
Sekian, terima kasih.

NO SOALAN: 64 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK MPHAN A/L THANGARASU Datuk Mohan a/l Thangarasu minta MENTERI KESIHATAN menyatakan Hasil Survey Kesihatan dan Morbiditi Kebangsaan (NHMS) mendapati prevalens bantut dalam kalangan kanak-kanak di bawah lima tahun di Malaysia telah meningkat dari 17.7 peratus pada tahun 2015 kepada 21.8 peratus pada tahun 2019.
Apakah rancangan Kerajaan untuk mengatasi bantut kanak-kanak dalam RMKe-12.

NO SOALAN: 64 JAWAPAN Tuan Yang di-Pertua, 1.

Kerajaan sentiasa mengambil berat isu kesihatan kanak-kanak, yang mana sebanyak RM24 juta telah diluluskan untuk Kementerian Kesihatan dalam Bajet 2022.
Antara aktiviti yang dilaksanakan bagi mengatasi masalah bantut dalam kalangan kanak-kanak, Kementerian Kesihatan memperluaskan kemasukan kanak-kanak dalam kalangan keluarga miskin yang mengalami masalah kekurangan zat makanan ke dalam Program Pemulihan Kanak-kanak Kekurangan Zat Makanan.
Selain itu juga, Kementerian Kesihatan menggandakan usaha pencegahan masalah kanak-kanak bantut melalui peluasan Program Community Feeding (PCF) Bandar di lima (5) negeri iaitu Wilayah Persekutuan Kuala Lumpur, Putrajaya, Selangor, Pulau Pinang dan Johor.

2.
2.

Bermula tahun 2019 sehingga kini, Kementerian Kesihatan menjalankan intervensi pencegahan dengan memberikan khidmat nasihat bagi tempoh 1,000 hari pertama kehidupan iaitu bermula pada masa seseorang ibu mula mengandung sehingga kanak-kanak berumur 2 tahun.
Intervensi pencegahan ini bertujuan untuk mengawal dan mengurangkan masalah malpemakanan dalam kalangan kanak-kanak bawah 5 tahun dengan: (i) memberi pendedahan (public awareness) melalui pelbagai saluran hebahan media dan aktiviti outreach kepada kumpulan sasar; dan NO SOALAN: 64 (ii) mempertingkatkan kompetensi anggota kesihatan di Klinik Kesihatan KKM dan penjaga/ pengasuh kanak-kanak di TASKA Kerajaan dan Swasta mengenai pertumbuhan dan pemakanan kanak-kanak.

3.
3.

Masalah ekonomi serta sosial dalam masyarakat merupakan faktor penyumbang yang dikaitkan dengan masalah pertumbuhan tidak normal seperti bantut selain daripada pengambilan makanan yang tidak mencukupi dan tidak berkhasiat serta jangkitan penyakit dalam kalangan kanak-kanak.

4.

Oleh itu, usaha kerajaan untuk memerangi masalah bantut ini dimantapkan lagi dengan penubuhan Jawatankuasa Khas Memerangi Masalah Bantut Dalam Kalangan Kanak-kanak.
Jawatankuasa ini turut dianggotai oleh semua kementerian dan agensi di bawah kementerian yang berkaitan.

Sekian, terima kasih.


NO SOALAN: 65 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATUK MOHAN A/L THANGARASU Datuk Mohan a/l Thangarasu minta MENTERI KANAN PENDIDIKAN menyatakan Matlamat Pembangunan Mampan (SDG) 4 menyarankan peluang pendidikan yang sama untuk semua terutama di peringkat prasekolah dan sekolah rendah.
Didapati sehingga kini hanya sebanyak 45% SJKT mempunyai kelas prasekolah dan apakah rancangan Kerajaan untuk mewujudkan kelas prasekolah di SJKT dalam RMKe-12.

NO SOALAN: 65 JAWAPAN Tuan Yang di-Pertua, Untuk makluman Ahli Yang Berhormat Senator, peluasan kelas prasekolah Kementerian Pendidikan Malaysia (KPM) dilaksanakan secara berterusan mengikut unjuran keperluan yang dikemukakan oleh jabatan pendidikan negeri (JPN).
Peluasan prasekolah ini meliputi semua kategori sekolah bawah KPM, termasuklah sekolah jenis kebangsaan Tamil (SJKT).

KPM mengguna pakai empat pendekatan untuk memperluas kemudahan prasekolah seperti berikut: i. Peluasan tanpa kos fizikal Peluasan ini dilaksanakan dengan menggunakan kemudahan sedia ada di sekolah dan dibuat secara berterusan mengikut unjuran keperluan daripada JPN.

ii.
ii.

Ubah suai dan naik taraf kelas biasa kepada kelas prasekolah melalui Rolling Plan Permohonan ubah suai dan naik taraf ini perlu mendapat kelulusan daripada Unit Perancang Ekonomi, Jabatan Perdana Menteri (UPE, JPM).

iii.
iii.

Permohonan pembinaan kelas baharu prasekolah KPM Permohonan ini dibuat oleh JPN berdasarkan kesesuaian tapak serta pematuhan Garis Panduan dan Peraturan Pemilihan Tapak dan Keperluan Peralatan Projek seperti yang terkandung dalam Pekeliling Unit Perancang Ekonomi, Jabatan Perdana Menteri Bilangan 2 Tahun 2009.

Peruntukan pembangunan ini, termasuklah NO SOALAN: 65 kos untuk membina bangunan baharu serta pembekalan peralatan dan perabot.

iv.
iv.

Pembinaan Institusi Baharu Pembukaan kelas prasekolah bersekali dengan pembukaan institusi baharu perlu mendapat kelulusan daripada UPE, JPM.

Berdasarkan data Sistem Maklumat Prasekolah Kebangsaan (SMPK) sehingga 31 Oktober 2021, sebanyak 253 SJKT (48 peratus) daripada 527 SJKT di seluruh negara dilengkapi dengan kemudahan prasekolah.

Pada masa ini, KPM telah menerima tiga permohonan peluasan kelas prasekolah SJKT, iaitu SJKT Jerantut dan SJKT Karak di Pahang serta SJKT Port Dickson, Negeri Sembilan.
Semua permohonan yang diterima akan dipertimbangkan oleh KPM.

Permohonan yang memenuhi kriteria akan diangkat untuk pertimbangan agensi pusat tertakluk kepada kedudukan kewangan semasa Kerajaan.

Sekian.

Terima kasih.


NO SOALAN: 66 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN LIM HUI YING Puan Lim Hui Ying minta MENTERI KEWANGAN menyatakan jumlah hasil kutipan cukai pendapatan mengikut negeri dan Wilayah Persekutuan dari tahun 2013 sehingga 2020.

NO SOALAN: 66 JAWAPAN Tuan Yang di-Pertua, 1.


Untuk makluman Ahli Yang Berhormat, jumlah hasil kutipan cukai pendapatan bagi semua negeri termasuk Wilayah Persekutuan dari tahun 2013 sehingga 2020 adalah sebanyak 903.3 bilion ringgit.

2.
2.

Namun begitu, jumlah kutipan hasil cukai pendapatan individu dan syarikat yang diterima oleh Lembaga Hasil Dalam Negeri (atau LHDNM) di peringkat negeri tidak menggambarkan bahawa cukai yang dihasilkan adalah daripada sumbangan sebenar aktiviti ekonomi di negeri berkenaan.

3.
3.

Ini adalah kerana lokasi setiap cawangan LHDNM yang menerima bayaran cukai pendapatan individu dan syarikat berkemungkinan besar adalah berbeza dengan tempat di mana aktiviti ekonomi pembayar cukai dijalankan atau negeri tempat tinggal sebenar pembayar cukai.

Selain itu, fail cukai syarikat besar di seluruh negara adalah dikendalikan secara berpusat di Cawangan Pembayar Cukai Besar di Wilayah Persekutuan Kuala Lumpur.
Manakala syarikat berkaitan industri khas dan syarikat petroleum di sektor huluan dan hiliran dikendalikan oleh Cawangan Industri Khas yang juga terletak di Wilayah Persekutuan Kuala Lumpur.

Sekian, terima kasih.
NO SOALAN: 67 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN LIM HUI YING Puan Lim Hui Ying minta MENTERI KEWANGAN menyatakan jumlah peruntukan Kerajaan Persekutuan bagi kos pembinaan untuk setiap projek-projek berikut iaitu Rapid Transit System Link (RTS Link) JohorSingapura, Putrajaya MRT Line (MRT 2) Sungai Buloh-Serdang-Putrajaya, Kajang MRT Line (MRT 1) Sungai Buloh-Kajang, Iskandar Malaysia Bus Rapid Transport (IMBRT), Kuching Urban Transportation System (KUTS) dan Bus Rapid Transit Sunway Line.
NO SOALAN: 67 JAWAPAN Tuan Yang di-Pertua, Untuk makluman Yang Berhormat, peruntukan Kerajaan Persekutuan bagi kos pembinaan untuk setiap projek-projek adalah seperti berikut: Bil.

Nama Projek Kos Projek (RM) Peruntukan Kerajaan (RM) 1.

Projek Rapid Transit System Link (RTS Link) Johor-Singapura RM3.8 bilion Projek dibiayai sepenuhnya oleh Kerajaan Persekutuan.

Peruntukan yang telah disalurkan adalah sebanyak RM723.27 juta.

2.
2.

Projek MRT Laluan Kajang (MRT 1) RM21 bilion Kerajaan Persekutuan menyediakan Jaminan bagi membiayai projek ini.

3.

Projek MRT Laluan Putrajaya (MRT 2) RM31 bilion Kerajaan Persekutuan menyediakan Jaminan bagi membiayai projek ini.

4.

Iskandar Malaysia Bus Rapid Transport (IMBRT) RM1 bilion Projek dibiayai sepenuhnya oleh Kerajaan Persekutuan.

Peruntukan yang telah disalurkan adalah sebanyak RM215.8 juta.

5.

Kuching Urban Transportation System (KUTS) - Tiada.
Projek bukan di bawah Kerajaan Persekutuan.

NO SOALAN: 67 Bil.

Nama Projek Kos Projek (RM) Peruntukan Kerajaan (RM) 6.

Bus Rapid Transit Sunway Line RM541.05 juta Peruntukan Kerajaan Persekutuan adalah sebanyak RM80 juta.

Sekian, terima kasih.


NO SOALAN: 67 NO SOALAN: 68 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB PUAN LIM HUI YING Puan Lim Hui Ying minta MENTERI PEMBANGUNAN WANITA, KELUARGA DAN MASYARAKAT menyatakan jumlah kes penceraian mengikut negeri yang berlaku dari Mac 2020 sehingga Oktober 2021, dan apakah cadangan penyelesaian bagi mengurangkan penceraian.
NO SOALAN: 68 JAWAPAN Tuan Yang di-Pertua, Untuk makluman Ahli Yang Berhormat, Kes permohonan cerai yang difailkan di Mahkamah Syariah seluruh Malaysia sejak Mac 2020 sehingga Oktober 2021 adalah sebanyak 75,504 kes keseluruhannya (dijana melalui sistem E-Syariah).
Perincian mengikut negeri adalah seperti berikut: NEGERI TAHUN PERMOHONAN CERAI JUMLAH Mac – Dis 2020 Jan – Okt 2021 Johor 4,815 3,905 8,720 Kedah 3,949 2,637 6,586 Kelantan 3,626 3,142 6,768 Melaka 1,586 1,198 2,784 Negeri Sembilan 2,116 1,927 4,043 Pahang 3,165 2,578 5,743 Pulau Pinang 3,409 3,366 6,775 Perak 684 597 1,281 Perlis 1,854 1,450 3,304 Selangor 2,265 2,089 4,354 Terengganu 559 2 561 Sabah 8,183 6,222 14,405 Sarawak 3,332 2,474 5,806 WP Kuala Lumpur 2,329 2,045 4,374 JUMLAH 41,872 33,632 75,504 NO SOALAN: 68 Bagi kes penceraian dalam kalangan pasangan bukan Islam, bilangan penceraian yang didaftarkan oleh Jabatan Pendaftaran Negara (JPN) bagi tempoh Mac 2020 sehingga Oktober 2021 adalah sebanyak 18,463 kes keseluruhannya.
Perincian mengikut negeri adalah seperti berikut: NEGERI TAHUN PERMOHONAN CERAI JUMLAH Mac – Dis 2020 Jan – Okt 2021 Johor 1,442 1,682 3,124 Kedah 267 173 440 Kelantan 47 49 96 Melaka 221 221 442 Negeri Sembilan 389 350 739 Pahang 206 187 393 Pulau Pinang 853 827 1,680 Perak 803 848 1,651 Perlis 20 25 45 Selangor 1,551 1,906 3,457 Terengganu 11 24 35 Sabah 290 376 666 Sarawak 1,069 983 2,052 WP Kuala Lumpur 1,209 2,358 3,567 Lain-Lain 43 33 76 JUMLAH 8,421 10,042 18,463 Kementerian melalui Lembaga Penduduk dan Pembangunan Keluarga Negara (LPPKN) telah melaksanakan pelbagai usaha bagi meningkatkan pengetahuan rakyat menerusi program pendidikan, pengetahuan dan kemahiran serta khidmat sokongan kekeluargaan.
(i) Kursus pra perkahwinan SMARTSTART adalah salah satu program pengukuhan institusi keluarga khusus kepada pasangan yang bakal berkahwin dan mereka yang telah mendirikan rumahtangga dalam tempoh lima (5) tahun.

Kursus yang dilaksanakan dengan NO SOALAN: 68 kerjasama badan bukan kerajaan (NGO) dan badan-badan agama, mulai tahun 2011 hingga Ogos 2021, telah mencatatkan sebanyak 697 program yang memanfaatkan seramai 28,083 peserta.
Kursus ini bermatlamat untuk memberi pengetahuan dan kemahiran kepada peserta tentang persediaan ke arah perkahwinan.

Hasil daripada kursus ini dapat membantu pasangan membentuk keluarga yang sejahtera dan berdaya tahan.

(ii) Program SMARTSTART 2nd Honeymoon pula dilihat adalah salah satu usaha untuk memperkasakan perkahwinan dan membantu mengurangkan peningkatan kadar penceraian di Malaysia.
Program ini disasarkan kepada pasangan dengan usia perkahwinan lima tahun dan bertujuan untuk menyemarakkan semula rasa cinta antara pasangan suami isteri agar hubungan perkahwinan dapat dimantapkan dan disuburkan seperti tahun pertama mereka membina mahligai cinta.

Program ini dilaksanakan dengan kerjasama badan bukan kerajaan dan badan agama.
(iii) Sebagai penambahbaikan kepada modul SMARTSTART sedia ada, pada tahun 2022 akan diperkenalkan modul SMARTSTART 2.0 yang terbahagi kepada 3 fasa atau peringkat perkahwinan iaitu: (1) Fasa Pra Perkahwinan (sebelum berkahwin) bertujuan untuk memberi pengetahuan dan kemahiran kepada peserta tentang persediaan ke arah perkahwinan; (2) Fasa Romantika (usia perkahwinan 1-2 tahun) bertujuan memberi pengetahuan dan kemahiran ke arah memahami pasangan serta merancang masa depan keluarga; dan NO SOALAN: 68 (3) Fasa 2nd Honeymoon (usia perkahwinan 3-5 tahun) bertujuan memberi kemahiran pengurusan keluarga dan menyemarak kemesraan pasangan.
Urusan prosiding perceraian bukan Islam adalah di bawah bidang kuasa Mahkamah Tinggi Malaysia.

Jabatan Pendaftaran Negara (JPN) hanya bertanggungjawab mengemaskini suatu rekod perkahwinan di dalam sistem JPN melalui sesuatu dikri perceraian atau pembatalan perkahwinan bagi pasangan bukan beragama Islam setelah diputuskan oleh Mahkamah Tinggi Malaysia.

Walau bagaimanapun, JPN mengadakan sesi prosiding tribunal jika salah seorang dari pasangan tersebut enggan bercerai.
Prosiding tribunal tersebut akan dilaksanakan dalam tempoh enam (6) bulan sebelum sesuatu perakuan dikeluarkan.

Kementerian melalui LPPKN turut mengambil langkah proaktif membantu pihak JPN menangani kes perceraian dalam kalangan pasangan bukan Islam yang melibatkan 10 kaunselor LPPKN sebagai ahli tribunal perkahwinan di seluruh Malaysia.
Kementerian turut memastikan bahawa perkhidmatan kaunseling perkahwinan dan kekeluarga diteruskan dan diperluaskan melalui pendekatan bersemuka, tele-kaunseling dan e-kaunseling.

Kementerian melalui LPPKN telah mewujudkan talian bebas tol 1-800-820-300 yang bertujuan untuk memberi khidmat kaunseling secara virtual bagi membantu pasangan yang mempunyai masalah dalam perkahwinan.

Bagi tempoh September hingga November 2021, sebanyak 1,584 kes telah diterima.

Sekian, terima kasih.


NO SOALAN: 69 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN LIM HUI YING Puan Lim Hui Ying minta MENTERI PEMBANGUNAN WANITA, KELUARGA DAN MASYARAKAT menyatakan jumlah kes bunuh diri mengikut negeri yang berlaku dari Mac 2020 sehingga Oktober 2021, dan apakah cadangan penyelesaian bagi mengurangkan kes bunuh diri.
NO SOALAN: 69 JAWAPAN Tuan Yang di-Pertua, Untuk makluman Yang Berhormat Senator, isu berkaitan dengan masalah bunuh diri adalah di bawah bidang kuasa Kementerian Dalam Negeri (KDN) dan Kementerian Kesihatan Malaysia (KKM).

Mengikut statistik dari KDN, kes bunuh diri seluruh negara bagi Mac 2020 hingga Disember 2020 adalah 518 kes yang mana negeri Johor mencatat kes paling tinggi iaitu 83 kes.
Bagi tempoh Januari 2021 sehingga Oktober 2021, jumlah kes bunuh diri bagi seluruh negara adalah 942 kes dengan negeri Selangor mencatat kes paling tinggi iaitu 238 kes.

Jumlah keseluruhan kes bunuh diri dari Mac 2020 sehingga Oktober 2021 bagi seluruh negara ialah 1,460.

KKM telah melaksanakan usaha-usaha pencegahan masalah kesihatan mental masyarakat bagi memastikan peningkatan kesejahteraan kesihatan mental dan mengurangkan kejadian bunuh diri.
Antara tindakan-tindakan yang telah diambil adalah seperti berikut: • membangunkan Pelan Strategik Kebangsaan Kesihatan Mental (2020-2025) yang mana salah satu daripada lapan strategi yang digariskan adalah menangani tingkah laku bunuh diri.
Pelan ini juga memfokuskan kepada kolaborasi antara agensi kerajaan, swasta dan NGOs dalam pelaksanaan inisiatif kesihatan mental, meningkatkan akses kepada perkhidmatan, dan kesiapsagaan kesihatan mental dalam menghadapi krisis dan bencana; NO SOALAN: 69 • mewujudkan Talian Bantuan Sokongan Psikososial secara strategik bersama agensi kerajaan dan NGOs bagi meningkatkan akses terhadap liputan perkhidmatan kesihatan mental; • perluasan perkhidmatan kesihatan mental di peringkat primer dengan pertambahan pegawai psikologi kaunseling kontrak yang ditempatkan di daerah dan klinik kesihatan; • melaksanakan advokasi Kesihatan Mental kepada masyarakat melalui kempen kesedaran kesihatan mental Let’s TALK Minda Sihat secara bersepadu merentas agensi; • perluasan aktiviti pengesanan awal melalui saringan di klinik kesihatan bagi mengenal pasti individu berisiko masalah kesihatan mental, pelaksanaan intervensi dan rujukan untuk rawatan selanjutnya.
Perkhidmatan ini disediakan di 1,161 buah klinik kesihatan di peringkat kesihatan primer dan 28 buah Pusat Komuniti Kesihatan Mental (MENTARI).

Selain itu, sebanyak 60 buah hospital turut menyediakan perkhidmatan psikiatri dan kesihatan mental; dan • mewujudkan modul latihan pencegahan bunuh diri bagi meningkatkan pembangunan kapasiti dari segi kemahiran pengendalian tingkah laku bunuh diri.
Kementerian Pembangunan Wanita, Keluarga dan Masyarakat (KPWKM) melalui agensi-agensi di bawahnya telah mengambil beberapa inisiatif dalam melaksanakan pelbagai program sokongan psikososial bagi membantu masyarakat menangani masalah tekanan mental termasuk NO SOALAN: 69 yang berkecenderungan untuk cubaan bunuh diri.
KPWKM memandang serius terhadap krisis jiwa dan mental yang kian meningkat dalam kalangan masyarakat memandangkan kemahiran daya tindak yang rendah, dan kurang sokongan psikososial juga antara faktor yang menyumbang kepada perlakuan membunuh diri.

Justeru, sokongan psiko-sosial adalah antara mekanisme untuk mengurangkan kadar tekanan yang dihadapi oleh mereka yang terkesan secara langsung.
Antara program yang dilaksanakan oleh agensi di bawah KPWKM untuk membantu mereka yang mengalami masalah psikologi atau emosi adalah seperti: • Khidmat Aduan Atas Talian melalui Talian Kasih 15999 atau aplikasi WhatsApp di nombor 019-26 15999.

Perkhidmatan ini beroperasi 24 jam setiap hari yang mana talian ini berfungsi sebagai single point of contact kepada semua masyarakat untuk mengemukakan sebarang pertanyaan, aduan mahupun permohonan bantuan.
Skop perkhidmatan Talian Kasih merangkumi aspek berkaitan penderaan, kaunseling, gelandangan, perlindungan, kebajikan, talian kanak-kanak, perkhidmatan kesihatan reproduktif, masalah sosial remaja dan perkara yang melibatkan kumpulan sasar Kementerian; • Lembaga Kaunselor menyediakan Khidmat Sokongan Psikologi Atas Talian bagi membantu masyarakat yang terkesan akibat penularan wabak COVID-19 serta Perintah Kawalan Pergerakan.
Talian Khas ini melibatkan seramai 250 orang sukarelawan kaunselor berdaftar di bawah Lembaga Kaunselor Malaysia; NO SOALAN: 69 • Mendaftarkan Sukarelawan Kaunselor Berdaftar bagi membantu masyarakat dalam menangani isu psikososial.

Sukarelawan Kaunselor Berdaftar ini merupakan satu entiti formal di bawah KPWKM dalam usaha membantu masyarakat dan menyediakan bantuan profesional kepada masyarakat yang memerlukan.
Selain membantu melaksanakan aktiviti seperti Talian Kasih 15999 Khas COVID-19, Sukarelawan Kaunselor Berdaftar juga menyediakan khidmat psiko-sosial di peringkat komuniti dan bantuan psikologi semasa berlakunya bencana untuk melaksanakan sokongan bantu mula psikologi (Psychological First Aid) kepada mangsa dan waris yang terkesan; • Bagi perancangan jangka panjang, Pusat Sokongan Sosial Setempat (PSSS) di bawah Yayasan Kebajikan Negara telah diwujudkan untuk memperluaskan khidmat psikososial setempat; • Bahagian Psikologi dan Kaunseling Jabatan Kebajikan Masyarakat menjalankan program-program kesedaran secara atas talian kepada warga kerja dan komuniti setempat mengenai penjagaan kesihatan mental yang optimum dapat menangani tingkah laku bunuh diri.
Program ini adalah inisiatif jabatan bagi persediaan untuk mendepani krisis dan trauma; • Melaksanakan intervensi psikologi dan kaunseling kepada semua kumpulan sasar.
Perkhidmatan ini disediakan secara bersemuka dan juga atas talian melalui Talian Psikososial yang disediakan di seluruh Malaysia; NO SOALAN: 69 • Melaksanakan saringan awal kepada kakitangan jabatan dan komuniti melalui ujian psikologi Depression Anxiety Stress Scale 21(DASS21) secara menyeluruh apabila menerima rujukan atau yang datang secara sukarela; • Perluasan advokasi kepada komuniti melalui aktiviti dan program penjagaan mental secara atas talian bagi menyediakan komuniti dengan langkah-langkah yang perlu dilakukan sekiranya berhadapan dengan situasi sedemikian.
Menyebarluaskan perkhidmatan psikologi dan kaunseling boleh didapati di 105 pejabat kebajikan masyarakat di daerah, jajahan, bahagian dan negeri dengan kapasiti pegawai psikologi seramai 191 orang; • Lembaga Penduduk dan Pembangunan Keluarga Negara (LPPKN) menyediakan perkhidmatan kaunseling perkahwinan dan kaunseling keluarga melalui Unit Kaunseling dan Intervensi Keluarga.
Pada tahun ini, sehingga Oktober 2021, sebanyak 2,565 sesi telah dijalankan dan perkhidmatan ini telah memberikan manfaat kepada 11,975 klien; • Program Tol Free Helpline FamilyCare @ LPPKN yang merupakan perkhidmatan kaunseling secara dalam talian.

Klien boleh mendapatkan perkhidmatan Tele-Kaunseling dan E-Kaunseling melalui Tol Free Hepline FamilyCare@LPPKN 1-800-82-0300.
Kemudahan Toll Free ini sebagai alternatif kepada kaedah kaunseling secara fizikal sedia ada yang dikendalikan oleh 18 kaunselor LPPKN berikutan daripada arahan PKP yang dikeluarkan.

Talian beroperasi secara rasmi pada 24 September 2021.

Waktu operasi adalah mulai jam 9 pagi hingga 5 petang pada NO SOALAN: 69 hari Ahad hingga Jumaat.
Sehingga 9 Disember 2021, seramai 1,740 klien telah menerima manfaat dari perkhidmatan ini; • Bantuan sokongan sosial yang dilaksanakan melalui penubuhan Sukarelawan Skuad Waja oleh Jabatan Pembangunan Wanita (JPW)dalam melaksanakan aktiviti psikososial dalam komuniti yang meliputi bimbingan, nasihat dan rujukan kepada pihak-pihak berkaitan; • Penubuhan Sukarelawan Skuad Waja adalah bertujuan untuk memperkasakan komuniti melalui program bimbingan psikososial dan aktiviti dalam komuniti khususnya wanita bagi meningkatkan kesedaran tentang isu-isu jenayah.
Objektif Skuad Waja: o Menjadi agen dalam usaha menangani keganasan terhadap wanita dalam komuniti; o Memperkasa komuniti melalui program sokongan sosial yang merangkumi aspek keseimbangan, kewangan, kemahiran dan kepimpinan; o Membantu dalam membina sebuah masyarakat yang saling bantu membantu dan meningkatkan keharmonian; dan • Keahlian Skuad Waja pada tahun ini bermula Januari hingga 30 November 2021, seramai 100,202 ahli Skuad Waja telah dilatih (Lelaki: 6,907 dan Perempuan: 93,295).
Sekian, terima kasih.

NO SOALAN: 70 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN LIM HUI YING Puan Lim Hui Ying minta MENTERI PERTAHANAN menyatakan senarai kes pencerobohan setiap tahun ke dalam kawasan laut negara dari tahun 2017 sehingga Oktober 2021 oleh negara asing mengikut nama negara.
NO SOALAN: 70 JAWAPAN Tuan Yang di-Pertua, Untuk makluman Ahli Yang Berhormat, Senarai pencerobohan mengikut tahun dan negara (dari tahun 2017 hingga 2021) adalah seperti di bawah: NO SOALAN: 70 Senarai Negara Yang Menceroboh Dari Tahun 2017 - 2021 Bil Negara Kawasan 2017 1.

China Laut China Selatan 2.

Singapura Selat Singapura 2018 1.

China Laut China Selatan 2.

Singapura Selat Singapura 3.

Indonesia Selat Sulawesi 2019 1.

China Laut China Selatan 2.

Singapura Selat Singapura 3.


Filipina Laut China Selatan 2020 1.

China Laut China Selatan 2.

Singapura Selat Singapura 3.

Vietnam Laut China Selatan 4.

Indonesia Selat Singapura 2021 (berakhir Oktober 2021) 1.

China Laut China Selatan 2.

Singapura Selat Singapura 3.

Indonesia Selat Melaka dan Selat Singapura Sekian, terima kasih.
NO SOALAN: 71 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATO DR. NUING JELUING Dato Dr. Nuing Jeluing minta PERDANA MENTERI menyatakan apakah status terkini cadangan untuk mengubah Borang Rasmi Kerajaan di bahagian Kaum dengan menggugurkan kategori “Lain-Lain” dan menambah dua lagi kategori iaitu Dayak dan Kadazan-Dusun.

Cadangan ini telah dipersetujui waktu perintah Barisan Nasional dahulu.
Dengan perubahan ini kaum Orang Asal Sarawak dan Sabah tidak terasa dipinggirkan di negara sendiri.

NO SOALAN: 71 JAWAPAN DIJAWAB OLEH YB DATUK DR ABD LATIFF AHMAD, MENTERI DI JABATAN PERDANA MENTERI (TUGAS-TUGAS KHAS) Tuan Yang di-Pertua, Untuk makluman Ahli Yang Berhormat, 1.
Mesyuarat Jemaah Menteri pada 21 Januari 2015 telah memutuskan agar Jawatankuasa Teknikal Bumiputera Sabah dan Sarawak (JTBSS) mengkaji cadangan penggunaan klasifikasi kaum “Dayak”, bagi menggantikan “Bumiputera Sarawak” atau “lain-lain kaum” dalam borang Kerajaan.

Mesyuarat JTBSS pada 5 Mac 2015 telah bersetuju dengan cadangan tersebut dan keputusan tersebut telah diangkat dan dipersetujui oleh Jemaah Menteri pada 30 Oktober 2015.

NO SOALAN: 71 2.
NO SOALAN: 71 2.

Hasil daripada mesyuarat-mesyuarat susulan yang telah diadakan, Kerajaan telah memutuskan untuk memansuhkan istilah “lain-lain” bagi klasifikasi kaum dalam borang-borang rasmi Kerajaan.

Sehubungan dengan itu, Kerajaan telah menetapkan klasifikasi kaum dalam borang rasmi Kerajaan adalah seperti berikut: a) Melayu b) Cina c) India d) Dayak e) Kaum:.................................. (Sila nyatakan) 3.
Susulan itu, arahan pelaksanaan telah dikeluarkan kepada semua Ketua Setiausaha Kementerian/ Ketua Jabatan Kerajaan, YB Setiausaha Kerajaan Negeri, Pihak Berkuasa Berkanun Persekutuan dan Negeri serta Pihak Berkuasa Tempatan melalui Surat Ketua Pengarah MAMPU bertarikh 27 April 2016.

Walau bagaimanapun, pelaksanaan arahan ini adalah secara pentadbiran bagi borang-borang yang tidak melibatkan keperluan pindaan undang-undang.

Sekian, terima kasih.


NO SOALAN: 72 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DR. NUING JELUING Dr. Nuing Jeluing minta MENTERI KESIHATAN menyatakan hospital-hospital di Sarawak yang diguna pakai untuk doktor pelatih.
Adakah jawatan untuk doktor pelatih mencukupi dan apakah langkah-langkah yang diambil untuk memastikan hospital-hospital tersebut sesuai untuk doktor pelatih dan akan mengadakan kemudahan untuk melatih yang bermutu tinggi?

NO SOALAN: 72 JAWAPAN Tuan Yang di-Pertua, Untuk makluman Ahli Yang Berhormat, 1.

Pada masa kini, terdapat empat (4) buah hospital di Sarawak yang telah diakreditasi sebagai Hospital Latihan Siswazah (HLS).
Hospital tersebut adalah Hospital Umum Sarawak, Hospital Bintulu, Hospital Sibu, dan Hospital Miri.

Secara keseluruhannya, keempat-empat hospital tersebut mampu melatih maksimum seramai 896 orang pegawai perubatan siswazah pada satu-satu masa.

Pada masa ini, pegawai perubatan siswazah diambil untuk berkhidmat secara kontrak.
Berdasarkan pengisian slot latihan terkini di Sarawak, jumlah tersebut adalah mencukupi dengan mengambil kira pelbagai faktor seperti bilangan kes bukan COVID dan kes COVID, kepelbagaian jenis kes (casemix), bilangan pakar yang ada sebagai penyelia, dan lain-lain.

Tuan Yang di-Pertua, 2.


Sehingga kini, terdapat 49 buah Hospital Latihan Siswazah (HLS) di seluruh Malaysia yang disediakan untuk latihan siswazah dan calon boleh memilih mana-mana hospital yang disenaraikan dalam sistem e-Houseman semasa pemilihan penempatan masing-masing.

NO SOALAN: 72 3.
NO SOALAN: 72 3.

Dimaklumkan bahawa bagi memastikan hospital KKM yang terlibat sesuai untuk kegunaan doktor pelatih, KKM akan membantu melengkapkan hospital-hospital KKM sedia ada bagi memenuhi syarat akreditasi untuk diiktiraf sebagai Hospital Latihan Siswazah.

4.

Antara kriteria yang perlu dipenuhi tersebut adalah: (i) Terdapat minimum 6 disiplin kepakaran di mana 5 disiplin tersebut adalah Perubatan Am, Pembedahan Am, Obstetrik dan Ginekologi, Pediatrik dan Ortopedik.
Satu lagi disiplin kepakaran tersebut adalah pilihan sama ada Perubatan Kecemasan, Anestesiologi,Psikiatri atau Kesihatan Primer; (ii) Terdapat minimum 2 orang pakar perubatan residen yang telah diwartakan (bukan part time) bagi setiap disiplin; (iii) Terdapat sekurang-kurangnya 2 orang pegawai perubatan residen (bukan part time) bagi setiap disiplin; (iv) Terdapat bilangan kes yang mencukupi bagi setiap disiplin, bagi tujuan pembelajaran Pegawai Perubatan Siswazah; (v) Terdapat kepelbagaian kes (case mix) yang mencukupi iaitu gabungan kes-kes mudah dan kes-kes kompleks untuk 6 disiplin berkenaan; dan (vi) Mempunyai bilangan katil yang mencukupi (kadar 1 Pegawai Perubatan Siswazah (PPS) untuk 4 katil bagi kesemua disiplin perubatan dinyatakan).
NO SOALAN: 72 Sekian, terima kasih.

NO SOALAN: 73 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATO DR. NUING JELUING Dato Dr. Nuing Jeluing minta MENTERI KANAN PENDIDIKAN menyatakan berapakah guru sekolah dari Semenanjung yang berkhidmat di Sarawak dan sekolah di mana mereka ditempatkan dan jawatan disandang mereka.
NO SOALAN: 73 JAWAPAN Tuan Yang di-Pertua, Untuk makluman Ahli Yang Berhormat, data Kementerian Pendidikan Malaysia (KPM) pada 30 November 2021 menunjukkan seramai 4,477 orang guru yang berasal dari Semenanjung Malaysia kini sedang berkhidmat di sekolah di negeri Sarawak.

Jumlah ini melibatkan 2,748 orang guru di sekolah rendah dan 1,729 orang guru di sekolah menengah.
Maklumat berkaitan jawatan yang disandang adalah seperti di jadual berikut: JAWATAN RENDAH MENENGAH JUMLAH PENGETUA/GURU BESAR 31 21 52 PENOLONG KANAN 25 19 44 PENOLONG KANAN HEM 51 18 69 PENOLONG KANAN KOKURIKULUM 26 14 40 PENOLONG KANAN PENDIDIKAN KHAS 2 2 4 PENOLONG KANAN PETANG 1 3 4 PENOLONG KANAN TINGKATAN 6 4 4 GURU TINGKATAN 6/PRA UNIVERSITI (AKADEMIK) 124 124 KETUA BENGKEL (SEKOLAH MENENGAH TEKNIK) 5 5 KETUA BIDANG AGAMA 2 2 KETUA BIDANG BAHASA 17 17 KETUA BIDANG KEMANUSIAAN 10 10 KETUA BIDANG SAINS 2 2 KETUA BIDANG SAINS DAN MATEMATIK 16 16 KETUA BIDANG TEKNIK & VOKASIONAL 14 14 KETUA BIDANG VOKASIONAL 1 1 JURULATIH SENI VISUAL (SEKOLAH SENI) 2 2 GURU AKADEMIK BIASA/GURU PENOLONG 2,612 1,455 4,067 JUMLAH 2,748 1,729 4,477 Sekian, terima kasih.
NO SOALAN: 74 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO DR. NUING JELUING Dato Dr. Nuing Jeluing minta MENTERI PERTAHANAN menyatakan berapakah anak Sarawak yang berkhidmat dengan Angkatan Tentera Malaysia dan jawatan disandang mereka.
NO SOALAN: 74 JAWAPAN Tuan Yang di-Pertua, Untuk makluman Ahli Yang Berhormat, Seramai 11.48% daripada jumlah keseluruhan Anggota ATM merupakan anak Sarawak yang berkhidmat dengan ATM masa kini.

Penyandang jawatan terdiri daripada Pegawai adalah 0.33%, manakala baki 11.15% adalah Anggota Lain-Lain Pangkat (LLP).
Jawatan tertinggi semasa disandang oleh anak Sarawak yang berkhidmat dalam organisasi ATM masa kini adalah Panglima Angkatan Tentera (PAT), iaitu Yang Berbahagia Jen Tan Sri Dato’ Sri Haji Affendi Bin Buang TUDM.

Manakala bagi pengisian jawatan tertinggi semasa yang lain bagi anak Sarawak ialah seperti berikut: 1.

Timbalan Pengarah Jabatan Arah Infantri, Tentera Darat; 2.

Kolonel Latih Markas Pemerintahan Medan Timur, Tentera Darat; 3.

Pegawai Pergigian Markas Divisyen Ke-4 Infantri, Tentera Darat; 4.
Pengarah Markas Angkatan Bersama; 5.

Ketua Bahagian Peperangan Markas Wilayah Laut 2, Tentera Laut; NO SOALAN: 74 6.

Ketua Refit Kapal Selam TLDM Markas Pemerintahan Kapal Selam, Tentera Laut dan 7.

Asisten Ketua Staf Pentadbiran Markas Pemerintahan Armada Timur, Tentera Laut.

Sekian, terima kasih.

NO SOALAN: 75 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB IR.

TS HAJI KHAIRIL NIZAM BIN KHIRUDUN Ir.


Ts Haji Khairil Nizam Bin Khirudin minta MENTERI KANAN PENDIDIKAN menyatakan usaha yang dilakukan oleh pihak Kementerian bagi menangani isu buli dalam kalangan pelajar sekolah dan universiti.

NO SOALAN: 75 JAWAPAN Tuan Yang di-Pertua, Untuk makluman Ahli Yang Berhormat, Kementerian Pendidikan Malaysia (KPM) sentiasa memandang serius isu buli yang melibatkan murid sekolah bawah KPM dan sentiasa mengambil langkah pencegahan yang sewajarnya.
Mengambil kira bahawa isu buli ini telah berlarutan sekian lama, KPM sedang merangka satu kerangka menyeluruh bagi membenteras buli di sekolah, termasuk dalam kalangan murid asrama.

Kerangka baharu ini melibatkan pengukuhan dan penambahbaikan kepada pendekatan sedia ada dengan tumpuan kepada empat komponen utama iaitu penyedaran, pelaporan, penghukuman dan pemantauan.

Dalam konteks penyedaran, KPM akan memperkenalkan konsep Sekolahku SEJAHTERA.
Pendekatan ini bertujuan memupuk dan menerapkan nilai-nilai penting kehidupan dalam kalangan warga sekolah, termasuk murid.

Nilai-nilai ini diterap dan dididik oleh guru secara langsung atau tidak langsung di dalam aktiviti kurikulum dan kokurikulum.

Ini bagi memastikan murid dapat benar-benar menghayatinya seterusnya menjadi sebahagian daripada amalan dalam kehidupan mereka sama ada di sekolah atau di luar sekolah.
Konsep ini akan memberi tumpuan kepada 14 elemen iaitu: NO SOALAN: 75 S - Selamat, Seronok & Sihat E - Etika & Empati J - Jati Diri A - Adab Sopan H - Harmoni T - Tekun, Teliti & Terampil E - Eksplorasi R - Rasional A – Artikulasi Penerapan elemen selamat, sihat, seronok, empati, jati diri, adab sopan, harmoni dan rasional dalam kalangan warga sekolah akan dapat membentuk keperibadian murid yang menyedari bahawa buli perlu dibanteras sepenuhnya.
Dalam konteks pelaporan, KPM telah menyediakan saluran pelaporan bagi membolehkan pihak sekolah melaporkan kes buli kepada Kementerian.

KPM juga telah menyediakan Garis Panduan Mencegah dan Menangani Perbuatan Buli Dalam Kalangan Murid di Sekolah dan Buku Panduan Pengurusan Menangani Buli Di Sekolah sebagai panduan kepada pihak sekolah.

KPM akan terus menambah baik sistem pelaporan kes buli bagi memastikan pendekatan yang terbaik dapat dibangunkan.
Pada masa ini, KPM sedang merangka sistem pelaporan yang akan membolehkan warga sekolah termasuk murid dan ibu bapa mereka membuat aduan terus kepada pihak Kementerian dan maklumat yang diterima akan dilindungi.

NO SOALAN: 75 Berhubung dengan penghukuman di peringkat sekolah, KPM telah mengeluarkan Surat Pekeliling Ikhtisas (SPI) Bil.

8/2010 yang menyentuh tentang hukuman terhadap pelaku buli di sekolah atau di asrama.
KPM sedang meneliti hukuman ke atas murid yang melakukan perbuatan buli dengan membuat penambahbaikan kepada mana-mana hukuman yang tersenarai dalam SPI tersebut.

Ini bagi memastikan hukuman yang dikenakan adalah setimpal dan menjadi pendekatan pencegahan yang berkesan.

Bagi aspek pemantauan pula, pada masa ini pemantauan di sekolah dilaksanakan oleh pentadbir, guru dan warden yang terdiri daripada kalangan guru.

KPM menyedari bahawa komponen pemantauan ini perlu terus diperkukuhkan.
Oleh itu, perbincangan akan terus dilaksanakan dengan agensi pusat bagi memastikan jawatan warden sekolah diperkasakan selaras dengan tanggungjawab dan keperluan semasa mereka.

Sebagai tindakan segera, KPM akan mengarahkan semua sekolah melaksanakan program kesedaran bersama pegawai perhubungan sekolah dari Polis Diraja Malaysia tentang buli dalam minggu pertama sesi penggal ketiga pada Januari 2022.
NO SOALAN: 75 Di peringkat pengajian tinggi pula, Kementerian Pengajian Tinggi (KPT) amat peka untuk menyediakan persekitaran pembelajaran yang kondusif dan selamat bagi menjamin kesejahteraan pelajar di institusi pengajian tinggi (IPT).

Usaha ini termasuklah penerbitan prosedur operasi standard (SOP) bagi Kes-kes Tatatertib Pelajar Universiti Awam untuk menangani isu buli yang melibatkan pelajar IPT.
Langkah-langkah pencegahan juga diperhebatkan menerusi pelaksanaan program-program pembangunan sahsiah yang dapat memupuk dan menerapkan elemen positif seperti Pembimbing Rakan Sebaya atau PRS; sesi kaunseling percuma; dan program mentor-mentee.

Slot khusus mengenai pencegahan buli dan jenayah di kalangan mahasiswa turut disediakan semasa Minggu Suai Kenal atau Orientasi kepada pelajar baharu.
KPM dan KPT sentiasa berusaha untuk mencari pendekatan terbaik bagi membanteras gejala buli di sekolah serta di IPT.

SOALAN NO : «No» PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : IR.
TS HAJI KHAIRIL NIZAM BIN KHIRUDIN Ir.Ts Haji Khairil Nizam Bin Khirudin minta MENTERI KESIHATAN menyatakan jumlah keseluruhan perbelanjaan yang telah digunakan oleh Kementerian Kesihatan sepanjang pandemik COVID-19 melanda negara.

SOALAN NO : «No» JAWAPAN Tuan Yang di-Pertua, Untuk makluman Ahli Yang Berhormat, 1.

KKM telah diluluskan peruntukan berjumlah RM2.52 bilion bagi perbelanjaan berkaitan rawatan dan saringan COVID-19 iaitu RM1 bilion pada tahun 2020 dan RM1.52 bilion bagi tahun 2021.
Pada tahun 2020, daripada RM1 bilion yang diluluskan, KKM telah membelanjakan sebanyak RM791.15 juta atau 79% bagi perolehan bekalan perubatan (ubat, reagen, consumables dan PPE), aktiviti penyumberluaran, emolumen kakitangan kontrak dan peralatan aset perubatan dan bukan perubatan.

2.
2.

Manakala bagi tahun 2021, sebanyak RM1.52 bilion lagi telah diluluskan bagi tujuan saringan dan rawatan COVID-19 yang merangkumi keperluan bagi bekalan perubatan iaitu ubat, reagen, gas, consumables dan PPE, aktiviti penyumberluaran yang melibatkan pesakit, sampel makmal dan kawalan kuarantin dan pembersihan sisa klinikal di PKRC.

Daripada jumlah yang telah diluluskan tersebut, KKM telah membelanjakan sebanyak RM1.44 bilion atau 94.74% sehingga 10 Disember 2021.

Sekian, terima kasih.


NO SOALAN: 77 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB TUAN IR.

TS HAJI KHAIRIL NIZAM BIN KHIRUDIN Tuan Ir.Ts Haji Khairil Nizam bin Khirudin minta MENTERI ALAM SEKITAR DAN AIR menyatakan perkembangan terkini komitmen Kementerian dalam usaha menaiktaraf infrastruktur pengurusan air di negeri Kelantan yang selama ini telah lama dinafikan hak mereka oleh Kerajaan Persekutuan.
NO SOALAN: 77 JAWAPAN Tuan Yang di-Pertua, Untuk maklman Ahli Yang Berhormat, 1.

Kerajaan Persekutuan secara dasarnya tidak pernah menafikan hak negeri dalam menaiktaraf taraf pengurusan air di Negeri Kelantan.

Ini dapat dilihat melalui peruntukan sebanyak RM1.073 bilion telah dibelanjakan sejak dari Rancangan Malaysia Kelapan (RMKe-8) sehingga Rancangan Malaysia Kesebelas (RMKe-11) di mana sebanyak RM907 juta adalah secara pinjaman, sementara bakinya sebanyak RM166 juta adalah secara geran.

2.
2.

Selain itu, di bawah Rancangan Malaysia Kedua Belas (RMKe-12) peruntukan bagi projek bekalan yang telah diluluskan adalah seperti berikut: (i) sebanyak RM196.6 juta di bawah Rolling Plan 1 (RP1) RMKe-12 di mana sebanyak RM53.7 juta adalah secara pinjaman dan baki berjumlah RM142.9 juta adalah secara geran; dan (ii) sebanyak RM103.7 juta di bawah Rolling Plan 1 (RP1) RMKe-12 di mana sebanyak RM48.7 juta adalah secara pinjaman dan RM55 juta adalah secara geran.

NO SOALAN: 77 3.
NO SOALAN: 77 3.

Pada masa yang sama pihak Pengurusan Aset Air Berhad (PAAB) telah menyediakan pembiayaan berjumlah RM664.8 juta bagi kerja-kerja perbelanjaan modal (CAPEX) bagi tempoh Operasi Keempat (OP4) (2021-2023).

4.
4.

Untuk makluman Ahli Yang Berhormat juga, selain daripada bantuan kewangan, Kerajaan Persekutuan juga memberikan bantuan khidmat nasihat teknikal dan bantuan CSR yang diterajui oleh Suruhanjaya Perkhidmatan Air Negara (SPAN) bagi menyelesaikan isu-isu berkaitan dengan bekalan air di Kelantan.

Sekian, terima kasih.

NO SOALAN: 78 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB TUAN IR.
TS HAJI KHAIRIL NIZAM BIN KHIRUDIN Tuan Ir.

Ts Haji Khairil Nizam Bin Khirudin minta PERDANA MENTERI menyatakan berapakah bilangan Sekolah Tahfiz dan Pondok mengikut negeri yang telah berdaftar di bawah Kerajaan.

NO SOALAN: 78 JAWAPAN YB SENATOR TUAN HAJI IDRIS BIN HAJI AHMAD, MENTERI DI JABATAN PERDANA MENTERI (HAL EHWAL AGAMA) Tuan Yang di-Pertua, 1.
Setiap institusi tahfiz dan pondok yang ditubuhkan di negeri-negeri adalah tertakluk kepada Enakmen Pengawalan Sekolah-Sekolah Agama Islam dan peraturan-peraturan yang sedang berkuatkuasa di negeri berkenaan.

2.

Bagi tujuan menyelaras maklumat institusi pendidikan Islam di bawah penyelarasan LEPAI, JAKIM telah membangunkan Sistem Maklumat Pendidikan Islam (SIMPENI), yang mana semua maklumat institusi pendidikan Islam yang berdaftar dengan Pihak Berkuasa Agama Negeri dikemaskini dalam SIMPENI.

3.
Sehingga Oktober 2021, data SIMPENI merekodkan sebanyak 1,200 buah maahad tahfiz dan 266 buah pondok yang berdaftar dengan Pihak Berkuasa Agama Negeri, dengan perinciannya seperti yang berikut: NO SOALAN: 78 Sumber : Jabatan Agama Islam Negeri/ Yayasan Islam Negeri/ Majlis Agama Islam Negeri NEGERI MAAHAD TAHFIZ NEGERI MAAHAD TAHFIZ SWASTA KOLEJ TAHFIZ NEGERI PONDOK JUMLAH JOHOR 1 121 16 138 KEDAH 1 91 30 122 KELANTAN 8 55 1 48 112 MELAKA 64 1 13 78 NEGERI SEMBILAN 51 1 5 57 PAHANG 1 83 18 102 PULAU PINANG 52 14 66 PERAK 90 21 111 PERLIS 15 3 18 SELANGOR 5 383 1 12 401 SABAH 45 31 76 SARAWAK 29 2 1 32 TERENGGANU 1 67 53 121 WP KUALA LUMPUR 27 1 28 WP LABUAN 3 3 WP PUTRAJAYA 1 1 JUMLAH 17 1,177 6 266 1,466 NO SOALAN: 78 Sekian, terima kasih.
NO SOALAN: 79 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN IR.

TS HAJI KHAIRIL NIZAM BIN KHIRUDIN Tuan Ir.

Ts.

Haji Khairil Nizam Bin Khirudin minta MENTERI KANAN PERDAGANGAN ANTARABANGSA menyatakan usaha-usaha yang dilakukan oleh pihak Kementerian dalam menjadikan Malaysia sebagai Hub Industri Halal di peringkat ASEAN.
NO SOALAN: 79 JAWAPAN Tuan Yang di-Pertua, Untuk makuman Ahli Yang Berhormat, Kementerian Perdagangan Antarabangsa dan Industri (MITI) dan agensinya iaitu Perbadanan Pembangunan Halal Malaysia (Halal Development Corporation - HDC) dan Perbadanan Pembangunan Perdagangan Luar Malaysia (Malaysia External Trade Development Corporation - MATRADE) telah memperkenalkan pelbagai program dan inisiatif untuk membina dan mengukuhkan ekosistem halal di Malaysia melalui bekerjasama dengan pelbagai kementerian dan agensi tempatan serta antarabangsa, untuk memastikan pertumbuhan industri halal tempatan menyumbang secara signifikan ke arah pembangunan sosioekonomi.
Pada ketika ini, MITI dan HDC sedang melaksanakan penyusunan semula strategi dan kerangka pembangunan yang lebih komprehensif bagi ekosistem halal dalam bentuk Pelan Induk Industri Halal 2030 dan Pelan Induk Perindustrian Ke-4.

Pelan-pelan ini akan memfokuskan kepada pembangunan industri berasaskan sumber pengetahuan serta penghasilan produk-produk tempatan yang bermutu tinggi.
Selain itu, ia turut akan menggariskan keperluan-keperluan utama untuk memperkukuh institusi ekosistem halal negara, meningkatkan nilai dagangan dan daya saing industri melalui pertumbuhan sektor berpotensi tinggi yang berkaitan, meningkatkan jumlah tenaga mahir dan professional tempatan serta menggalakkan aktiviti pengkomersilan produk halal melalui penerimagunaan teknologi dan inovasi.
Di antara NO SOALAN: 79 sektor-sektor tumpuan yang sedang dimajukan termasuk makanan dan minuman, kosmetik, farmaseutikal, logistik serta pelancongan.

Dari segi pembangunan untuk pengusaha-pengusaha tempatan, HDC melalui Halal Integrated Platform (HIP) telah merangka program pembiayaan khas dengan usahasama institusi kewangan untuk manfaat syarikat-syarikat yang berdaftar dengan HIP.
Di antara program pembiayaan yang diperkenalkan termasuk GoHalal Financing Program dengan penyediaan dana berjumlah RM100 juta melalui usahasama HDC dan Bank Islam Malaysia Berhad.

Peserta yang berdaftar di bawah HIP boleh memohon GoHalal Financing bagi membiayai aktiviti pemasaran produk, peningkatan keupayaan dan kapasiti serta penambahbaikan fasiliti perniagaan.

Sehingga kini, sebanyak 147 syarikat telah mendaftar dan sejumlah RM1juta pinjaman telah diluluskan.
Bagi meningkatkan eskport produk dan perkhidmatan halal ke luar negara, MATRADE giat menganjurkan program-program yang memberi peluang kepada usahawan tempatan untuk memasuki pasaran antarabangsa dan sekaligus terlibat dalam rantaian bekalan global industri halal.

Salah satu daripada program ini ialah Pameran Halal Antarabangsa Malaysia (MIHAS) yang sedang berlangsung secara maya dari 9 September hingga 31 Disember 2021.
Di samping padanan perniagaan, segmen hab pengetahuan di MIHAS ini memberi peluang kepada syarikat-syarikat untuk menyertai sesi perkongsian pengetahuan mengenai peluang pasaran di Amerika, Eropah, Asia Tengah dan negara-negara lain.

Perkara ini dapat memberi pemahaman yang lebih mendalam mengenai pasaran halal di negara-negara tersebut dan seterusnya menyediakan produk dan perkhidmatan halal syarikat-syarikat tempatan untuk pasaran eksport.
NO SOALAN: 79 Selain itu, penganjuran MIHAS juga dilihat mampu mengekalkan kedudukan Malaysia sebagai peneraju dan hab bagi sektor halal dunia, dan secara tidak langsung menyumbang kepada pembangunan ekonomi Islam sedunia.

Bersempena dengan MIHAS ini, MATRADE juga telah menganjurkan Program Penyumberan Antarabangsa (International Sourcing Programme – INSP) secara maya bermula dari 1 April sehingga 1 September 2021.
Jualan eksport yang terkumpul dari program INSP dan pameran MIHAS sehingga 30 November 2021 adalah sebanyak RM2.21 bilion.

Di peringkat serantau pula, MITI melalui inisiatif di bawah Komuniti Ekonomi ASEAN 2025 (ASEAN Economic Community - AEC) Blueprint 2025 bersama negara anggota ASEAN yang lain, telah menyediakan satu Pelan Tindakan Kerjasama ASEAN dalam Makanan Halal 2021-2025 (Plan of Action for the ASEAN Cooperation in Halal Food 2021-2025).
Pelan ini adalah selaras dengan usaha-usaha yang telah digariskan di bawah AEC 2025 bagi memastikan sebarang bentuk sekatan ke atas aktiviti perdagangan serantau dapat dikurangkan dan diuruskan secara teratur.

Objektif utama AEC 2025 adalah untuk integrasi ekonomi yang komprehensif di kalangan negara anggota ASEAN yang berteraskan pergerakan bebas barangan, perkhidmatan, pelaburan, modal dan tenaga kerja mahir menjelang tahun 2025.
Negara-negara anggota ASEAN seperti Brunei Darussalam, Indonesia, Malaysia, Philippines, Singapore, Thailand, dan Viet Nam telahpun membangunkan Badan Pensijilan Halal masing-masing.

Namun demikian, kesemua negara ini mengamalkan tahap perundangan, piawaian dan prosedur tersendiri dalam mempersijilkan produk makanan dan perkhidmatan halal masing-masing.
Proses pensijilan yang berbeza NO SOALAN: 79 ini merupakan di antara cabaran berkaitan halal yang dihadapi oleh pengilang dan pengeksport Malaysia untuk menjual produk-produk mereka di pasaran ASEAN.

Sehubungan itu, hasil daripada perbincangan aktif yang disertai oleh Malaysia telah membolehkan satu garis panduan iaitu ASEAN General Guidelines on the Preparation and Handling of Halal Food telah diterbitkan pada tahun 2019.
Garis Panduan ini menjadi penanda aras dan rujukan bagi kriteria-kriteria pensijilan halal berdasarkan Hukum Syariah yang perlu digunapakai oleh pembekal-pembekal di rantau ASEAN di sepanjang rantaian bekalan bahan makanan.

Ini sedikit sebanyak dapat mengurangkan kekeliruan berkaitan dengan pensijilan halal di kalangan pengilang dan pengeksport.
Penglibatan aktif Malaysia dalam mesyuarat-mesyuarat di peringkat ASEAN telah membolehkan Malaysia mengambil langkah-langkah yang bersesuaian untuk menangani cabaran yang dihadapi oleh peniaga-peniaga tempatan untuk memasarkan produk halal mereka di rantau ASEAN.

Selain itu, Malaysia juga dikenali di rantau ASEAN kerana mengamalkan standard halal yang berkualiti tinggi dan menyediakan ekosistem halal yang konduksif.
Ini secara tidak langsung memberi peluang kepada pelabur-pelabur asing untuk memilih Malaysia sebagai pangkalan untuk operasi perniagaan halal mereka dan sekaligus menjadikan Malaysia sebagai Hub Industri Halal di peringkat ASEAN.
NO SOALAN: 79 Kementerian ini juga akan sentiasa melipatgandakan usaha-usaha mempromosi Malaysia sebagai Hub Industri Halal pilihan kepada pelabur-pelabur dengan menyediakan ekosistem perniagaan yang kondusif bagi penghasilan produk dan perkhidmatan halal yang boleh dipercayai dan diperakui.
Tambahan pula, struktur tadbir urus pembangunan industri halal yang diterajui oleh HDC adalah diyakini dapat terus memacu pertumbuhan industri ini serta mempertingkatkan akses syarikat-syarikat tempatan ke dalam rantaian pasaran halal serantau dan antarabangsa.

Sekian, terima kasih.
NO SOALAN: 80 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN PERTANYAN : YB TUAN ROBERT LAU HUI YEW Tuan Robert Lau Hui Yew minta MENTERI PERUSAHAAN PERLADANGAN DAN KOMODITI menyatakan apakah langkah yang diambil oleh Kerajaan dalam mengurangkan bahan cemar seperti "3-monochloropropane diol (3-MCPD) dan glycidyl esters (GE)" di dalam minyak sawit yang boleh dimakan untuk memastikan ia selamat dimakan.
NO SOALAN: 80 JAWAPAN Tuan Yang di-Pertua, Untuk makluman Ahli Yang Berhormat, Usaha untuk menangani isu kehadiran bahan cemar ester 3-monochloropropane-1,2-diol (3-MCPDE) dan ester glisidil (GE) dalam minyak sawit terproses (PPO) telah mula dilakukan sejak tahun 2009 melalui kajian saintifik yang dilaksanakan di Lembaga Minyak Sawit Malaysia (MPOB).
Walau bagaimanapun, European Food Safety Authority (EFSA) pada 3 Mei 2016 telah mengeluarkan laporan yang menyatakan bahawa kandungan 3-MCPD dan GE dalam minyak sawit boleh memudaratkan kesihatan kerana kadar kandungan 3-MCPD dan GE dalam minyak sawit dilaporkan lebih tinggi berbanding dengan minyak sayuran yang lain.
Justeru itu, pada tahun 2017, Kerajaan telah memperuntukan dana sebanyak RM50 juta untuk menjalankan kajian di peringkat komersial merangkumi dua sektor iaitu kilang buah sawit dan kilang penapis sawit.

Sebanyak 10 kilang buah sawit dan 6 kilang penapis sawit telah dikenalpasti untuk menjalankan kajian tersebut.
MPOB telah berjaya mengenal pasti teknologi pencucian minyak sawit mentah (CPO) melalui kajian tersebut yang berupaya mengurangkan kadar 3-MCPDE dalam PPO manakala, kehadiran GE dapat diatasi melalui penambahan proses penapisan terhadap PPO.

Hasil kajian serta keberkesanan teknologi tersebut telah dikongsi bersama pemain industri sawit negara melalui pelbagai program libat urus dan seminar.

Proses penambahbaikan ini akan melibatkan kos tambahan kepada pemain industri.
NO SOALAN: 80 Dari segi penguatkuasaan pula, MPOB telah memperkenalkan Syarat Lesen yang akan berkuat kuasa mulai 1 Januari 2023 dalam menangani isu bahan cemar 3-MCPDE dan GE.

Syarat Lesen tersebut dikenakan bagi pemegang dalam kategori kilang penapis sawit (RF), pengeksport keluaran minyak sawit (MF) dan pengimport keluaran kelapa sawit (PM).
Aras maksima kandungan 3-MCPDE dalam PPO dan minyak isirung sawit terproses (PPKO) adalah masing-masing 2.5 ppm dan 1.25 ppm manakala aras maksima kandungan GE adalah 1 ppm bagi kedua-dua PPO dan PPKO.

Penetapan aras maksima 3-MCPDE dan GE bukan sahaja bertujuan untuk memastikan keluaran minyak sawit negara mencapai piawaian antarabangsa tetapi turut merangkumi produk untuk pasaran tempatan.
Ingin juga dimaklumkan Syarat Lesen tersebut adalah sejajar dengan perundangan yang telah dikuat kuasa oleh EU mulai 1 Januari 2021 bagi 3-MCPDE dalam lelemak dan minyak sayuran dan 19 Mac 2018 bagi GE.

Sehingga Syarat Lesen dikuatkuasakan pada tahun 2023, spesifikasi PPO dan PPKO yang dieksport ke negara Kesatuan Eropah (EU) perlu dibuat melalui persetujuan bersama antara pembeli dan pembekal atau business-to-business arrangement.
Pemilihan tarikh penguatkuasaan tersebut bertujuan untuk memberi peluang kepada industri minyak sawit negara untuk bersiap siaga dalam memastikan pengeluaran PPO dan PPKO mematuhi aras maksima 3-MCPDE dan GE yang telah ditetapkan.

Sekian, terima kasih.


NO SOALAN: 81 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN ROBERT LAU HUI YEW Tuan Robert Lau Hui Yew minta MENTERI PERTANIAN DAN INDUSTRI MAKANAN menyatakan jumlah peruntukan yang disalurkan kepada Sarawak untuk tujuan penyelidikan dan pembangunan dalam sektor agro makanan bagi 10 tahun yang lepas.
NO SOALAN: 81 JAWAPAN Tuan Yang di-Pertua, Untuk makluman Ahli Yang Berhormat, Kementerian Pertanian dan Industri Makanan (MAFI) sentiasa memastikan penyelidikan dan pembangunan dalam sektor agromakanan dilaksanakan di pelbagai negeri termasuk di Negeri Sarawak.

Dalam tempoh pelaksanaan Rancangan Malaysia ke Sepuluh (RMKe-10) iaitu dari 2011 sehingga 2015 sebanyak RM4.15 juta telah diterima oleh MARDI Sarawak bagi melaksanakan penyelidikan dan pembangunan dalam sektor agromakanan di Negeri Sarawak.
Seterusnya dalam Rancangan Malaysia yang Kesebelas (RMKe-11) iaitu dari 2016 sehingga 2020 sebanyak RM3.19 juta telah diperuntukan dan dalam Rancangan Malaysia kedua belas (RMKe-12) sehingga 30 November 2021 sebanyak RM292,962 telah disalurkan menjadikan jumlah keseluruhan peruntukan bagi melaksanakan penyelidikan dan pembangunan dalam sektor agro makanan di Negeri Sarawak dari 2011 sehingga 2021 adalah sebanyak RM7.68 juta.
Sekian, terima kasih NO SOALAN: 82 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATUK HJ.

BASHIR BIN HJ.

ALIAS Datuk Hj.

Bashir Bin Hj.


Alias minta MENTERI PENGANGKUTAN menyatakan apakah tindakan yang diambil oleh Kementerian terhadap syarikat penerbangan yang membatalkan penerbangan dengan sesuka hati tanpa menyediakan pelan penerbangan alternatif sehingga menyukarkan pengguna dan gagal membuat pembayaran balik secara tunai dengan kadar segera kepada pengguna.
NO SOALAN: 82 JAWAPAN Tuan Yang di-Pertua, Kod Perlindungan Pengguna Penerbangan Malaysia 2016 (Malaysian Aviation Consumer Protection Code 2016, MACPC) telah dikuatkuasakan oleh Suruhanjaya Penerbangan Malaysia (MAVCOM) mulai 1 Julai 2016.

Kod ini bertujuan untuk melindungi hak dan kepentingan pengguna dengan memastikan semua aduan terhadap syarikat-syarikat penerbangan diambil tindakan dan diselesaikan.
Berdasarkan MACPC 2016, sekiranya penerbangan dibatalkan oleh syarikat penerbangan yang dikategorikan sebagai “dalam kawalan” syarikat penerbangan, sebagai contoh pembatalan atas sebab teknikal, atau kapasiti penumpang yang tidak memuaskan menyebabkan penerbangan tersebut dilewatkan atau dibatalkan, maka berdasarkan Seksyen 12 MACPC 2016, penumpang hendaklah ditawarkan pilihan-pilihan berikut: a. pembayaran ganti dalam masa 30 hari, daripada kos tiket sepenuhnya pada harga yang dibeli, termasuk cukai dan fi, bagi bahagian atau bahagian- bahagian perjalanan yang tidak dilakukan jika penerbangan itu tidak lagi menyediakan perkhidmatan bagi apa-apa maksud berhubung dengan rancangan perjalanan asal penumpang tanpa hak untuk menaiki pesawat; atau NO SOALAN: 82 b. perubahan laluan dalam keadaan pengangkutan yang setanding ke destinasi akhir mereka pada peluang yag terawal atau pada tarikh yang kemudian mengikut kemudahan pengguna, tertakluk kepada ketersediaan tempat duduk tanpa dikenakan bayaran tambahan.
Manakala, sekiranya pembatalan penerbangan yang dikategorikan sebagai “di luar kawalan” syarikat penerbangan disebabkan situasi hal yang luar biasa yang tidak dapat dielakkan, seksyen 12(5) MACPC 2016 menjelaskan bahawa syarikat penerbangan yang beroperasi tidak mempunyai obligasi untuk membayar pampasan jika syarikat penerbangan itu boleh membuktikan bahawa pembatalan, mengikut mana-mana yang berkenaan, disebabkan oleh hal keadaan luar biasa yang tidak dapat dielakkan walaupun semua langkah yang sewajarnya telah diambil oleh syarikat penerbangan.
Dalam hubungan ini, hal keadaan luar biasa adalah bermaksud seperti hal keadaan yang boleh berlaku dalam hal peperangan, keadaan meteorologi tidak bersesuaian dengan operasi penerbangan yang berkenaan, risiko keselamatan, kelemahan aspek keselamatan penerbangan yang tidak dapat dijangka dan mogok yang menjejaskan operasi sesuatu syarikat penerbangan yang beroperasi.
Dalam situasi berbeza di mana pengguna sendiri yang membatalkan penerbangan, maka bayaran balik tiket kepada pengguna adalah tertakluk kepada terma dan syarat yang telah dipersetujui oleh kedua-dua pihak iaitu syarikat penerbangan dan pengguna, semasa pengguna membeli tiket tersebut.
NO SOALAN: 82 Untuk makluman Yang Berhormat, syarikat penerbangan di Malaysia secara amnya menawarkan bayaran balik (refund) kepada penumpang yang terkesan daripada pembatalan penerbangan akibat daripada penularan wabak COVID-19.

Dalam hubungan ini, syarikat penerbangan pada kebiasaannya akan menawarkan pilihan kepada penumpang untuk menerima bayaran balik dalam bentuk baucar perjalanan atau kredit akaun yang boleh digunakan untuk perjalanan yang ingin dilakukan pada masa hadapan.
Selain itu, syarikat penerbangan juga menawarkan pilihan untuk penumpang membuat sekali penukaran tarikh perjalanan dengan caj perubahan tarikh yang dikecualikan.

Pihak syarikat penerbangan turut menawarkan pilihan untuk bayaran balik dalam bentuk pembayaran asal namun pilihan ini akan dipertimbangkan berasaskan kes demi kes.

Sekian, terima kasih.


NO SOALAN: 83 PEMBERITAHUAN PERTANYAAN BUKAN LISAN DEWAN RAKYAT MESYUARAT KEDUA 2021, PENGGAL KEEMPAT, PARLIMEN KEEMPAT BELAS, PERTANYAAN : BUKAN LISAN DARIPADA : YB DATUK HJ.

BASHIR BIN HJ.

ALIAS Datuk Hj.

Bashir Bin Hj.


Alias minta MENTERI SUMBER MANUSIA menyatakan apakah faktor utama yang menjadi punca pekerjaan sektor Dirty, Dangerous, Difficult (3D) atau kotor, bahaya, sukar yang diiklankan di dalam portal MyFutureJobs tidak mendapat sambutan pekerja tempatan sehingga Kerajaan terpaksa meluluskan kemasukan 32,000 orang pekerja asing.
NO SOALAN: 83 JAWAPAN Tuan Yang di-Pertua, Untuk makluman Ahli Yang Berhormat, Kerajaan mengambil maklum pandangan daripada Yang Berhormat yang menyatakan sektor Dirty, Dangerous, Difficult (3D) atau kotor, bahaya, sukar yang diiklankan di dalam portal MyFutureJobs tidak mendapat sambutan disebabkan oleh beberapa faktor.
Faktor utama yang di kenalpasti adalah kerana kebanyakan pekerja tempatan yang mempunyai kelulusan tinggi tidak mahu terlibat dalam sektor pekerjaan 3D yang dikategorikan sebagai pekerjaan yang tidak setaraf dengan kelayakan yang dimiliki oleh mereka.

Selain itu, sektor ini juga terdedah kepada risiko keselamatan dan kesihatan di samping isu gaji yang kurang kompetitif berbanding sektor lain.
Kerajaan akan meneruskan usaha untuk mewujudkan peluang pekerjaan untuk rakyat Malaysia selari dengan inisiatif Jamin Kerja Keluarga Malaysia atau JaminKerja yang menyasarkan 600,000 peluang pekerjaan dengan peruntukan RM4.8 bilion.

Portal Pekerjaan Nasional iaitu MYFutureJobs juga perlu dimanfaatkan sebagai platform bagi pihak industri menawarkan peluang pekerjaan kepada pencari kerja tempatan daripada pelbagai latar belakang.

Sekian, terima kasih.


NO SOALAN: 84 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK HJ.

BASHIR BIN HJ.

ALIAS Datuk Hj.

Bashir Bin Hj.


Alias minta MENTERI KOMUNIKASI DAN MULTIMEDIA menyatakan berapakah peratusan liputan jalur lebar di Labuan dan apakah langkah-langkah yang telah dan sedang dilaksanakan oleh pihak Kementerian bagi meningkatkan capaian jalur lebar agar ia berupaya melonjakkan ekonomi digital di Labuan.
NO SOALAN: 84 JAWAPAN Tuan Yang di-Pertua, Untuk makluman Ahli Yang Berhormat Senator, peratusan liputan jalur lebar 4G di kawasan berpenduduk di Labuan telah meningkat kepada 97.98% pada suku ketiga 2021 berbanding 97.40% sebelum pelaksanaan JENDELA pada suku ketiga 2020.

Usaha penambahbaikan rangkaian akan diteruskan di kawasan-kawasan yang telah mempunyai liputan bagi memberikan kualiti pengalaman yang lebih baik kepada pengguna untuk kehidupan seharian.
Beberapa inisiatif telah dan sedang dilaksanakan bagi menambahbaik infrastruktur digital di Parlimen Labuan melalui Pelan Jalinan Digital Negara (JENDELA) di bawah Fasa 1 setakat 30 November 2021, antaranya: Inisiatif Tapak Menara Baharu Naik Taraf Stesen Pemancar Premis Tersedia Gentian Optik Parlimen Perancangan Siap Perancangan Siap Perancangan Siap Labuan 5 3 86 84 6,426 2,353 Secara umumnya, pelaksanaan kesemua inisiatif JENDELA ini telah bermula sejak bulan September 2020 dan inisiatif yang dalam perancangan akan siap secara berperingkat sehingga penghujung tahun 2022.
NO SOALAN: 84 Para pengguna disaran melayari portal JENDELA Map (https://jendela.my) yang telah dilancarkan pada Julai lepas, bagi melaporkan lokasi yang kurang mendapat liputan agar boleh dimasukkan ke dalam perancangan masa hadapan.

Maklumat yang diperoleh daripada pengguna secara terus secara sumber khalayak atau crowdsourcing, dapat digunakan sebagai maklumat bagi membuat perancangan penambahbahbaikan liputan dan kualiti perkhidmatan jalur lebar dari semasa ke semasa.
Pihak SKMM akan berusaha untuk mempercepatkan pembinaan menara namun ianya juga bergantung kepada kelulusan yang dikeluarkan pihak tertentu seperti Pihak Berkuasa Negeri (PBN) dan Pihak Berkuasa Tempatan (PBT).
Kerjasama serta komitmen Kerajaan Negeri dan semua pihak adalah penting bagi memastikan kesemua cadangan dasar yang telah diluluskan di peringkat pusat, dapat diaplikasikan di peringkat negeri dan PBT agar penyediaan infrastruktur digital dapat dimudahcara serta mengikut piawaian yang tertentu bagi memastikan Aspirasi Nasional dapat dicapai.

Sekian, terima kasih.


NO SOALAN: 85 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : BY DATUK HJ.

BASHIR BIN HJ.

ALIAS Datuk Hj.

Bashir bin Hj.

Alias minta MENTERI PENGAJIAN TINGGI menyatakan apakah usaha yang dilakukan oleh pihak Kementerian bagi meningkatkan tahap kebolehpasaran graduan dalam tempoh pandemik COVID-19.
NO SOALAN: 85 JAWAPAN Tuan Yang di-Pertua, Untuk makluman Ahli Yang Berhormat, Kebolehpasaran graduan merupakan antara agenda terpenting yang diberikan penekanan utama oleh Kementerian Pengajian Tinggi (KPT) dalam melahirkan pelajar yang berkualiti tinggi, sejajar dengan keperluan semasa industri dan pasaran buruh negara.
Antara usaha yang dilaksanakan oleh KPT untuk meningkatkan kadar kebolehpasaran graduan pasca pandemik COVID-19 adalah: i. Menyediakan platform perkongsian input daripada pihak industri di peringkat strategik bagi membincangkan jurang antara kemahiran graduan dan keperluan industri.
Platform strategik yang dimaksudkan ini termasuklah Majlis TVET Negara; Majlis Penasihat Industri; Government-Industry TVET Coordination Body (GIC); serta Pasukan Petugas Khas di bawah Majlis Pekerjaan Negara (NEC) yang merangkumi Pasukan Petugas Khas National Education (STF NE) dan Pasukan Petugas Khas TVET (STF: TVET); ii.

Melaksanakan program latihan berbentuk reskilling dan upskillling melalui inisiatif PENJANA KPT-CAP dan persijilan profesional melalui PENJANA KPT-PACE.
Peserta yang mengikuti program ini dijamin penempatan pekerjaan tertakluk kepada kriteria dan syarat yang ditetapkan NO SOALAN: 85 iii.

Melaksanakan Program Intervensi Kebolehpasaran Graduan (GE).

Program intervensi ini memberikan nilai tambah kepada graduan yang dikenal pasti rendah kadar kebolehpasarannya (CGPA 3.3 ke bawah) atau daripada program-program pengajian yang rendah kadar kebolehpasaran (kadar kebolehpasaran 50% ke bawah).

iv.

Melaksanakan Structured Internship Programme (SIP).
Program penempatan pelajar untuk latihan industri secara berstruktur ini akan menawarkan penempatan di industri secara kekal sekiranya pelajar layak.

v. Membangunkan portal sehenti (one stop centre) iaitu Portal Graduates Reference Hub for Employment and Training atau GREaT sebagai pusat rujukan untuk mendapatkan maklumat mengenai pekerjaan, keusahawanan, peluang melanjutkan pengajian, pembiayaan dan latihan peningkatan kemahiran kepada graduan.

vi.
vi.

Menyemak dan menambahbaik secara berkala kandungan modul dan program akademik yang ditawarkan.

Saringan dilaksanakan bersama beberapa Jabatan, Agensi dan Badan Profesional berkaitan bagi memastikan program-program akademik atau bidang pengajian yang menjadi fokus dan keperluan guna tenaga negara sahaja yang ditawarkan oleh IPT.

vii.

Membangunkan Pelan Strategik Kebolehpasaran Graduan 2021-2025.

Sekian, terima kasih.


NO SOALAN: 86 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATUK HJ.

BASHIR BIN HJ.

ALIAS Datuk Hj.

Bashir bin Hj.
Alias minta PERDANA MENTERI menyatakan berapakah dengan jelas peruntukan yang diterima oleh Wilayah Persekutuan Labuan berbanding Wilayah Persekutuan Kuala Lumpur dan Wilayah Persekutuan Putrajaya: (a) pecahan peruntukan RMKe-11 dengan menyatakan jumlah peruntukan pembangunan yang telah diluluskan, diterima dan dibelanjakan bagi ketiga-tiga wilayah; dan (b) pecahan peruntukan RMKe-12 sehingga RP3 dengan menyatakan jumlah peruntukan yang diluluskan, diterima dan dibelanjakan bagi ketiga-tiga wilayah.
NO SOALAN: 86 JAWAPAN DIJAWAB OLEH YB DATO' SRI MUSTAPA BIN MOHAMED MENTERI DI JABATAN PERDANA MENTERI (EKONOMI) Tuan Yang di-Pertua, Untuk makluman Ahli Yang Berhormat, 1.

Sepanjang RMKe-11 iaitu dari 2016 sehingga 2020, peruntukan pembangunan asal yang diluluskan oleh Kerajaan bagi Wilayah Persekutuan adalah berjumlah RM21.75 bilion dan peruntukan dipinda pula sebanyak RM34.52 bilion.

Kesemua peruntukan ini dibelanjakan untuk melaksanakan projek-projek yang telah diluluskan.
Pecahan peruntukan dan perbelanjaan mengikut Wilayah Persekutuan adalah seperti berikut: JUMLAH RMKE-11 WILAYAH PERSEKUTUAN PERUNTUKAN RM JUTA BELANJA (RM JUTA) ASAL DIPINDA Kuala Lumpur 9,227.0 7,423.0 7,423.0 Labuan 679.1 504.4 504.4 Putrajaya 9,136.6 9,229.9 9,229.9 Pelbagai 2,709.3 17,359.5 17,359.5 JUMLAH KESELURUHAN 21,752.0 34,516.8 34,516.8 NO SOALAN: 86 2.
Bagi RMKe-12 pula, peruntukan asal tahun 2021 yang diluluskan adalah sebanyak RM13.5 bilion bagi Wilayah Persekutuan manakala peruntukan dipinda pula adalah sebanyak RM22.8 bilion.

Daripada jumlah peruntukan tersebut, sebanyak RM17.8 bilion telah dibelanjakan sehingga 7 Disember 2021.

Wilayah Persekutuan Labuan telah diperuntukkan sebanyak RM88.1 juta dan telah membelanjakan sebanyak RM46.4 juta.

3.
3.

Bagi tahun 2022 pula, peruntukan yang diluluskan bagi Wilayah Persekutuan adalah sebanyak RM16.2 bilion manakala peruntukan bagi Labuan yang diluluskan adalah sejumlah RM191.1 juta.

Pecahan peruntukan dan perbelanjaan mengikut Wilayah Persekutuan adalah seperti berikut: BIL.
NEGERI 2021 2022 PERUNTUKAN RM JUTA BELANJA (RM JUTA) PERUNTUKAN RM JUTA ASAL DIPINDA ASAL % 1 Kuala Lumpur 3,783.1 2,373.0 1,488.2 3,224.9 19.9 2 Labuan 156.5 88.1 46.4 191.1 1.2 3 Putrajaya 7,122.5 11,398.8 8,338.2 9,165.2 56.5 4 Pelbagai 2,462.6 8,967.5 7,885.5 3,654.1 22.5 JUMLAH KESELURUHAN 13,524.7 22,827.3 17,758.2 16,235.3 100.0 4.
Bagi peruntukan untuk Rolling Plan (RP) 3, tahun 2023 tidak dapat diberikan pada masa ini memandangkan proses penyediaan peruntukan RP3, tahun 2023 akan dimulakan pada tahun 2022.

Sekian, terima kasih.


NO SOALAN: 87 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SR. HAJI MOHD APANDI BIN MOHAMAD Tuan Sr. Haji Mohd Apandi Bin Mohamad minta MENTERI BELIA DAN SUKAN menyatakan adakah Kementerian berhasrat menggantikan Kompleks Sukan Tanah Tinggi Lojing ke lokasi lain dan apa alasannya.
NO SOALAN: 87 JAWAPAN Tuan Yang di-Pertua, Untuk makluman Ahli Yang Berhormat, Kementerian Belia dan Sukan (KBS) masih belum mempunyai sebarang perancangan pada masa ini untuk menggantikan Kompleks Sukan Tanah Tinggi Lojing ke lokasi lain kerana ia melibatkan beberapa faktor, antaranya pemilikan tanah, kos pembinaan yang tinggi dan kesan kepada alam sekitar.
Untuk makluman Ahli Yang Berhormat juga, negara mempunyai sebuah Pusat Latihan Dataran Tinggi di bawah pengurusan Kerajaan Negeri Sabah iaitu di Kundasang yang dibina pada tahun 2007 dan telahpun mula beroperasi pada tahun 2011.

Pusat latihan ini berada pasa ketinggian 700 meter dari paras laut.
Pelbagai kemudahan turut disediakan di pusat latihan ini seperti trek sintetik, gimnasium, dua (2) unit padang bola sepak, dua (2) unit futsal terbuka, enam (6) gelanggang badminton tertutup dan blok penginapan dengan kapasiti seramai 80 orang.

Oleh yang demikian, Kementerian akan menggunakan Pusat Latihan Dataran Tinggi yang sedia ada di Kundasang, Sabah atau Pusat Latihan Dataran Tinggi luar negara bagi atlet menjalani latihan sekiranya diperlukan.

Sekian, terima kasih.


NO SOALAN: 88 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SR. HAJI MOHD APANDI BIN MOHAMAD Tuan Sr. Haji Mohd Apandi Bin Mohamad minta MENTERI PELANCONGAN, SENI DAN BUDAYA menyatakan adakah Kementerian berhasrat untuk membukukan senarai lokasi kesemua air terjun di seluruh negara sekaligus mempromosikannya.
NO SOALAN: 88 JAWAPAN Tuan Yang di-Pertua, Untuk makuman Ahli Yang Berhormat, 1.

Kementerian Pelancongan, Seni dan Budaya (MOTAC) melalui agensinya, Tourism Malaysia sentiasa proaktif dalam membangun dan mengetengahkan destinasi pelancongan bertemakan eko-pelancongan negara.

Ini termasuklah mempromosikan destinasi-destinasi yang mempunyai keindahan air terjun di seluruh negara.

2.
2.

Antara destinasi air terjun terkenal negara yang sentiasa mendapat perhatian adalah Air Terjun Latak di Sarawak, Air Terjun Mahua di Sabah, Air Terjun Chemerong di Terengganu, Air Terjun Jelawang di Kelantan, Air Terjun Pelangi di Pahang, Air Terjun Kota Tinggi di Johor, Air Terjun Ulu Chepor di Perak serta Air Terjun Telaga Tujuh di Pulau Langkawi.
Destinasi-destinasi ini menawarkan pengalaman yang mendamaikan dan pengunjung boleh menyaksikan kepelbagaian alam biologi, formasi geo hutan serta keunikan khazanah alam flora dan fauna.

3.

Tourism Malaysia sememangnya mempunyai perancangan untuk menerbitkan risalah air terjun untuk memberikan pendedahan lokasi-lokasi menarik air terjun di seluruh negara untuk dipromosikan sama ada di peringkat domestik mahupun antarabangsa.
Bagi tujuan ini, kerjasama dengan pelbagai pihak, termasuklah dengan Kerajaan Negeri, diadakan NO SOALAN: 88 bagi mengenalpasti produk-produk berkaitan untuk diketengahkan di dalam risalah tersebut.

4.
4.

Dalam pada itu, maklumat-maklumat destinasi air terjun ini juga akan dimuatnaik ke dalam laman sesawang Malaysia.Travel dan Interactive Digital Brochure yang memaparkan maklumat lokasi, gambar-gambar, video serta maklumat-maklumat lain yang berkaitan untuk memudahkan pelancong untuk merancang dan mengetahui lebih lanjut tentang destinasi tersebut.
Dalam pada itu, gambar-gambar dan video air terjun ini juga akan digunakan sebagai bahan promosi di setiap acara dan program melibatkan agensi-agensi di bawah MOTAC.

5.
5.

Selain memastikan pembangunan produk pelancongan negara sentiasa mampan, berdaya saing dan inklusif seperti yang dinyatakan dalam Dasar Pelancongan Negara (DPN) 2020-2030, usaha ini juga adalah selaras dengan komitmen Malaysia terhadap Pelan Ekopelancongan Kebangsaan 2.0 2020-2030 yang menggariskan amalan terbaik untuk pengurusan dan pemuliharaan ekopelancongan.
Selain itu, dasar tersebut juga menggariskan usaha untuk mengintergrasikan pelan pengurusan pelancongan dan pelan pengurusan kawasan simpanan yang dikenal pasti sebagai asas kunci dalam menyediakan garis panduan dan amalan terbaik untuk pembangunan ekopelancongan di dalam kawasan hutan simpan atau taman negara.

NO SOALAN: 88 6.
NO SOALAN: 88 6.

Aktiviti sukan dan rekreasi sambil menikmati khazanah alam semula jadi negara akan terus digunakan sebagai salah satu program promosi bagi menarik minat dan kehadiran pelancong serta pada masa yang sama, boleh memupuk kesedaran masyarakat terhadap kepentingan pemeliharaan dan pemuliharaan alam sekitar.

Sekian, terima kasih.


NO SOALAN: 89 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB TUAN SR. HAJI MOHD APANDI BIN MOHAMAD Tuan Sr. Haji Mohd Apandi Bin Mohamad minta MENTERI PELANCONGAN, SENI DAN BUDAYA menyatakan senarai projek dan peruntukannya yang di bawah Kementerian di Negeri Kelantan.

NO SOALAN: 89 JAWAPAN Tuan Yang di-Pertua, Untuk makluman Ahli Yang Berhormat, 1.
Kementerian Pelancongan, Seni dan Budaya (MOTAC) telah memperuntukkan sebanyak RM5.02 juta bagi melaksanakan tiga (3) buah projek pembangunan kemudahan pelancongan dan kebudayaan di Negeri Kelantan di bawah Rancangan Malaysia Kesebelas (RMKe-11).
Projek-projek yang dimaksudkan adalah: (i) Baik Pulih Bumbung dan Kerja-Kerja Berkaitan di Kompleks Kebudayaan & Kesenian Negeri Kelantan; (ii) Peningkatan Kemudahan Pelancongan di Kawasan Pantai Geting, Tumpat; dan (iii) Pembinaan Dewan Pagar Orang Ramai Homestay Pantai Suri.

2.
MOTAC turut memperuntukkan RM1.4juta di bawah Rolling Plan Pertama, Rancangan Malaysia Kedua Belas (RMKe-12) pada tahun 2021 bagi membiayai 4 projek pembangunan dan penyelenggaraan baharu di Negeri Kelantan iaitu: (i) Peningkatan Kemudahan Pelancongan Pantai Bisikan Bayu, Pasir Puteh; NO SOALAN: 89 (ii) Membaikpulih Struktur Bangunan serta Penyelenggaraan Kemudahan Istana Jahar, Kota Bharu; (iii) Membaikpulih Struktur Tangga Luar Bangunan serta Penyelenggaraan Kemudahan Lanskap Muzium Perang (Bank Kerapu), Kota Bharu; dan (iv) Menaiktaraf Kemudahan Pelancongan Taman Eko Rimba Bukit Bakar, Machang.
3.

Selain itu, sebanyak RM1.45juta lagi diperuntukkan di bawah Bajet Mengurus MOTAC bagi melaksana 21 buah projek penyelenggaraan baharu di Negeri Kelantan sepanjang tempoh 2020 hingga 2021.
Antara projek-projek yang terlibat ialah: (i) Menaiktaraf Laluan Pejalan Kaki di Zon Bebas Cukai Rantau Panjang; (ii) Menaiktaraf Kemudahan Awam di Kompleks Gua Ikan, Dabong; (iii) Menaiktaraf dan Menyenggara Denai Hutan di Taman Eko-Rimba Jeram Linang; (iv) Kerja-kerja Pembaikan dan Penyelenggaraan Kemudahan Pelancong di Taman Negara Kelantan Kuala Koh, Gua Musang; (v) Membina Mercu Tanda Bandar Baru Tunjung dan Kerja-kerja Pengindahan di Dataran Hadapan Auto City, Tunjung; dan NO SOALAN: 89 (vi) Membekal dan Memasang Hand Railing di Anjung Warisan, Kok Lanas.
4.

Dalam hal ini juga, MOTAC telah menjalinkan hubungan kerjasama dengan East Coast Economic Region Development Council (ECERDC), sebuah Badan Berkanun di bawah Jabatan Perdana Menteri, bagi melaksanakan Projek Pembangunan Tanah Kampung Laut sebagai Kampung Pelancongan Warisan yang berkonsepkan ‘Living Museum’ dengan kos RM27.4 juta yang dibiayai sepenuhnya oleh ECERDC.
Projek yang terletak berhampiran Sungai Kelantan ini merangkumi komponen seperti bengkel kraftangan, kedai makanan tradisional, boardwalk, jeti, dataran kejat dan tandas.

Ia melibatkan dua pakej iaitu Laman Warisan dan Laman Seni serta dijadual untuk mula beroperasi secara berperingkat bermula penghujung tahun 2021.

Sekian, terima kasih.


NO SOALAN: 90 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB SR. HAJI MOHD APANDI BIN MOHAMAD Sr. Haji Mohd Apandi Bin Mohamad minta MENTERI PENGAJIAN TINGGI menyatakan usaha Kementerian dalam membantu Institusi Pendidikan Swasta milik Bumiputera yang sedang bergelut impak daripada pandemik COVID-19.
NO SOALAN: 90 JAWAPAN Tuan Yang di-Pertua, Untuk makluman Ahli Yang Berhormat, Kementerian Pengajian Tinggi (KPT) amat menghargai sumbangan yang diberikan oleh IPTS dalam menyediakan akses kepada pendidikan tinggi sebagai rakan libat aktif yang bersama-sama memainkan peranan dalam menjayakan misi dan visi agenda pendidikan tinggi negara.
Justeru, Kementerian sentiasa berusaha memastikan IPTS termasuk IPTS Bumiputera dibantu dengan sewajarnya seperti sesi libat urus berterusan, memberi khidmat nasihat serta sesi konsultansi.
Prihatin kepada permasalahan yang dihadapi oleh IPTS terutamanya yang terjejas akibat pandemik COVID-19, Kerajaan telah mengarahkan penubuhan satu Pasukan Petugas Kebangsaan Pemudahcara IPTS sebagai Industri (PEMUDAH IPTS) bagi mengkaji dan meneliti permasalahan serta kekangan yang dihadapi oleh IPTS untuk berkembang dan menjadi lebih maju sebagai satu industri yang mampan.
Antara inisiatif yang telah dikenal pasti termasuklah cadangan Kerajaan untuk melanjutkan potongan cukai dua kali kepada syarikat yang memberi biasiswa kepada pelajar institusi pengajian tinggi bagi semua bidang pengajian sebagaimana yang telah diumumkan oleh YB Senator Menteri Kewangan dalam ucapan Belanjawan 2022 pada 29 Oktober 2021 yang lalu.
NO SOALAN: 90 Selain itu, dalam memastikan pengoperasian IPTS berada di landasan yang mampan dan berdaya saing, KPT melalui dokumen “Way Forward for Private Higher Education Institutions (PHEIs): Education as an Industry (2020-2025)” telah menggariskan lima (5) fokus utama untuk kelestarian IPTS iaitu Agile Governance, Institutional Sustainability, Transformed Delivery, Innovation and Teaching Excellence dan Internationalisation.
Pelan tindakan yang dicadangkan di dalam dokumen ini akan melonjakkan IPTS sebagai suatu industri yang mantap dan berdaya saing.

Sekian, terima kasih.


NO SOALAN: 91 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT PERTANYAAN : BUKAN LISAN DARIPADA : YB SR. HAJI MOHD APANDI BIN MOHAMMAD Sr. Haji Mohd Apandi Bin Mohamad minta KEMENTERIAN PERDAGANGAN ANTARABANGSA DAN INDUSTRI menyatakan apakah faktor pelabur bertaraf dunia seperti Tesla, Amazon, Apple, Microsoft, Oracle belum berhasrat menjadikan Malaysia sebagai hub mereka di kawasan Asia Tenggara.
NO SOALAN: 91 JAWAPAN Tuan Yang di-Pertua, Untuk makluman Ahli Yang Berhormat, Pelbagai faktor penting akan diambil kira dan perlu dipertimbangkan oleh pelabur sebelum mereka mengambil keputusan untuk membuat sesuatu pelaburan.
Faktor-faktor utama ini termasuklah iklim pelaburan yang bukan sahaja merujuk kepada ekosistem perniagaan yang kondusif tetapi merangkumi aspek pertumbuhan ekonomi, pembangunan infrastruktur dan kualiti pengangkutan, insentif pelaburan, perkhidmatan telekomunikasi dan utiliti tempatan, saiz pasaran, kualiti dan bekalan tenaga kerja, keselamatan dan privasi juga menjadi faktor-faktor yang menarik pelabur asing untuk menjadikan sesebuah negara sebagai hab rantaian bekalan di ASEAN.
Selain daripada itu, tempoh masa yang lama diperlukan bagi memuktamadkan keputusan sedemikian, bergantung kepada feasibility study atau kajian kebolehlaksanaan yang dijalankan oleh pelabur berkenaan.

Kajian tersebut melibatkan analisa ke atas potensi dan kelebihan daya saing pasaran, penilaian risiko projek termasuk viability atau daya maju teknikal dan kebolehlaksanaan operasi dan ekonomi serta jangka hayat projek termasuk pengiraan dan analisis kos serta beban kewangan.
NO SOALAN: 91 Walaupun berdepan dengan ketidaktentuan ekonomi akibat pandemik COVID-19 serta persaingan yang sengit dari negara-negara di rantau ini, Malaysia telah berjaya menarik pelabur bertaraf dunia dengan menempatkan operasi atau sebahagian daripada aktiviti mereka di sini.

Syarikat-syarikat ini termasuklah: i. Microsoft yang akan melabur sebanyak RM4.2 bilion bagi menubuhkan sebuah pusat data serantau di Malaysia.
Microsoft turut bercadang untuk melatih sejumlah 1 juta rakyat Malaysia bagi jangka masa 3 tahun.

Pelaburan Microsoft ini akan menjana pendapatan sekitar RM19 bilion kepada rakan tempatan dan cloud-consuming customers bagi tempoh 4 tahun akan datang, serta menyumbang kepada 19,000 peluang pekerjaan baharu secara langsung dan tidak langsung dalam tempoh yang sama; ii.
Mercedes-Benz AG turut memilih Malaysia sebagai pusat logistik komponen serantau bagi Asia Pasifik bagi mengurus dan mengedar pelbagai alat ganti serta aksesori berkaitan yang melibatkan perkhidmatan untuk 22 buah negara.

Fasiliti kemudahan baharu syarikat di Senai, Johor akan meliputi ruang penyimpanan berkapasiti kira-kira satu juta kaki persegi dan dilengkapi dengan sistem penyimpanan dan kendalian bahan serba maju untuk kelancaran perkhidmatan rangkaian pengedaran serantaunya; iii.
Turkish Aerospace Industries (TAI), salah sebuah syarikat terkemuka industri penerbangan global, telah membuka pejabat kejuruteraan dan reka bentuknya yang pertama di Asia Tenggara untuk menjalankan kajian bersama dalam pelbagai bidang termasuk pesawat tanpa pemandu, jurulatih jet, projek helikopter NO SOALAN: 91 dan program pemodenan untuk ekosistem penerbangan global.

TAI dan industri aeroangkasa Malaysia terlibat dalam banyak program bersama terutamanya dalam pembangunan pesawat Airbus; iv.
AT&S AG yang berpengkalan di Austria, turut mengumumkan keputusan untuk melabur di Malaysia bagi pengeluaran integrated circuits (IC) substrates dengan potensi pelaburan bernilai RM8.5 bilion.

Teknologi IC substrates yang akan dibawa masuk adalah yang terkini bagi pembangunan aplikasi teknologi 5G.

Ini merupakan pelaburan pertama syarikat bertaraf global tersebut di rantau Asia Tenggara, selain pelaburan terbesar dalam sejarah sepanjang penubuhan syarikat.
Projek berteknologi tinggi ini dijangka akan mewujudkan sekurang-kurangnya 5,000 peluang pekerjaan berteknologi tinggi; dan v. Taiyo Yuden dari Jepun yang akan menyuntik pelaburan modal sebanyak RM680 juta untuk memperluas kemudahan fasiliti syarikat di Kuching bagi pembuatan kapasitor seramik pelbagai lapisan adalah satu lagi kejayaan Malaysia sebagai hab pilihan untuk pengeluar global dan pintu masuk ASEAN.
Syarikat menjangkakan permintaan yang tinggi untuk kapasitor seramik pelbagai lapisan pada masa hadapan berikutan kemajuan teknologi dalam kenderaan, elektrik dan elektronik, telefon pintar 5G dan infrastruktur komunikasi.

Projek ini dijangka akan menjana 2,000 peluang pekerjaan tambahan.

NO SOALAN: 91 Pelaburan-pelaburan ini membuktikan kejayaan Kerajaan dalam membawa masuk pelabur bertaraf dunia.
Meskipun berhadapan dengan pelbagai cabaran, Kerajaan tetap terus komited untuk memastikan Malaysia terus kekal sebagai lokasi yang mesra pelabur dan memastikan pelaburan yang masuk ke dalam negara adalah berkualiti dan berimpak tinggi, memberi manfaat yang signifikan kepada rakyat, terutamanya dalam fasa pemulihan ekonomi ini.

Sekian, terima kasih.


NO SOALAN: 92 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK RAS ADIBA BINTI MOHD RADZI Datuk Ras Adiba Binti Mohd Radzi minta MENTERI PERTANIAN DAN INDUSTRI MAKANAN menyatakan jumlah petani atau pesawah yang telah menerima manfaat dari Kementerian serta bantuan khusus yang sediakan untuk melahirkan lebih ramai petani dan agropreneur muda dari kalangan OKU.
SOALAN NO: 92 JAWAPAN Tuan Yang di-Pertua, Untuk makluman Ahli Yang Berhormat, Kerajaan telah memperkenalkan lima (5) program bantuan subsidi dan insentif kepada industri padi dan beras negara bagi memastikan kelangsungan pengeluaran padi dan beras negara bagi menampung keperluan pasaran domestik dan menjana pendapatan pesawah.
Empat (4) program bantuan subsidi bagi input pertanian adalah Skim Baja Padi Kerajaan Persekutuan (SBPKP), Skim Insentif Pengeluaran Padi (SIPP), Skim Baja dan Racun Padi Bukit/Huma (SBRPB) dan Insentif Benih Padi Sah (IBPS).

Manakala Skim Subsidi Harga Padi (SSHP) merupakan program bantuan subsidi bagi output pertanian apabila pesawah diberikan insentif bagi menjual hasil penanaman padi mereka ke kilang-kilang yang berdaftar dan dilesenkan.
Pada tahun 2021, Kementerian Pertanian dan Industri Makanan (MAFI) telah diperuntukkan sebanyak RM1.53 bilion bagi meneruskan program bantuan subsidi dan insentif kepada pengusaha-pengusaha tanaman padi di Malaysia dalam memastikan kelangsungan industri padi dan beras negara serta meningkatkan taraf ekonomi pesawah.

Keseluruhan bantuan subsidi dan insentif ini memanfaatkan kira-kira 300,000 pesawah di seluruh negara dengan mengurangkan kos pesawah sehingga 60% daripada jumlah keseluruhan kos pengeluaran.
SOALAN NO: 92 Untuk makluman Ahli Yang Berhormat, golongan muda merupakan salah satu kumpulan sasar yang difokuskan oleh pihak MAFI melalui Dasar Agromakanan Negara (DAN) 2.0.

Melalui dasar tersebut, MAFI memberikan perhatian khusus untuk menggalakkan penglibatan golongan muda dalam sektor agromakanan negara.

DAN 2.0 menggariskan beberapa pelan tindakan bagi menarik dan mengekalkan bakat-bakat muda dalam sektor pertanian, antaranya adalah: 1.
Menjenamakan semula agromakanan dengan pertanian moden untuk menggalakkan penglibatan bakat muda; 2.

Mewujudkan sumber tenaga industri yang optimum melalui pengintegrasian siswazah dan pekerjaan sebenar dengan latihan amali dan perantisan; dan 3.

Meningkatkan pendedahan generasi muda kepada aktiviti pertanian melalui pendidikan bersasar.
Menerusi industri padi dan beras negara, MAFI giat mempromosikan penyertaan golongan muda dalam bidang penyedia perkhidmatan (service provider) seperti dron dan kejenteraan pertanian melalui beberapa program termasuk SMART Sawah Berskala Besar.
Namun, belum ada sebarang program khusus disediakan bagi golongan OKU di peringkat huluan melainkan program-program melibatkan peningkatan pendapatan di peringkat hiliran seperti industri pemprosesan makanan SOALAN NO: 92 Walau bagaimanapun, menerusi sektor pertanian yang lain, MAFI melaksanakan Program Agropreneur Muda bagi membantu golongan muda termasuk OKU dalam sektor pertanian dan agromakanan sebagai usahawan.
Program ini khusus bagi belia berumur 18 hingga 40 tahun yang memerlukan bantuan geran dalam bentuk barangan sehingga RM20,000 dan pinjaman sehingga RM500,000.

Sejak tahun 2016 hingga Oktober 2021, Kementerian telah membantu seramai 7,528 orang melalui Geran Agropreneur Muda berjumlah RM134.29 juta.

Manakala, seramai 165 orang telah diluluskan pinjaman melalui Agrobank dan TEKUN dengan jumlah pembiayaan RM23 juta.

Sekian, terima kasih.


NO SOALAN: 93 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK RAS ADIBA BINTI MOHD RADZI Datuk Ras Adiba Binti Mohd Radzi minta MENTERI PELANCONGAN, SENI DAN BUDAYA menyatakan tindakan Kementerian dalam memastikan kesemua destinasi pelancongan domestik adalah mesra kepada OKU termasuk perhotelan, resort dan lokasi tumpuan pelancong.
NO SOALAN: 93 JAWAPAN Tuan Yang di-Pertua, Untuk makluman Ahli Yang Berhormat, 1.

Tahap kebolehcapaian kepada fasiliti dan produk pelancongan untuk orang kurang upaya (OKU) menjadi fokus berterusan bagi memastikan destinasi, produk dan perkhidmatan pelancongan boleh dikunjungi dan dinikmati oleh semua pelancong tanpa mengira batasan fizikal atau usia.

2.
2.

Kementerian Pelancongan, Seni dan Budaya (MOTAC) sentiasa mengambil berat terhadap keperluan bagi memenuhi kehendak pasaran segmen pelancong yang memerlukan keperluan khas ini selaras dengan visi MOTAC untuk menjadikan Malaysia sebagai destinasi pilihan pelancong bertaraf dunia.

3.
3.

Di bawah Teras Strategik 5, Dasar Pelancongan Negara 2020-2030, iaitu Memperkukuh Komitmen Terhadap Pelancongan Lestari, MOTAC akan terus komited dalam memastikan semua kategori pelancong boleh melancong ke Malaysia dengan selamat dan selesa dengan berpandukan prinsip ‘Tourism For All – Promoting Universal Accessibility’ oleh United Nations World Tourism Organisation (UNWTO).

NO SOALAN: 93 4.
NO SOALAN: 93 4.

Selain itu, dalam memastikan kesemua destinasi pelancongan domestik adalah mesra OKU, setiap projek pembangunan dan penyelenggaraan adalah berpandukan kepada Undang-Undang Kecil Bangunan Seragam (UKBS) 1984 melalui Seksyen 34A yang mewajibkan semua bangunan awam menyediakan akses bagi membolehkan OKU memasuki, keluar dan berada dalam bangunan dan menyediakan kemudahan-kemudahan untuk digunakan oleh OKU.

5.
5.

MOTAC juga merupakan Ahli kepada Jawatankuasa Rekabentuk Sejagat dan Alam Bina di bawah Majlis Kebangsaan bagi Orang Kurang Upaya yang dipengerusi dan diterajui oleh Kementerian Pembangunan Wanita, Keluarga dan Masyarakat.

Platform ini digunakan sebaiknya oleh MOTAC dalam merencana, berbincang dan melaksanakan segala perancangan berhubung penyediaan universal access di destinasi dan produk pelancongan negara.

Sekian, terima kasih.


NO SOALAN: 94 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATUK RAS ADIBA BINTI MOHD RADZI Datuk Ras Adiba binti Mohd Radzi minta MENTERI PEMBANGUNAN WANITA, KELUARGA DAN MASYARAKAT menyatakan jumlah pelatih (graduan) yang telah dihasilkan oleh Pusat Latihan Perindustrian Bangi (PLPP) sejak penubuhan serta usaha Kementerian dalam memperkasakan pusat ini.
NO SOALAN: 94 JAWAPAN Tuan Yang di-Pertua, Untuk makluman Ahli Yang Beehrormat, Pusat latihan ini merupakan sebuah institusi di bawah Jabatan Kebajikan Masyarakat (JKM) yang memberikan perkhidmatan kepada Orang Kurang Upaya (OKU) melalui latihan vokasional dan pemulihan.

PLPP telah beroperasi sepenuhnya dan mengambil pelajar pertama pada tahun 1999.

Institusi ini boleh menampung sehingga 300 orang pelajar dalam satu masa.
Pusat ini ditubuhkan bertujuan untuk memberi latihan vokasional dan pemulihan kepada OKU keutamaannya kategori fizikal.

Latihan vokasional yang terdapat di PLPP terbahagi kepada dua (2) kategori iaitu Kursus Vokasional dan Kursus Pra-Vokasional.

Kursus-kursus yang ditawarkan adalah seperti berikut: a. Kursus Vokasional: i. Kursus Pengurusan Pejabat (SKM Tahap 2); ii.

Kursus Pembuatan Pakaian Wanita (SKM Tahap 1); iii.

Kursus Pemasangan Elektrik; iv.


Kursus Fabrikasi Logam; dan v. Kursus Prostetik dan Ortotik.

NO SOALAN: 94 b. Kurus Pra-Vokasional: i. Kursus Seni Lukis; dan ii.

Kursus Teknologi Batik; PLPP telah melahirkan seramai 2,220 graduan OKU sejak ditubuhkan.

Pada tahun ini PLPP menangguhkan semua kursus kecuali yang melibatkan Persijilan Kemahiran Malaysia.

Sepanjang tempoh Perintah Kawalan Pergerakan (PKP) akibat pandemik COVID-19, tahun ini hanya seramai 27 OKU yang berjaya menamatkan pengajian.
Bagi pelajar yang tertangguh pula sesi pembelajaran akan bermula pada Januari 2022.

Pada tahun 2020, PLPP mengambil inisiatif untuk menubuhkan Persatuan Alumni PLPP Bangi sebagai platform rasmi untuk mengumpul dan menyatukan bekas-bekas pelajar bagi tujuan kebajikan, pembangunan kendiri dan sumber inspirasi kepada pelajar baharu.

Persatuan Alumni PLPP Bangi telah berjaya didaftarkan pada 15 April 2021 dengan keahlian seramai 212 orang.
Pihak PLPP masih berusaha menjejaki bekas pelajar melalui medium elektronik bagi tujuan pendaftaran.

PLPP juga dilihat sebagai platform pembangunan Sukan Para dan telah melahirkan ramai atlet yang mewakili Malaysia ke peringkat Kebangsaan dan Antarabangsa seperti atlet Badminton Berkerusi Roda (Mazlan Bin Saibon), atlet Angkat Berat (Mohd Shamil Bin Saad dan atlet Tenis Berkerusi Roda (Mohd Shafiq Bin Mohd Jamil).
NO SOALAN: 94 PLPP sedang dalam ‘reengineering’ ke arah pelaksanaan kursus-kursus dan latihan sejajar dengan keperluan Revolusi Industri 4.0 kepada OKU.

Jangkaan pelaksanaan ini bermula bulan Julai 2022.

PLPP juga menyusun dan menawarkan latihan berkaitan keusahawanan kepada pelajar-pelajar OKU serta komuniti dengan mewujudkan Bahagian Keusahawanan.

Selari dengan tujuan tersebut, PLPP menjalinkan kerjasama erat bersama pemain industri, institut keusahawanan dan pihak-pihak berkepentingan.
PLPP juga membuka ruang dan peluang kepada beberapa kategori OKU untuk mengikuti kursus dan latihan di PLPP bermula sesi kemasukan pelajar baharu tahun 2022 seperti kategori Penglihatan (rabun –B3), pendengaran (pekak dan bisu) dan pertuturan.

Inisiatif ini bertujuan untuk memberi peluang kepada OKU untuk memperkasakan kemahiran diri agar mampu berdaya saing dan kemahiran yang diperolehi menepati dengan keperluan pasaran kerja.
Untuk terus berdaya saing dan relevan, PLPP akan menawarkan kursus-kursus jangka pendek di masa akan datang.

Ini bagi memberi peluang kepada lebih ramai OKU mengikuti kursus-kursus yang memenuhi pasaran pekerjaan dalam industri setelah menamatkan kursus kelak.

Kursus-kursus ini memberi peluang kepada OKU untuk membina perniagaan sendiri dengan kemahiran yang mereka peroleh.

OKU akan dibekalkan kemahiran keusahawanan untuk memulakan perniagaan dan bersaing di pasaran luar.

Sekian, terima kasih.
NO SOALAN: 95 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK RAS ADIBA BINTI MOHD RADZI Datuk Ras Adiba binti Mohd Radzi minta MENTERI WILAYAH PERSEKUTUAN menyatakan usaha Kementerian dalam memastikan Wilayah Persekutuan menjadi bandar yang mesra OKU di dunia serta adakah terdapat sebarang pelan blueprint bagi mewujudkan bandar inklusif OKU dan warga emas di Wilayah Persekutuan.
NO SOALAN: 95 JAWAPAN Tuan Yang di-Pertua, Untuk makluman Ahli Yang Berhormat, Selaras dengan matlamat ‘Keluarga Malaysia – Makmur, Inklusif, Mampan’, yang membolehkan penduduk Wilayah Persekutuan menikmati taraf hidup yang lebih baik sejajar dengan Agenda 2030 Pembangunan Mampan, salah satu aspek yang dititikberatkan ialah reka bentuk sejagat dan kemudahan akses tanpa halangan fizikal.

Aspek ini memberi penekanan kepada kemudahan bagi kanak-kanak, warga emas dan OKU.
Ciri-ciri reka bentuk sejagat dalam pembangunan bandar telah diterapkan oleh Pihak Berkuasa Tempatan (PBT) di Wilayah Persekutuan terutamanya di dalam penyediaan kemudahan awam termasuk bangunan awam, kawasan rekreasi, pengangkutan awam, laluan pejalan kaki, hentian bas, tempat letak kereta, railing tangga, lif, eskalator, perabot jalan dan kemudahan lain.

Penyediaan akses tanpa halangan fizikal juga telah diperluaskan di kawasan-kawasan komersial, pusat membeli belah, dan bangunan pejabat.
Secara umumnya, di peringkat Wilayah Persekutuan keperluan kemudahan OKU telah dilaksanakan melalui penerimapakaian akta, dasar dan garis panduan serta piawaian sedia ada.
Ini termasuklah Akta Jalan dan Parit Bangunan 1974, Akta Orang Kurang Upaya 2008, Garis Panduan Reka bentuk Sejagat dan Garis Panduan Perancangan Fizikal Warga Emas, piawaian SIRIM Malaysia seperti MS1184:2014, NO SOALAN: 95 AMD.1:2017, MS2015, MS1183, MS2015, MS2577, MS1402 serta dasar yang ditetapkan di dalam Rancangan Pemajuan di semua PBT Wilayah Persekutuan.
Rujukan kepada akta, dasar dan garis panduan serta piawaian sedia ada tersebut telah diambil kira di dalam memproses dan mempertimbangkan kelulusan pelan bangunan.

Ini termasuklah pemilihan bahan dan produk kemudahan OKU terutamanya di premis-premis seliaan PBT.
Oleh yang demikian, Kementerian percaya dengan sokongan Kerajaan melalui RMKe-12 untuk memperluas dan memperkasa kemudahan OKU ke seluruh kawasan parlimen serta mewujudkan lebih banyak bandar mesra warga emas pada masa akan datang akan menggalak dan meningkatkan lagi nilai perkongsian, inklusif dan kesamarataan di dalam perancangan dan pembangunan kumpulan tersebut setanding dengan negara-negara maju di dunia.

Sekian.

terima kasih.


NO SOALAN: 96 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT PARLIMEN KEEMPAT BELAS PERTANYAAN : BUKAN LISAN DARIPADA : YB DATUK RAS ADIBA BINTI MOHD RADZI Datuk Ras Adiba Binti Mohd Radzi minta MENTERI PENGANGKUTAN menyatakan adakah Kementerian akan memperkenalkan atau meminda akta sedia ada berkenaan pengangkutan awam di Malaysia supaya mewajibkan kesemua penyedia perkhidmatan pengangkutan awam adalah inklusif dan mesra OKU.
NO SOALAN: 96 JAWAPAN Tuan Yang di-Pertua, Kementerian Pengangkutan (MOT) sentiasa komited dalam memastikan aksesibiliti adalah inklusif kepada semua golongan termasuk orang kurang upaya (OKU).

Dalam hal ini, MOT akan meneliti sebarang keperluan pindaan akta yang sesuai mengikut ketetapan hala tuju yang ditentukan oleh kerajaan.
Sejajar dengan itu, peranan dan kerjasama Kerajaan Negeri dan penyedia perkhidmatan awam amat penting untuk mencapai halatuju yang ditetapkan di dalam menyediakan kemudahan pengangkutan awam yang efisyen bagi golongan OKU.

Sehubungan itu, MOT sedang dalam proses akhir pewartaan dan pelaksanaan plat kenderaan OKU bagi menggantikan pelekat kenderaan OKU sebelum ini.
Melalui inisiatif baharu ini, penguatkuasaan akan lebih telus dan mudah dilakukan terhadap penyalahgunaan fasiliti tempat letak kenderaan OKU oleh masyarakat umum.

Melalui Unit Fasilitasi MOT, beberapa aktiviti utama berkaitan aksesibiliti warga OKU telah dilaksanakan secara berkala, ini selari dengan komitmen Kementerian bagi melaksanakan tanggungjawab di bawah Pelan Tindakan Orang Kurang Upaya (PTOKU) 2016 - 2022.
NO SOALAN: 96 Selain itu, Dasar Pengangkutan Negara (DPN) 2019 - 2030 juga telah menggariskan mengenai konsep inklusiviti dan mesra OKU ini di bawah Teras 3: Meningkatkan aspek keselamatan, integrasi, ketersambungan dan kebolehcapaian bagi melancarkan perjalanan.

Strategi 3.4 turut menyenaraikan beberapa Pelan Tindakan memfokuskan OKU seperti “Meningkatkan aksesibiliti di terminal penumpang dan pengangkutan awam untuk golongan OKU (universal access)”.
Berikut merupakan inisiatif yang telah dilaksanakan oleh Kementerian ini yang memfokuskan inklusiviti OKU: Bil.

Program/Inisiatif Penerangan 1.

Audit Aksesibiliti Aktiviti ini dijalankan untuk menyemak infrastruktur dan fasiliti serta perkhidmatan pengangkutan awam agar boleh diakses oleh semua golongan msyarakat termasuk OKU, warga emas, kanak-kanak dan ibu mengandung.

Antara perkhidmatan dan fasiliti pengangkutan yang telah diaudit sehingga kini adalah seperti berikut: 1.
Perkhidmatan MASWings di Sabah (RAS) 2.

Perkhidmatan MRT 3.

Perkhidmatan ETS NO SOALAN: 96 Bil.

Program/Inisiatif Penerangan 4.

Lapangan Terbang Antarabangsa Kuala Lumpur 2 (KLIA 2) 5.

Lapangan Terbang Kota Bharu 6.

Lapangan Terbang Kota Kinabalu 7.

Lapangan Terbang Miri 8.

Terminal Feri Pulau Pinang 9.

Terminal Bas Melaka 10.

Terminal Bersepadu Selatan (TBS) 11.

Stesen KTM Wakaf Bharu 12.

Stesen KTM Kajang 2 13.

Stesen KTM Seremban 2.


Bengkel Laman Sesawang Mesra Orang Kurang Upaya (OKU) Program ini diadakan bagi memberi kesedaran mengenai keperluan khusus agar laman sesawang boleh diakses oleh OKU.

Ia juga menambahbaik kepakaran teknikal kepada Pegawai Teknologi Maklumat (IT) kementerian serta agensi di bawah MOT.

Bengkel telah diketuai oleh wakil Persatuan Bagi Orang Buta Malaysia (MAB) yang berkemahiran dalam bidang IT dan aksesibiliti.
Bengkel ini telah dihadiri oleh lebih 20 orang peserta daripada agensi-agensi di NO SOALAN: 96 Bil.

Program/Inisiatif Penerangan bawah MOT serta pengendali perkhidmatan pengangkutan awam.

3.

Seminar Kesedaran Mengenai OKU dan Pengangkutan Awam Seminar yang dibuat adalah untuk memberi kesedaran akan kepentingan mengambil kira keperluan OKU dan cara menyantuni yang sewajarnya, khusus dalam perkhidmatan pengangkutan awam.
Seminar ini disasarkan kepada warga Kementerian dan agensi selain semua penyedia perkhidmatan pengangkutan awam, termasuklah pihak berkuasa tempatan.

Antara seminar yang pernah dianjurkan adalah: 1.

2018 – Aksesibiliti dalam Perkhidmatan Pengangkutan Awam 2.

2019 – “Barrier Free in Transportation” 4.

Kod Amalan Terbaik (Code Of Practice – COP) bagi Menyantuni Golongan OKU Dalam Perkhidmatan COP ini sedang disiapkan dan dijangka diedarkan bulan Disember 2021.
Ia dilaksanakan bagi memberikan kesedaran dan pemahaman serta garis panduan kepada semua pihak yang terlibat dalam perkhidmatan pengangkutan awam udara.

NO SOALAN: 96 Bil.

Program/Inisiatif Penerangan Pengangkutan Awam Udara COP ini akan dijadikan rujukan oleh pengendali perkhidmatan pengangkutan awam udara bagi memastikan perkhidmatan yang disediakan adalah inklusif kepada semua golongan, termasuk OKU.

Sekian, terima kasih.
NO SOALAN: 97 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK WIRA KOH NAI KWONG Datuk Wira Koh Nai Kwong minta MENTERI PERPADUAN NEGARA menyatakan pelan-pelan tindakan yang diwartakan di bawah RMKe-12 serta langkah-langkah yang akan diambil serta jadual waktu perlaksanaan bagi mencapai pembangunan inklusif dan kesejahteraan kaum minoriti India di negara ini khususnya di kawasan Parlimen Alor Gajah agar akan terus diberi keutamaan selaras dengan Pelan Tindakan Masyarakat India Malaysia bagi menjamin Objektif "Keluarga Malaysia-Makmur, Inklusif, Mampan" dicapai.
NO SOALAN: 97 JAWAPAN Tuan Yang di-Pertua, Untuk makluman Ahli Yang Berhormat, 1.

Bermula tahun 2020, Pelan Pembangunan Masyarakat India (PTMI) mula dibangunkan.

2.

Pembangunan PTMI bertujuan untuk menyediakan panduan pelaksanaan bagi program pembangunan sosioekonomi masyarakat India di bawah tanggungjawab MITRA.

4.
4.

Melalui pelan ini, lima (5) Tunjang dibangunkan secara menyeluruh bagi melaksanakan program dan tindakan mengikut jangka masa pendek, sederhana dan panjang yang menjelaskan indikator dan sasaran yang perlu dicapai.

5.

Lima (5) Tunjang tersebut adalah: a) Memperkasakan Keperluan Asas yang merangkumi membasmi kemiskinan, perumahan, kestabilan keluarga.
b) Meningkatkan Kemenjadian Setiap Kanak-Kanak merangkumi pendidikan awal kanak-kanak, pendidikan rendah SJKT, Sekolah Kebangsaan, pendidikan menengah, pendidikan tinggi dan golongan belia.

NO SOALAN: 97 c) Menaiktaraf Ekonomi & Keusahawanan merangkumi kemahiran professional, keusahawan, peningkatan kekayaan.
d) Memperkasakan Keterangkuman Sosial merangkumi dokumentasi & kewarganegaraan, isu keagamaan & kuil, sumbangan social kuil, dewan orang ramai, kakitangan awam, bebas jenayah dan memperbaiki persepsi; dan e) Memperkasakan Wanita Ke Arah Kesaksamaan Gender dengan meningkatkan akses, penyaluran maklumat, kesejahteraan wanita dan wanita terpinggir.

6.
6.

Bagi memastikan Pelan TIndakan Masyarakat India dapat dilaksanakan dengan tersusun dan mencapai objektifnya, dua (2) buah jawatankuasa akan ditubuhkan iaitu: a) Jawatankuasa Pemandu PTMI yang dipengerusikan oleh KSU Kementerian Perpaduan Negara; dan b) Jawatankuasa Kerja PTMI dipengerusikan oleh Ketua Pengarah MITRA.

7.
7.

Di samping itu, Pelan Tindakan Masyarakat India ini juga dibangunkan bersama empat (4) modul utama iaitu: a) modul Pelaksanaan; b) modul Pemantauan; c) modul Penilaian; dan d) modul Promosi.

NO SOALAN: 97 8.
NO SOALAN: 97 8.

Dalam usaha pembangunan sosioekonomi masyarakat India B40, pelbagai mekanisma dan strategi jangka pendek, sederhana dan panjang telah dan akan dilaksanakan untuk memastikan tahap kemampanan dan daya saing masyarakat India berada pada tahap kompetetif bersama masyarakat lain di bawah payung Keluarga Malaysia.

9.
9.

Dalam hal ini, MITRA sebagai agensi yang dipertanggungjawabkan ke atas pembangunan sosioekonomi masyarakat India B40, akan sentiasa memastikan program-program yang digariskan melalui Pelan Tindakan Masyarakat India ini dapat dilaksanakan dengan berkesan bagi mencapai objektif pembangunannya.

10.
10.

Kelima-lima tunjang ini merupakan fokus utama dalam usaha meningkatkan kedudukan sosioekonomi masyarakat India khususnya B40 melaksanakan program-program yang lebih baik dan akan meningkatkan sosioekonomi masyarakat India B40 pada tahun 2022 untuk jangka masa panjang tanpa mengira lokasi dan kawasan.

Sekian, terima kasih.
NO SOALAN: 98 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK WIRA KOH NAI KWONG Datuk Wira Koh Nai Kwong minta MENTERI SUMBER MANUSIA menyatakan langkah-langkah serta usaha yang dilaksanakan dan bantuan yang diberi bagi mewujudkan lebih peluang pekerjaan atau peluang perniagaan supaya dapat menggalakkan dan menarik lebih ramai orang muda bekerja dan menetap di kampung atau tempat lahir masing-masing.
NO SOALAN: 98 JAWAPAN Tuan Yang di-Pertua, Untuk makluman Ahli Yang Berhormat, Kerajaan telah mengambil langkah-langkah serta usaha yang bagi mewujudkan lebih peluang pekerjaan atau peluang perniagaan agar dapat menggalakkan dan menarik lebih ramai orang muda bekerja dan menetap di kampung atau tempat lahir masing-masing dengan memperkenal pakej rangsangan PEMULIH dengan melaksanakan Program Penjana Kerjaya 3.0 di bawah PERKESO yang bermula pada 15 Julai 2021 hingga 31 Disember 2021.
Insentif-insentif tersebut adalah seperti berikut: a. Insentif kepada majikan yang membuat pengambilan pekerja berusia 40 tahun ke bawah; b. Insentif kepada majikan yang membuat pengambilan pekerja berusia 40 tahun ke atas, OKU dan bekas banduan; c. Insentif kepada pengambilan Perantis di kalangan lepasan sekolah dan graduan berumur 18 – 30 tahun; d. Perluasan insentif pengambilan pekerja di bawah Program KerjayaGig; e. Insentif Penempatan Pekerjaan oleh Agensi Pekerjaan Swasta (APS); dan NO SOALAN: 98 f. Program Malaysianization untuk menggalakkan majikan menggantikan pekerja asing dengan pekerja tempatan.
Kerajaan juga dalam Bajet 2022 telah memperuntukkan sebanyak RM2 bilion kepada PERKESO untuk melaksanakan JaminKerja – Insentif Penggajian di bawah Sistem Insurans Pekerjaan yang dijangka akan memanfaatkan 300,000 pencari kerja dari seluruh negara termasuk kepada orang muda bekerja yang menetap di kampong atau di luar bandar.
Menerusi JaminKerja – Insentif Penggajian, para majikan yang menggajikan individu yang tidak aktif bekerja bakal menerima insentif sebanyak 20 peratus daripada gaji bulanan bagi tempoh enam bulan pertama dan 30 peratus bagi 6 bulan berikutnya.

Bagi golongan rentan pula, majikan layak menerima insentif sebanyak 30 peratus untuk enam bulan pertama, sebelum dinaikkan kepada 40 peratus bagi enam bulan berikutnya.
Kadar insentif yang sama turut akan dipanjangkan bagi pengambilan pekerja golongan wanita yang telah mengganggur melebihi tempoh setahun, ibu tunggal dan suri rumah.

Kesemua inisiatif Kerajaan ini adalah untuk mewujudkan lebih peluang pekerjaan yang diharap dapat menarik lebih ramai orang khususnya golongan muda dan pekerja gig bekerja dikampung atau tempat lahir masing-masing.

Sekian, terima kasih.
NO SOALAN: 99 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK WIRA KOH NAI KWONG Datuk Wira Koh Nai Kwong minta MENTERI DALAM NEGERI menyatakan :- (a) bilangan kanak-kanak yang dilahirkan di luar Malaysia dalam tempoh lima (5) tahun sebelum ini di mana bapanya adalah warganegara Malaysia atau ibunya adalah warganegara Malaysia; dan (b) jumlah kanak-kanak yang diberi status kewarganegaraan Malaysia dari golongan yang tersebut di atas dan langkah_langkah yang diambil bagi membantu kanak-kanak dari golongan yang tersebut di atas yang tidak memiliki status kewarganegaraan Malaysia supaya mereka diberikan kewarganegaraan Malaysia.
NO SOALAN: 99 JAWAPAN Tuan Yang di-Pertua, Untuk makluman Ahli Yang Berhormat, (a) Kementerian Dalam Negeri (KDN) melalui JPN hanya akan mempunyai maklumat mengenai anak yang dilahirkan di luar negara kepada warganegara Malaysia sekiranya individu warganegara Malaysia tersebut hadir ke Pejabat Perwakilan Malaysia di luar negara atau pejabat JPN untuk mendaftar.
Berdasarkan rekod JPN dari tahun 2017 hingga 22 November 2021, terdapat sebanyak 3,708 permohonan bagi pendaftaran kelahiran anak di luar negara dan ibu atau bapanya adalah warganegara Malaysia yang telah diterima oleh Pejabat Perwakilan Malaysia di luar negara dan JPN.

(b) Daripada jumlah berkenaan, sebanyak 913 kanak-kanak yang telah mendapat kewarganegaraan Malaysia.
Untuk makluman Ahli Yang Berhormat, kewarganegaraan seseorang individu adalah ditentukan berdasarkan kepada status perkahwinan dan taraf kewarganegaraan ibu bapa kandung individu berkenaan sewaktu kelahiran berlaku selaras dengan peruntukan Bahagian III Perlembagaan Persekutuan, Kaedah-Kaedah Kewarganegaraan 1964 [L.N.82/1964] serta perundangan berkaitan yang berkuatkuasa dalam isu pendaftaran perkahwinan, pengangkatan, kesahtarafan anak, dan peraturan imigresen.
NO SOALAN: 99 Bagi kelahiran di luar negara, kanak-kanak akan mempunyai tuntutan kewarganegaraan Malaysia melalui kuatkuasa undang-undang hanya jika bapanya adalah warganegara Malaysia dan tertakluk kepada perkahwinan ibu bapa yang sah.

Pemerolehan kewarganegaraan melalui kuatkuasa undang-undang ini adalah selaras dengan Perkara 14 Perlembagaan Persekutuan.
Walau bagaimanapun, wanita warganegara Malaysia yang berkahwin dengan lelaki warga asing serta melahirkan anak di luar negara boleh mengemukakan permohonan taraf kewarganegaraan bagi anaknya di bawah Perkara 15(2) Perlembagaan Persekutuan di Pejabat Perwakilan Malaysia di luar negara dalam tempoh satu tahun dari tarikh kelahiran kanak-kanak (atau di mana-mana Pejabat Jabatan Pendaftaran Negara yang berhampiran jika tempoh telah melebihi satu tahun dari tarikh kelahiran).
Permohonan ini akan diproses oleh JPN dan akan dikemukakan ke KDN untuk pertimbangan dan keputusan.

Sekian, terima kasih.


NO SOALAN: 100 PEMBERITAHUAN PERTANYAAN BUKAN LISAN DEWAN NEGARA, MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK WIRA KOH NAI KWONG Datuk Wira Koh Nai Kwong minta MENTERI DALAM NEGERI menyatakan statistik jumlah kes kesalahan seksual yang dilaporkan, jumlah kertas siasatan telah dibuka dan jumlah kes berjaya didakwa selama lima (5) tahun yang lalu.
NO SOALAN: 100 JAWAPAN Tuan Yang Di Pertua, Untuk makluman Ahli Yang Berhormat, Berikut adalah statistik jumlah kes kesalahan seksual yang dilaporkan, jumlah kertas siasatan telah dibuka dan jumlah kes berjaya didakwa selama lima (5) tahun yang lalu.

Sekian, terima kasih.
STATISTIK KESALAHAN SEKSUAL DAN KADAR PERTUDUHAN SELURUH KONTINJEN BAGI TAHUN 2017 HINGGA 2020 JENIS KESALAHAN TAHUN 2017 2018 2019 2020 JUMLAH KES DALAM SIASATAN NFA/KUS TUDUH %TUDUH JUMLAH KES DALAM SIASATAN NFA/KUS TUDUH %TUDUH JUMLAH KES DALAM SIASATAN NFA/KUS TUDUH %TUDUH JUMLAH KES DALAM SIASATAN NFA/KUS TUDUH %TUDUH ROGOL 1582 163 716 703 44% 1327 60 588 679 51% 1453 174 519 760 52% 1378 294 430 654 47% SUMBANG MAHRAM 296 138 52 106 36% 266 17 107 142 53% 300 27 70 203 68% 259 47 44 168 65% LUAR TABII 375 60 130 180 48% 274 10 98 166 61% 297 24 106 167 56% 249 35 73 141 57% CABUL 1290 70 569 651 50% 879 33 332 514 58% 1065 70 396 599 56% 838 90 268 480 57% MENGAIBKAN 267 21 108 138 52% 281 17 151 113 40% 308 14 114 180 58% 378 62 134 182 48% AKSTK 376 8 144 224 60% 901 44 346 511 57% 1094 93 354 647 59% 1072 234 250 588 55% JUMLAH 4186 460 1719 2002 48% 3928 181 1622 2125 54% 4517 402 1559 2556 57% 4174 762 1199 2213 53% NO SOALAN: 101 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATUK WIRA KOH NAI KWONG Datuk Wira Koh Nai Kwong minta MENTERI KEWANGAN menyatakan statistik pemberian bantuan kematian daripada Kumpulan Wang Simpanan Pekerja (KWSP) dalam tempoh lima (5) tahun yang lepas dan jumlah kes pemberian bantuan kematian yang tidak dituntut serta sama ada Kementerian akan merombak semula pemberian bantuan kematian terus kepada waris pencarum yang telah meninggal dunia.
NO SOALAN: 101 JAWAPAN Tuan Yang di-Pertua, 1.

Untuk makluman Ahli Yang Berhormat, Bantuan Kematian KWSP adalah merupakan bantuan yang diberikan sebagai tanda simpati KWSP untuk meringankan beban kewangan waris ahli/orang tanggungan terdekat apabila ahli meninggal dunia.

Bayaran bantuan sebanyak RM2,500 diberikan kepada ahli keluarga tanggungan ahli tertakluk kepada syarat kelayakan yang telah ditetapkan.

2.
2.

Syarat kelayakan bagi Bantuan Kematian KWSP adalah seperti berikut:- i. Ahli yang meninggal dunia merupakan Warganegara, Penduduk Tetap, atau Bukan Warganegara yang mendaftar sebelum 1 Ogos 1998; ii.

Ahli meninggal dunia sebelum mencapai umur 60 tahun; iii.

Penerima bantuan merupakan orang tanggungan ahli (balu/duda/anak/ibu bapa), tertakluk kepada status perkahwinan ahli sebelum meninggal dunia; iv.
Ahli masih mempunyai simpanan KWSP; dan v. Permohonan mesti diterima dalam tempoh 6 bulan dari tarikh kematian ahli.

3.

Statistik permohonan Bantuan Kematian bagi tempoh 2016 sehingga 2021 (setakat 28 November 2021) adalah seperti di Jadual 1.
NO SOALAN: 101 Jadual 1: Statistik Bantuan Kematian bagi tempoh 2016 – 2021 (Setakat 28 November 2021) Tahun Bilangan permohonan Amaun Bantuan Kematian (RM) 2016 4,643 11,607,500 2017 13,672 34,180,000 2018 21,355 53,387,500 2019 22,361 55,902,500 2020 19,230 48,075,000 2021 (Setakat 28 Nov 2021) 19,519 48,797,500 4.
Pemberian Bantuan Kematian KWSP adalah berdasarkan proses permohonan di mana waris ahli perlu membuat permohonan bagi bantuan ini bersama-sama dengan permohonan Pengeluaran Kematian simpanan ahli.

Kelulusan bagi Bantuan Kematian adalah berdasarkan syarat kelayakan yang telah ditetapkan oleh KWSP dan permohonan yang diluluskan akan dibayar secara terus kepada waris ahli.

5.
5.

Untuk makluman, Bantuan Kematian adalah dibayar daripada sumber pulangan (hasil) pelaburan semua simpanan yang sepatutnya diagihkan sebagai dividen kepada semua ahli KWSP.

Sehubungan itu, pertimbangan ke atas sebarang penambahbaikan ke atas Bantuan Kematian perlu mengambil kira implikasi dan impak pembayaran bantuan ini ke atas kadar dividen tahunan untuk keseluruhan ahli KWSP.

Sekian, terima kasih.


SOALAN NO: 102 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN NURIDAH BINTI MOHD SALLEH Puan Nuridah Binti Mohd Salleh minta MENTERI PERUMAHAN DAN KERAJAAN TEMPATAN menyatakan mekanisme yang digunakan Kerajaan untuk memantau pemaju perumahan daripada menggunakan bahan binaan berkualiti rendah ekoran harga bahan binaan yang meningkat susulan pandemik COVID-19.
SOALAN NO: 102 JAWAPAN Tuan Yang di-Pertua, 1.

Kementerian Perumahan dan Kerajaan Tempatan (KPKT) melalui PLANMalaysia telah mengeluarkan Garis Panduan Perancangan Perumahan pada tahun 2016 bagi membantu Pihak Berkuasa Negeri (PBN), Pihak Berkuasa Tempatan (PBT) dan agensi-agensi teknikal dalam merancang dan mengawal pembangunan semua jenis perumahan semasa penyediaan rancangan pemajuan dan memproses permohonan Kebenaran Merancang (KM).

2.
2.

Garis panduan ini bertujuan untuk memberikan panduan kepada pihak pemaju dalam mereka bentuk susun atur dan menyedia kemudahan awam serta infrastruktur bagi setiap pemajuan perumahan yang dibangunkan.

Pematuhan kepada garis panduan perancangan ini adalah penting untuk memastikan pembangunan perumahan menepati matlamat dan prinsip-prinsip perancangan.
Pematuhan kepada garis panduan ini boleh mengelakkan permasalahan seperti penyediaan kemudahan masyarakat dan infrastruktur yang tidak mencukupi dan kurang berkualiti.

3.
Mekanisme yang digunakan oleh Kerajaan dalam memantau pemaju perumahan daripada menggunakan bahan binaan berkualiti rendah adalah seperti berikut: (i) bagi projek-projek Kerajaan, pemaju/kontraktor yang dilantik wajib mematuhi standard/kualiti bahan binaan/kemasan dan kaedah kerja sepertimana yang ditetapkan dalam Technical SOALAN NO: 102 Brief of Requirement (TBOR) selaras dengan pematuhan kepada Garis Panduan dan Peraturan bagi Perancangan Bangunan yang dikeluarkan oleh Jawatankuasa Standard dan Kos, Unit Perancang Ekonomi (EPU), Jabatan Perdana Menteri.
Pihak pemaju/kontraktor yang memiliki sijil pengiktirafan pematuhan dan penilaian QLASSIC CIDB akan diberi keutamaan semasa penyertaan tender projek.

Kegagalan kepada pematuhan tersebut membolehkan pihak Kerajaan mengambil pelbagai tindakan selaras dengan terma-terma kontrak yang telah dipersetujui dan ditandatangani bersama.
Kontraktor/pemaju boleh disenarai hitam sekiranya didapati bersalah; (ii) pemantauan rapi dibuat oleh kakitangan di tapak (Inspector of Work, IOW) dan perunding-perunding yang dilantik selaku frontliner utama di tapak bina bagi memastikan bahan binaan yang digunakan adalah selaras dengan bahan binaan yang telah diluluskan serta mencapai standard piawaian yang ditetapkan; dan (iii) pemeriksaan mengejut ke tapak bina oleh pihak-pihak berwajib ke atas penilaian kualiti projek boleh dilakukan bagi memastikan pemaju/kontraktor patuh kepada kontrak yang ditandatangani.
Sekian, terima kasih.
NO SOALAN: 103 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN NURIDAH BINTI MOHD SALLEH Puan Nuridah Binti Mohd Salleh minta MENTERI KESIHATAN menyatakan: (a) dos ketiga atau dos penggalak vaksin COVID-19 setakat ini merupakan suatu kemestian yang perlu diambil oleh semua populasi dewasa di negara ini; dan (b) adakah wujud kebarangkalian untuk golongan kanak-kanak di bawah usia 17 tahun turut perlu mengambil suntikan dos penggalak atau dos ketiga.
NO SOALAN: 103 JAWAPAN Tuan Yang di-Pertua, 1.

Seperti mana yang diumumkan sebelum ini oleh YB Menteri Kesihatan di dalam kenyataan akhbar bertarikh 13 Oktober 2021 pemberian dos penggalak (booster dose) vaksin COVID-19 adalah percuma di bawah Program imunisasi COVID- 19 Kebangsaaan (PICK).

Objektif utama adalah untuk memastikan tempoh perlindungan yang optima diperolehi oleh penerima vaksin COVID- 19 di Malaysia.

2.
Seterusnya, Jawatankuasa Kerja Teknikal (TWG) juga telah mengesyorkan dos penggalak diberikan kepada semua penduduk berumur 18 tahun dan KKM telah melaksanakan pemberian dos penggalak pada November 2021 dengan kelompok tertentu yang menjadi keutamaan iaitu: (i) Individu berusia 40 tahun dan ke atas; (ii) Individu berusia 18 tahun dan ke atas yang mempunyai komorbiditi; (iii) Penghuni dan petugas di Pusat Jagaan Kesihatan Jangka Panjang; (iv) Ibu mengandung; dan (v) Individu dengan keperluan ke luar negara.
3.

Pada 16 Disember 2021, YB Menteri Kesihatan telah memberikan kenyataan akhbar berkaitan pengambilan dos penggalak bagi penerima dos lengkap vaksin Sinovac atau individu berumur 60 NO SOALAN: 103 tahun dan ke atas bagi mengekalkan status vaksinasi lengkap.

Semua penerima dos lengkap vaksin Sinovac atau individu berumur 60 tahun dan ke atas ( tanpa mengira jenis vaksin siri primer) perlu mendapatkan suntikan dos penggalak selewat-lewatnya pada bulan Februari 2022.
Sekiranya kumpulan individu yang dinyatakan masih tidak mendapatkan suntikan dos penggalak selepas bulan Februari 2022, status vaksinasi akan ditukarkan menjadi tidak lengkap dan individu tersebut tidak layak untuk menerima kemudahan-kemudahan yang diberikan kepada penerima dos lengkap vaksin COVID-19.

4.
4.

Bagi mempercepatkan lagi pemberian dos penggalak ini, KKM memberi pemakluman kepada penerima dos penggalak dengan penghantaran tarikh janji temu melalui pesanan ringkas ke telefon pintar (SMS) ataupun melalui aplikasi Mysejahtera.

Sehingga 22 Disember 2021, sebanyak 4,717,084 dos penggalak COVID-19 telah berjaya diberikan.

5.

Bagi golongan kanak-kanak berusia 17 tahun dan ke bawah, bukti-bukti saintifik bagi menyokong pelaksanaan dos penggalak atau dos tambahan masih belum mencukupi.
Oleh yang demikian, KKM akan terus memantau perkembangan terkini dari semasa ke semasa.

Sekian, terima kasih.


NO SOALAN: 104 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN NURIDAH BINTI MOHD SALLEH Puan Nuridah Binti Mohd Salleh mohon MENTERI PERUMAHAN DAN KERAJAAN TEMPATAN menyatakan mekanisme yang dirangka oleh Kementerian bagi mengukur tahap pematuhan pemaju terhadap penyediaan prasarana dan kemudahan asas bagi unit perumahan bertingkat tinggi (high-rise).
NO SOALAN: 104 JAWAPAN Tuan Yang di-Pertua, 1.
Untuk makluman Ahli Yang Berhormat, di antara mekanisme dan kaedah yang dilaksanakan di peringkat Pihak Berkuasa Tempatan (PBT) bagi memastikan pematuhan pemaju terhadap cadangan penyediaan prasarana dan kemudahan asas di unit perumahan bertingkat (high-rise) adalah seperti berikut: (i) proses mendapatkan Kebenaran Merancang (KM) mensyaratkan perancangan penyediaan kemudahan asas di unit perumahan bertingkat (high-rise) haruslah dinyatakan dengan jelas sebagaimana yang diperuntukkan di bawah seksyen 21A, Akta Perancangan Bandar dan Desa 1976 (Akta 172).
(ii) KPKT melalui PLANMalaysia telah mengeluarkan Garis Panduan Perancangan Perumahan 2016 dan Garis Panduan Perancangan Kemudahan Masyarakat 2020 bagi membantu Pihak Berkuasa Negeri (PBN), PBT dan agensi-agensi teknikal di dalam merancang dan mengawal pembangunan semua jenis perumahan semasa penyediaan rancangan pemajuan dan memproses permohonan KM.
Ia juga bertujuan untuk memudah cara pihak pemaju di dalam mereka bentuk susun atur dan menyedia kemudahan awam dan infrastruktur bagi setiap pemajuan perumahan yang dibangunkan.

Pematuhan kepada garis panduan perancangan ini adalah NO SOALAN: 104 penting bagi memastikan pembangunan perumahan menepati matlamat dan prinsip-prinsip perancangan; dan (i) sekiranya pihak pemaju tidak mematuhi cadangan untuk menyediakan kemudahan asas dalam KM, Perakuan Penyiapan dan Pematuhan (CCC) tidak boleh diluluskan.
Ini adalah kerana CCC diluluskan berdasarkan pelan pembangunan meliputi KM, Pelan Infrastruktur, Pelan Bangunan dan Pelan Landskap.

Pemaju wajib mematuhi peraturan/ garis panduan yang telah ditetapkan oleh PBT dan mematuhi Undang-Undang Kecil Bangunan Seragam (UBBL) dan akta-akta yang berkaitan bagi memastikan keselamatan dan sekali gus membolehkan CCC dikeluarkan oleh pihak berwajib.

2.
2.

Pematuhan pemaju kepada syarat-syarat yang dinyatakan di atas dapat memastikan cadangan penyediaan kemudahan dan prasarana asas dipenuhi dan dipatuhi.

Sekian, terima kasih.

NO.


SOALAN: 105 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN NURIDAH BINTI MOHD SALLEH Puan Nuridah Binti Mohd Salleh minta MENTERI TENAGA DAN SUMBER ASLI menyatakan sejauh mana program pendidikan kesedaran orang awam dilaksanakan bagi mengelakkan lebih ramai masyarakat tertipu dalam urusan jual beli tanah yang berstatus "lot lidi".

NO.
NO.

SOALAN: 105 JAWAPAN Tuan Yang di-Pertua, 1.

Secara umumnya, pemahaman masyarakat berkenaan ‘lot lidi’ ialah, tanah lot yang masih berstatus pertanian dan belum mempunyai geran individu tetapi dijual sebagai lot bangunan berdasarkan pelan lakaran yang belum diluluskan Pihak Berkuasa Negeri.

Namun, isu lot lidi ini perlu dilihat dalam beberapa aspek kerana jual beli lot lidi tidak semestinya bermaksud penipuan oleh penjual atau pemilik tanah.

2.
2.

Tafsiran lot lidi merujuk kepada kategori seperti berikut: (i) tanah-tanah berimilik kategori pertanian yang kebanyakannya mempunyai bukaan atau lebar yang kecil atau terhad dan memanjang.
Disebabkan bentuk dan saiznya ini, maka tanah ini agak sukar atau kurang ekonomik untuk dibangunkan; (ii) tanah berimilik yang kebanyakannya kategori pertanian dan terdapat juga sebahagiannya kategori bangunan yang dimiliki oleh beberapa orang sebagai tuan punya bersama dengan syer-syer atau bahagian-bahagian yang tidak dipecahkan (undivided shares) dan kebanyakannya disebabkan oleh proses turun milik akibat kematian tuan punya asal; dan (iii) tanah pertanian dengan keluasan yang kecil di antara 1-2 ekar yang diracik atau dipecahkan kepada sejumlah plot-plot kediaman di antara 3,000-5,000 kaki persegi setiap satu, tanpa proses pemajuan tanah yang sewajarnya sama ada pecah NO.
SOALAN: 105 sempadan dan tukar kategori/syarat atau serah balik dan beri milik semula.

3.

Urusan jual beli bagi kategori (iii) ini kebiasaannya melibatkan penjualan plot-plot melalui perjanjian jual beli sahaja, tanpa proses pindah milik yang sempurna.

Sebagai contoh, urusan pecah sempadan dan tukar kategori/syarat, memerlukan perbelanjaan yang besar disamping penyediaan infrastruktur yang disyaratkan oleh Pihak Berkuasa Tempatan.

4.
4.

Melalui tawaran harga yang murah, orang ramai mudah tertarik dan tertipu untuk membeli tanah lot lidi kategori ini tanpa menyedari urusan tanah yang sebenarnya tidak dilakukan dan akibatnya, tiada hak milik individu (individual titles) dihasilkan.

Jual beli tanah lot lidi kategori ini yang sebenarnya mendatangkan pelbagai masalah bukan sahaja kepada pembeli, malahan juga kepada pihak-pihak berkuasa.

5.
5.

Jabatan Ketua Pengarah Tanah dan Galian Persekutuan (JKPTG) pada tahun 2020 telah menganjurkan satu seminar atas talian bertajuk Lot Lidi: Apa Yang Anda Perlu Tahu?

dengan kerjasama Perbadanan Produktiviti Malaysia (MPC) dan pihak berkuasa tempatan dan Pejabat Daerah dan Tanah.

Selain itu, JKPTG juga dijemput untuk memberikan ceramah atau sebagai panel dalam siri-siri seminar atau ceramah yang dianjurkan oleh pihak-pihak luar.

6.
6.

Kempen pendidikan bertujuan memberikan kesedaran kepada rakyat ini perlu diteruskan oleh pihak-pihak berkuasa di peringkat persekutuan, Pejabat-pejabat Tanah dan Galian Negeri, Pejabat-pejabat Tanah Daerah dan Pihak-pihak Berkuasa Tempatan dalam NO.

SOALAN: 105 mendidik masyarakat mengenai isu atau masalah jual beli lot lidi yang tidak sah ini.

Sekian, terima kasih.
NO SOALAN: 106 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB PUAN NURIDAH BINTI MOHD SALLEH Puan Nuridah Binti Mohd Salleh minta MENTERI KERJA RAYA menyatakan sama ada Kerajaan bercadang untuk memperluaskan penyediaan lorong khas motosikal di sepanjang jalan dan lebuh raya sedia ada bagi mengelakkan kemalangan maut serta kecederaan parah melibatkan penunggang motosikal di negara ini.
NO SOALAN: 106 JAWAPAN Tuan Yang di-Pertua, Untuk makluman Ahli Yang Berhormat Senator, Kementerian telah menyediakan fasiliti lorong khas motosikal seperti di Lebuhraya Persekutuan (FT002), Lebuhraya Guthrie, Lebuhraya Shah Alam dan Lebuhraya Butterworth-Kulim.

Penyediaan laluan khas motosikal di sepanjang jalan dan lebuh raya sedia ada bukan sahaja memerlukan peruntukan yang besar tetapi juga perlu dikaji kesesuaiannya berdasarkan kriteria-kriteria teknikal serta kesesuaian di tapak.
Penyediaan laluan tambahan iaitu laluan khas motosikal juga memerlukan ruangan tambahan bersebelahan laluan utama sedia ada di sepanjang jalan dan lebuh raya dan akan mengakibatkan kos pengambilan tanah yang tinggi.

Oleh demikian, perluasan lorong khas motosikal di sepanjang jalan dan lebuh raya sedia ada belum menjadi keutamaan Kementerian buat masa ini.
Namun demikian, sebagai tindakan jangka pendek, Kementerian telah mengambil inisiatif bagi menambah baik laluan sedia ada dengan membina bahu jalan berturap.

Untuk makluman Ahli Yang Berhormat, Kementerian amat prihatin dengan isu keselamatan melibatkan penunggang motosikal.
Dalam usaha untuk mengurangkan kadar kemalangan dan kematian melibatkan penunggang motosikal ini, pihak Kementerian bersama pihak JKR sentiasa bekerjasama dengan pihak Malaysian Institute of Road Safety Research (MIROS) dalam mengenal pasti lokasi–lokasi kemalangan tinggi melibatkan penunggang motosikal.

Sekian, terima kasih.


SOALAN NO: 107 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ JUHANIS ABD AZIZ Dato’ Juhanis Binti Abd Aziz minta MENTERI KESIHATAN menyatakan statistik kemasukan ke hospital bagi penyakit bukan COVID-19 sejak tahun 2019 hingga sekarang.
SOALAN NO: 107 JAWAPAN Tuan Yang di-Pertua, Statistik kemasukan ke hospital kerajaan bagi penyakit bukan COVID-19 dari tahun 2019 hingga 22 Disember 2021 adalah seperti berikut: Tahun 2019 2020 2021 (Hingga 22 Disember) Jumlah Kemasukan 2,678,245 2,225,695 1,550,611 Sumber Data: Pusat Informatik Kesihatan, KKM Sekian, terima kasih.
NO SOALAN: 108 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ JUHANIS BINTI ABD AZIZ Dato' Juhanis Binti Abd Aziz minta MENTERI KEWANGAN menyatakan statistik caruman Kumpulan Wang Simpanan Pekerja (KWSP) di bawah RM10,000 mengikut kumpulan umur dan jantina.

NO SOALAN: 108 JAWAPAN Tuan Yang di-Pertua, 1.


Untuk makluman Ahli Yang Berhormat, pengeluaran i-Lestari, i-Sinar dan i-Citra telah memberikan impak secara langsung ke atas simpanan KWSP ahli di mana dijangkakan pada penghujung tahun 2021, bilangan ahli KWSP di bawah umur 55 tahun yang mempunyai simpanan RM10,000 dan kurang ialah seramai 6.1 juta atau 48% daripada ahli berumur di bawah 55 tahun.
Pecahan ahli KWSP di bawah umur 55 tahun mengikut lingkungan simpanan adalah seperti di Jadual 1 berikut: Jadual 1: Pecahan Ahli KWSP di Bawah Umur 55 Tahun Mengikut Lingkungan Simpanan (Jangkaan Disember 2021) Julat Simpanan Bilangan Ahli Peratus RM1,000 dan kurang 3.6 juta 28.5 RM1,001 – RM10,000 2.5 juta 19.7 Jumlah Kecil (RM10,000 dan kurang) 6.1 juta 48.2 Lebih RM10,000 6.6 juta 51.8 Jumlah 12.7 juta 100 2.
Pecahan ahli KWSP di bawah umur 55 tahun yang mempunyai simpanan sebanyak RM10,000 dan kurang mengikut lingkungan umur bagi jangkaan pada Disember 2021 adalah seperti berikut.
NO SOALAN: 108 Jadual 2: Pecahan Ahli KWSP di bawah umur 55 tahun dengan Simpanan RM10,000 dan kurang mengikut Lingkungan Umur (Jangkaan Disember 2021) Lingkungan Umur (tahun) Bilangan Ahli Peratusan berdasarkan lingkungan umur masing-masing (%) Belum mencapai 25 1.7 juta 91.0 25 – 34 2.1 juta 50.1 35 – 44 1.3 juta 36.7 45 - 54 1.0 juta 32.3 Jumlah Keseluruhan 6.1 juta 48.2 3.
Seramai 954,244 ahli, iaitu 32.3% daripada 3.0 juta ahli KWSP yang berumur dalam lingkungan 45 hingga 54 tahun bakal mempunyai RM10,000 atau kurang.

Golongan ini adalah paling berisiko menghadapi masalah ketidakcukupan simpanan persaraan memandangkan mereka akan mencapai umur persaraan dalam tempoh kurang daripada 15 tahun.

4.
Manakala, pecahan ahli KWSP di bawah umur 55 tahun yang mempunyai simpanan sebanyak RM10,000 dan kurang mengikut jantina bagi jangkaan pada Disember 2021 adalah seperti berikut: NO SOALAN: 108 Jadual 3: Pecahan Ahli KWSP di bawah umur 55 tahun dengan Simpanan RM10,000 dan kurang mengikut Jantina (Jangkaan Disember 2021) Jantina Bilangan Pencarum Bilangan Ahli Dengan Simpanan Kurang RM10,000 Peratusan berdasarkan jantina masing-masing (%) Lelaki 6.75 juta 3.2 juta 47.4 Perempuan 5.96 juta 2.9 juta 48.6 Jumlah Keseluruhan 12.7 juta 6.1 juta 48.2 5.
Peratusan ahli yang mempunyai simpanan RM10,000 dan kurang adalah 47.4% bagi ahli lelaki dan 48.6% bagi ahli perempuan.

Sekian, terima kasih.


NO SOALAN: 109 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ JUHANIS BINTI ABD AZIZ Dato' Juhanis Binti Abd Aziz minta MENTERI SUMBER MANUSIA menyatakan kenaikan pencen penakat yang dibayar oleh PERKESO kepada balu dan keluarga mangsa (penerima) pada setiap bulan berdasarkan jumlah caruman.

Berapakah jumlah perbelanjaan yang telah disalurkan kepada penerima tersebut.
NO SOALAN: 109 JAWAPAN Tuan Yang di-Pertua, Kali terakhir PERKESO membuat pelarasan faedah berkala atau pencen di bawah Skim Bencana Pekerjaan dan Skim Keilatan Akta Keselamatan Sosial Pekerja 1969 [Akta 4] adalah pada 1 September 2017.

Ia melibatkan bayaran bagi penerima Faedah Hilang Upaya Kekal, Faedah Orang Tanggungan, Pencen Ilat dan Pencen Penakat.

Peratus kenaikan pencen adalah antara 1.2% hingga 10.4% yang melibatkan pencen pada atau sebelum tahun 2014.
Kerajaan mengambil maklum saranan Yang Berhormat Senator untuk meningkatkan kadar Pencen Ilat seiring dengan peningkatan kos sara hidup yang dihadapi rakyat bagi meringankan bebanan perbelanjaan.

Kajian Penilaian Aktuari Ke-11 telah dilaksanakan oleh International Labour Organization (ILO) bagi mengkaji penyelarasan faedah-faedah PERKESO dengan mengambil kira kos sara hidup dan kadar inflasi semasa serta kemampanan dana PERKESO.

Kajian ini dijadualkan akan selesai pada akhir tahun 2021.
Sekian, terima kasih.

NO SOALAN: 110 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ JUHANIS BINTI ABD AZIZ Dato’ Juhanis Binti Abd Aziz minta MENTERI PENGAJIAN TINGGI menyatakan jumlah pusat-pusat pengajian tinggi mengikut kawasan Parlimen.

Apakah tindakan Kerajaan dalam memastikan setiap kawasan Parlimen mempunyai satu pusat pengajian tinggi.
NO SOALAN: 110 JAWAPAN Tuan Yang di-Pertua, Untuk makluman Ahli Yang Berhormat, Berdasarkan kepada senarai pelaksanaan projek/program yang dikendalikan oleh Bahagian Pembangunan, Kementerian Pengajian Tinggi (KPT), jumlah Institusi Pengajian Tinggi Awam (IPTA) yang merangkumi Universiti Awam, Politeknik dan Kolej Komuniti yang berada di bawah KPT adalah sebanyak 219 buah institusi termasuk cawangan sedia ada di 136 Parlimen.
Jumlah institusi ini adalah tidak termasuk institusi-institusi di bawah Kementerian lain seperti MARA, Institut Latihan Perindustrian (ILP), Institut Kemahiran Belia Negara (IKBN) dan lain-lain.

Bagi tahun 2022 akan datang, KPT telah mendapat kelulusan tambahan bagi dua (2) lagi projek baharu melibatkan perolehan tanah bagi satu (1) Politeknik dan satu (1) Kolej Komuniti di dua (2) Parlimen.
Secara dasarnya, penubuhan IPTA adalah dibuat berdasarkan keperluan strategik negara dengan mengambil kira kemampuan pembiayaan Kerajaan, kepentingan bidang tujahan tertentu terhadap pembangunan sosio-ekonomi negara, sumber manusia yang mencukupi serta keperluan sumber tenaga yang diperlukan dalam pasaran kerja.
Sebagai contoh, perancangan untuk membina IPT seperti Kolej Komuniti bagi sesuatu kawasan Parlimen akan diselaraskan oleh pihak Jabatan Pendidikan Politeknik dan Kolej Komuniti (JPPKK) dan cadangan tersebut tertakluk kepada penilaian dan keputusan pihak Unit Perancang Ekonomi, Jabatan Perdana Menteri (EPU, JPM).

Sekian, terima kasih.


NO SOALAN: 111 PEMBERITAHUAN PERTANYAAN BUKAN LISAN DEWAN NEGARA MESYUARAT KEDUA 2021, PENGGAL KEEMPAT, PARLIMEN KEEMPAT BELAS PERTANYAAN : BUKAN LISAN DARIPADA : YB DATO’ JUHANIS BINTI ABD AZIZ Dato' Juhanis binti Abd Aziz minta MENTERI PERTANIAN DAN INDUSTRI MAKANAN menyatakan Kementerian Pertanian telahpun menyalurkan geran melalui Lembaga Pertubuhan Peladang (LPP), geran pembelian peralatan pertanian kepada pemohon melalui Pertubuhan Peladang Kawasan (PPK) di seluruh negara.
Apakah syarat-syarat permohonan bagi mendapatkan geran pembelian peralatan pertanian melalui Pertubuhan Peladang Kawasan (PPK) di seluruh negara dan berapa jumlah peruntukan yang telah disalurkan dan diluluskan mengikut negeri-negeri.
NO SOALAN: 111 JAWAPAN Tuan Yang di-Pertua, Untuk makluman Ahli Yang Berhormat, Kementerian Pertanian dan Industri Makanan (MAFI) sentiasa komited dalam mentransformasi sektor agromakanan menjadi lebih moden, maju dan berdaya saing disamping mengurangkan kos pengeluaran para peladang melalui galakan meningkatkan pemilikan jentera dan peralatan kecil dalam kalangan peladang.
Oleh itu, Lembaga Pertubuhan Peladang (LPP) melalui Program Pemilikan Jentera Kecil dan Sederhana Secara Geran Padanan telah diperuntukkan sebanyak RM1,500,000.00 di bawah Peruntukan Pembangunan Rolling Plan Pertama (RP1) Tahun 2021 Rancangan Malaysia Kedua Belas (RMKe-12) bagi membekalkan jentera dan peralatan kecil yang diperlukan oleh peladang berkaitan dengan aktiviti pertanian yang diusahakan.
Antara syarat-syarat permohonan bagi mendapatkan geran pembelian peralatan pertanian tersebut ialah: i. Warganegara Malaysia berumur 18 tahun hingga 60 tahun; ii.

Permohonan hendaklah terdiri daripada Ahli Pertubuhan Peladang dan Pertubuhan Peladang; iii.

Jentera dan peralatan yang dipohon mestilah baharu dan bersesuaian dengan bidang pertanian yang diusahakan.

Permohonan daripada ahli adalah dibenarkan bagi pembelian jentera berstatus recondition; NO SOALAN: 111 iv.
Pemohon mestilah mengusahakan aktiviti yang berkaitan pertanian secara langsung; v. Pembiayaan bantuan di bawah program ini adalah secara geran padanan dimana kerajaan akan membiayai pada atau kurang daripada 50% dari harga jentera/peralatan (termasuk kelengkapan/ perkhidmatan/cukai dan lain-lain) atau maksima RM20,000 untuk ahli peladang.

Baki 50% lagi dibiayai oleh ahli peladang secara sekaligus; vi.
Pemohon mestilah bersetuju untuk membiayai baki 50% harga belian jentera/peralatan yang telah diluluskan melalui skim ini dengan membuat pembayaran tunai bernilai 50% sebelum proses perolehan dilaksanakan dan bayaran kepada pembekal oleh Agensi Pelaksana; dan vii.

Setiap pemohon yang berjaya hanya dibenarkan memohon semula setelah genap lima tahun dari permohonan terdahulu.
NO SOALAN: 111 Jumlah peruntukan yang telah disalurkan dan diluluskan di bawah Program Pemilikan Jentera Kecil dan Sederhana Secara Geran Padanan mengikut negeri-negeri bagi Tahun 2021 adalah seperti berikut: Sekian, terima kasih.
BIL LPP NEGERI JUMLAH AGIHAN PERUNTUKAN (RM) BIL PESERTA (ORANG) 1 Perlis 100,000.00 37 2 Kedah 147,262.85 56 3 Pulau Pinang 145,872.00 68 4 Perak 149,969.50 88 5 Selangor 182,494.40 23 6 Negeri Sembilan 63,798.50 17 7 Melaka 88,170.50 36 8 Johor 156,541.00 10 9 Pahang 147,932.75 90 10 Kelantan 133,218.00 80 11 Terengganu 97,871.00 105 12 Sabah 80,249.50 73 13 W.P.

Labuan 6,620.00 3 JUMLAH 1,500,000.00 686